പുതിയ ഇരുചക്രവാഹനങ്ങളുടെയും കാറുകളുടെയും ഇൻഷുറൻസ് ബാധ്യത കുറയും | Vehicle Insurance\nപുതിയ ഇരുചക്രവാഹനങ്ങളുടെയും കാറുകളുടെയും ഇൻഷുറൻസ് ബാധ്യത കുറയും\nOct 15, 2018, 04:00 AM IST\nവാഹന ഇൻഷുറൻസ്: ഡ്രൈവർ കവറേജ് വർഷംതോറും പുതുക്കിയാൽമതി\nഹരിപ്പാട്: പുതിയ ഇരുചക്രവാഹനങ്ങളും സ്വകാര്യ ആവശ്യത്തിനായി കാറുകളും വാങ്ങുമ്പോൾ ഓണർ ഡ്രൈവർ കവറേജ് ഇൻഷുറൻസ് പ്രീമിയം ഒരു വർഷത്തേക്ക് അടച്ചാൽ മതിയെന്ന് ഐ.ആർ.ഡി.എ.ഐ.. തുടർന്നുള്ള വർഷങ്ങളിൽ ഇത് പുതുക്കിയാൽ മതിയാകും.\nഇരുചക്രവാഹനം വാങ്ങുമ്പോൾ നിലവിൽ അഞ്ചു വർഷത്തെ തേർഡ് പാർട്ടി പ്രീമിയം മുൻകൂർ അടയ്ക്കണം. കാറുകൾക്ക് മൂന്നു വർഷത്തേക്കും. ഇതിനൊപ്പം ഇതേ കാലയളവിലേക്ക് നിർബന്ധമായി ഓണർ ഡ്രൈവർ കവറേജ് പ്രീമിയവും അടയ്ക്കേണ്ടിയിരുന്നു. ഇത് ഒരു വർഷത്തേക്ക് മതിയെന്നാണ് പുതിയ നിർദേശം.\nഓണർ ഡ്രൈവർ കവറേജ് 15 ലക്ഷം രൂപയായി ഉയർത്തിയതിനെ തുടർന്ന് പ്രീമിയവും ഉയർന്നിരുന്നു. ഒരു വർഷത്തെ പ്രീമിയം തുകയിൽ 750 രൂപയാണ് കൂടിയത്. ഇതോടെ പുതിയ ഇരുചക്രവാഹനം വാങ്ങുന്നവർക്ക് 18 ശതമാനം ജി.എസ്.ടി. ഉൾപ്പെടെ അഞ്ചു വർഷത്തേക്ക് 4425 രൂപ അധികം നൽകണമായിരുന്നു. കാറുകൾക്ക് മൂന്നുവർഷത്തേക്കായി 2665 രൂപയും.\nഓണർ ഡ്രൈവർ കവറേജിനുള്ള പ്രീമിയം ഒരു വർഷത്തേക്കാക്കുമ്പോൾ ഇരുചക്രവാഹനങ്ങൾക്ക് വർധിപ്പിച്ച തുകയിൽ 3540 രൂപയുടെ കുറവുണ്ടാകും. കാറുകൾക്ക് 1770 രൂപയും.\nദേശീയതലത്തിൽ ഇരുചക്ര വാഹനവിപണിയിൽ ഇൻഷുറൻസ് നിരക്കു വർധന തിരിച്ചടിയായിയിരുന്നു. ഇതോടൊപ്പം പെട്രോൾ വിലവർധന കൂടിയായപ്പോൾ വിൽപ്പന ഇടിഞ്ഞു.\nപുതിയ വാഹനങ്ങൾക്ക് ദീർഘകാല ഇൻഷുറൻസ് പ്രീമിയം നിർബന്ധമാക്കിയപ്പോൾ അപകടത്തിൽ വണ്ടിക്കുണ്ടാകുന്ന നാശനഷ്ടങ്ങൾ പരിഹരിക്കാനുള്ള പാക്കേജ് പോളിസി വർഷംതോറും പുതുക്കാൻ ഐ.ആർ.ഡി.എ.ഐ. അനുമതി നൽകിയിരുന്നു. ഇതേ രീതി തന്നെയാണ് ഓണർ ഡ്രൈവർ പ്രീമിയത്തിലും വരുത്തിയിരിക്കുന്നത്. പാക്കേജ് പോളിസി ഉടമയ്ക്ക് വേണമെങ്കിൽ മാത്രം വർഷാവർഷം പുതുക്കാം. എന്നാൽ, ഓണർ ഡ്രൈവർ പോളിസി പുതുക്കണമെന്നത് നിർബന്ധമാണ്.\nഓണർ ഡ്രൈവർ കവറേജ്\nആർ.സി. ബുക്കിൽ പേരുള്ള ആൾ അതേ വാഹനം അപകടത്തിൽപ്പെട്ട് മരിച്ചാൽ ലഭിക്കുന്ന ഇൻഷുറൻസ് സംരക്ഷണം. ആർ.സി. ബുക്കിലും ഇൻഷുറൻസ് പോളിസിയിലും ഒരേ പേരു തന്നെയാണെങ്കിലാണ് ഇത് ലഭിക്കുക. ഉടമ വാഹനം ഓടിക്കണമെന്ന് നിർബന്ധമില്ല. അതേ വാഹനത്തിൽ യാത്രചെയ്യുമ്പോഴാണ് അപകടമെങ്കിലും അവകാശികൾക്ക് നഷ്ടപരിഹാരം കിട്ടും. പക്ഷേ, ആളിന് ആ വാഹനം ഓടിക്കാനുള്ള ലൈസൻസ് ഉണ്ടായിരിക്കണം. നേരത്തേ ഇരുചക്ര വാഹനങ്ങൾക്ക് ഒരുലക്ഷം രൂപയും മറ്റ് വാഹനങ്ങൾക്ക് രണ്ടുലക്ഷവുമായിരുന്നു ഈ ഇനത്തിലെ കവറേജ്.


Pipe bombs near Sree Padmanabhaswamy Temple: Police waits for Forensic report | ശ്രീപത്മനാഭസ്വാമി ക്ഷേത്രത്തില് കണ്ടെത്തിയത് പീരങ്കി ഉണ്ടകളോ? - Malayalam Oneindia\n37 min ago പിണറായിയെ അട്ടിമറിക്കാന് ഷമ മുഹമ്മദ്? ധർമ്മടത്ത് യുഡിഎഫ് പരിഗണിക്കുന്നത് ടീം രാഹുലിലെ പ്രധാനിയെ\nശ്രീപത്മനാഭസ്വാമി ക്ഷേത്രത്തില് കണ്ടെത്തിയത് പീരങ്കി ഉണ്ടകളോ?\nPublished: April 27 2015, 18:12 [IST]\nതിരുവനന്തപുരം: ശ്രീപത്മനാഭസ്വാമി ക്ഷേത്രത്തിനടുത്ത് കണ്ടെത്തിയ സ്‌ഫോടക വസ്തുക്കള് പഴയ പീരങ്കി ഉണ്ടകളാകാമെന്ന് രാജകുടുംബം. അഞ്ച് പൈപ്പ് ബോംബുകള് ചാക്കില് കെട്ടിയ നിലയില് കണ്ടെത്തിയെന്നായിരുന്നു വാര്‍ത്ത.\nപണ്ട് ആറാട്ടുത്സവത്തോടനുബന്ധിച്ച് പീരങ്കി ഉപയോഗിച്ച് ആചാര വെടി മുഴക്കുന്ന രീതിയുണ്ടായിരുന്നു. എന്നാല് മുപ്പത് വര്‍ഷത്തോളമായി ഇത് നടത്താറില്ല.\nക്ഷേത്രത്തിന്റെ വടക്കേ നടയുടെ സമീപത്തുള്ള ശ്രീപാദം കുളത്തില് നിന്നാണ് ചാക്കില് കെട്ടിയ നിലയില് പൈപ്പ് ബോംബുകള് കണ്ടെത്തിയത്. കുളം വൃത്തിയാക്കുകയായിരുന്ന തൊഴിലാളികളാണ് ഇത് കണ്ടെത്തിയത്. കുളത്തില് നിന്ന് ക്ഷേത്രത്തിലേക്ക് രഹസ്യ വാതിലും കണ്ടെത്തിയിരുന്നു.\nരാജകുടുംബാംഗങ്ങള് സംശയം പ്രകടിപ്പിച്ചു എന്നല്ലാതെ ഇക്കാര്യത്തില് പോലീസിന്റെ ഭാഗത്ത് നിന്ന് ഔദ്യോഗിക വിശദീകരണമൊന്നും ഇതുവരെ വന്നിട്ടില്ല . ഫോറന്‍സിക് പരിശോധനയ്ക്ക് ശേഷമേ ഇക്കാര്യത്തില് സ്ഥിരീകരണം ലഭിയ്ക്കൂ എന്നാണ് പോലീസിന്റെ പക്ഷം.\nസ്‌ഫോടക ശേഷിയില്ലാത്ത ബോംബുകളാണ് കുളത്തില് നിന്ന് ലഭിച്ചത്. വര്‍ഷങ്ങളുടെ പഴക്കമുണ്ടിതിനെന്നാണ് പോലീസിന്റെ വിലയിരുത്തല്. കാലപ്പഴക്കം കൊണ്ട് തന്നെയാണ് സ്‌ഫോടകശേഷി നഷ്ടപ്പെട്ടതും . എന്തായാലും വിശദമായ അനവേഷണം നടത്തിയാതെ ഇത് സംബന്ധിച്ചുള്ള കൂടുതല് വിശദാംശങ്ങള് പുറത്ത് വരൂ .\npadmanabhaswamy temple bomb security treasure police bomb squad പത്മനാഭസ്വാമി ക്ഷേത്രം ബോംബ് സുരക്ഷ നിധി പോലീസ്\nPipe bombs near Sree Padmanabhaswamy Temple: Police waits for Forensic report. The Travancore Royal family suspect that the bomb like things may be old ammunition.\nStory first published: Monday, April 27, 2015, 18:12 [IST]


ഭയം | Catholic Church News Malayalam\nHome Reflections Meditation ഭയം\n[avatar user=”Makkichan” size=”120″ align=”right” /]\nരാത്രി എന്നും അവന് ഭയമായിരുന്നു. പറഞ്ഞുകേട്ട കഥകളും, വായിച്ചറിഞ്ഞ രാത്രിയുടെ ഭീകരതയുമൊക്കെ അവന്‍റെ മനസ്സില് ഭയത്തെ വര്‍ദ്ധിപ്പിച്ചിരുന്നു. പ്രേതങ്ങളും ഭൂതങ്ങളും കൊള്ളയും കള്ളത്തരങ്ങളും മനുഷ്യന്‍റെ കാപട്യങ്ങളുമൊക്കെ അഴിഞ്ഞാടുന്നത് രാത്രിയിലാണ് എന്ന ചിന്ത അയാളുടെ മനസ്സില് രൂഢമൂലമായി. രാത്രിയായാല് പിന്നെ തനിച്ച് വീടിന്‍റെ പുറത്തിറങ്ങില്ല.\nഅങ്ങനെയിരിക്കെ ഒരുനാള് ആ ഗ്രാമത്തില് ഒരു ഗുരുവര്യന് എത്തിച്ചേര്‍ന്നു. കാഴ്ചയിലെ ദിവ്യനായ ഒരു മനുഷ്യന്. സത്യമായ ഈശ്വരനെ തിരിച്ചറിഞ്ഞ ആനന്ദം കുടികൊള്ളുന്ന മുഖകാന്തി. ജീവിതത്തിന്‍റെ ഭാവിഭൂതങ്ങളിലേക്ക് തുളച്ചുനോക്കുന്ന മിഴിയഴക്, മനസ്സിന്‍റെ ചലനങ്ങളെ തിരിച്ചറിയുന്ന ദീര്‍ഘദൃഷ്ടി എന്ന് ആ ഗുരുവര്യനെ കണ്ടവരൊക്കെ അദ്ദേഹത്തെക്കുറിച്ച് പറഞ്ഞു. എല്ലാം കേട്ടപ്പോള് അയാള്‍ക്കും തോന്നി, ഈ ഗുരുവര്യനെ ഒന്നു കാണുക തന്നെ. തന്‍റെ മനസ്സിനെ അലട്ടുന്ന ഭയത്തില്‍നിന്ന് മോചിപ്പിക്കുവാന് ഇയാള്‍ക്ക് കഴിയുമായിരിക്കും, അയാള് തന്നോടുതന്നെ പറഞ്ഞു.\nഅങ്ങനെ അയാള് ആ ഗുരുവര്യന്‍റെ അടുത്തെത്തി. ആളുകള് പറയുന്നത് ശരിതന്നെ എന്ന് അയാള്‍ക്കും തോന്നി. ഒരു ദിവ്യത യുടെ ആനന്ദം അനുഭവിക്കുന്ന ആള്‍തന്നെ, അയാള് മനസ്സിലുറപ്പിച്ചു. അയാള് ആ ഗുരുവര്യന്‍റെ മുമ്പില് തന്‍റെ സങ്കടം ഉണര്‍ത്തിച്ചു: തന്‍റെ മനസ്സിന്‍റെ ഭയം മാറണം. ആ ഗുരുവര്യന് അയാളെ ശാന്തമായി തന്‍റെ അടുത്തിരുത്തി. മനസ്സില് പതിഞ്ഞ ഓര്‍മ്മകളിലേക്കും അനുഭവങ്ങളിലേക്കുമൊക്കെ തിരിച്ചു നടത്തി. കുറിച്ചിട്ട ഒരു കഥപോലെ അയാള് തന്‍റെ മനസ്സിനെ ആ ഗുരുവര്യന്‍റെ മുമ്പില് വായിച്ചു കേള്‍പ്പിച്ചു. ചില തിരുത്തി എഴുത്തുകളും വ്യാഖ്യാനങ്ങളും പുനര്‍വ്യാഖ്യാനങ്ങളും നല്കി അയാളുടെ കഥയില് പങ്കുചേര്‍ന്നു.\nഅങ്ങനെ കുറെ സമയങ്ങള്‍ക്കൊടുവില് ഗുരുവിന്‍റെ നിര്‍ദ്ദേശപ്രകാരം അയാള് കണ്ണു തുറന്നു. നേരം ഇരുട്ടിതുടങ്ങി. എങ്കിലും അയാളുടെ മനസ്സില് ഭയം അനുഭവപ്പെടുന്നില്ല. ആ ഗുരുവര്യന് നന്ദിപറഞ്ഞ് അയാള് തന്‍റെ വീട്ടിലേക്കു മടങ്ങി. മടങ്ങുംമുമ്പായി ഗുരുവര്യന് അയാളോടായി പറഞ്ഞു; മനസ്സിന്‍റെ സങ്കല്പങ്ങളാണ് പലപ്പോഴും ഭയത്തെ ജനിപ്പിക്കുക. ചില രൂപങ്ങള്, ചില ഭാവങ്ങള്, ചില തെറ്റായ അറിവുകള് അങ്ങനെ പലതും. മനസ്സില് തീര്‍ക്കുന്ന രൂപഭാവങ്ങളോടുള്ള മനുഷ്യമനസ്സിന്‍റെ അകലങ്ങളാണ് പലപ്പോഴും ഭയം ജനിപ്പിക്കുക. ഏതായാലും അയാള് വീട്ടിലെത്തിയപ്പോള് നേരം നന്നായി ഇരുട്ടിയിരുന്നു.


മലയാളസാഹിത്യം എന്ന പേരില് നാം ഇന്ന് മനസ്സിലാക്കിക്കൊണ്ടിരിക്കുന്ന വ്യവഹാരങ്ങള് പലതും പുഷ്ടിയാര്‍ജിച്ചിട്ട് കഷ്ടി ഒരു നൂറ്റാണ്ടേ ആയിട്ടുള്ളൂ. കഥയും നോവലും കവിതയും പോകട്ടെ മലയാളത്തിലെ ഗദ്യമെന്ന ഭാഷാരൂപത്തിന്റെ ഇന്നത്തെ വളര്‍ച്ചപോലും രൂപമെടുത്തിട്ട് അധികമാണ്ടുകള് കഴിഞ്ഞിട്ടില്ല. പക്ഷേ, ഖുര്‍ആന് മലയാളക്കരയിലേക്ക് കപ്പലടുപ്പിച്ചത് ആയിരം കൊല്ലത്തിനപ്പുറത്തെ ചരിത്രമാണ്. എന്നിട്ടും എന്തുകൊണ്ട് മലയാളത്തിന്റെ ആധുനികവും ആധുനികാനന്തരവുമായ ആഖ്യാന സൗന്ദര്യങ്ങള് ഖുര്‍ആനിനെ തേടിച്ചെല്ലാഞ്ഞത് എന്ന അന്വേഷണം പ്രസക്തമാണ്.\nആധുനിക മലയാളം ഉരുവംകൊണ്ടതിന്റെ ചരിത്രംകൂടി ബൈബിള് അച്ചടിയും പരിഭാഷയുമായി ബന്ധപ്പെട്ടുകിടക്കുന്നതിനാല് മലയാളഭാഷയുടെ ഏതാണ്ടെല്ലാ സാഹിത്യ വ്യവഹാരങ്ങളിലും നിഷേധിക്കാന് കഴിയാത്ത രൂപകങ്ങളായി ക്രിസ്തുവേദപുസ്തകം അതിജീവിക്കുന്നുണ്ട്. മലയാളികളായ ഇതര മതക്കാരെ ജ്ഞാനസ്‌നാനം ചെയ്യിക്കുന്നതിനുവേണ്ടി വിദേശ മിഷണറി പണ്ഡിതന്മാര് എഴുതാനും വായിക്കാനുമുതകുന്ന ഒരു പ്രാദേശികഭാഷയും അത് വായിക്കാനുള്ള സാമൂഹിക സാഹചര്യവും സൃഷ്ടിച്ചെടുക്കുകയാണ് ചെയ്തത്. ഒരു വശത്ത് അത് ഭാഷാവിപ്ലവമായിരുന്നുവെങ്കില് മറ്റൊരു വശത്ത് അത് സാമൂഹികവിപ്ലവമായിരുന്നു. ഇസ്‌ലാമിക പ്രബോധനത്തിന് കേരളക്കരയില് അത്തരമൊരു മാതൃക മുസ്‌ലിംകള് ഏറ്റെടുത്തില്ല എന്നതിന് അവരുടേതായ കാരണങ്ങളുണ്ടാകാം. സ്വന്തം മതഭാഷയായ അറബിയിലും, അതിന്റെ ലിപിയില് മലയാളമെഴുതാവുന്ന അറബിമലയാളത്തിലും അഭിരമിക്കുകയാണ് ഇരുപതാം നൂറ്റാണ്ടിന്റെ തുടക്കം വരെ മലയാളമുസ്‌ലിംകള് ചെയ്തത്. മറ്റു സമുദായത്തിന് ഇഷ്ടംപോലെ കയറിവരാനും സ്വസമുദായത്തിന് വേണ്ടുംവണ്ണം ഇറങ്ങിപ്പോകാനും കഴിയാത്ത അടഞ്ഞ ഭാഷാദുര്‍ഗമായി ആ ലിപി മുസ്‌ലിം സര്‍ഗാത്മകതയെ മാറ്റി. ഖുര്‍ആന് പരിഭാഷകളായി മലയാളത്തിലുണ്ടായ ആദ്യത്തെ രണ്ടു ശ്രമങ്ങളും അറബിമലയാള ലിപിയിലായിരുന്നു. അറയ്ക്കല് മുഹ്‌യിദ്ദീനുബ്‌നു അബ്ദുല് ഖാദിര് എന്ന മായിന്‍കുട്ടി എളയയുടെ തര്‍ജമതുത്തഫ്‌സീരില് ഖുര്‍ആന് രചന ആരംഭിച്ചത് 1855-ലാണ്. പിന്നെയും ഒരു നൂറ്റാണ്ടു പിന്നിട്ട ശേഷമാണ് വെളിയങ്കോട് കെ. ഉമര് മൗലവിയുടെ തര്‍ജുമാനുല് ഖുര്‍ആന് പ്രസിദ്ധീകരിക്കപ്പെടുന്നത്. രണ്ടും അറബിമലയാളത്തില്. ഖുര്‍ആന്റെ പരിഭാഷ, വ്യാഖ്യാനങ്ങള്, ഉപാഖ്യാനങ്ങള് എന്നിവ അറബിലിപി അറിയാത്തവര്‍ക്കുകൂടി വായിക്കാവുന്ന തരത്തില് പുറത്തുവന്നതു മുഴുവന് കഴിഞ്ഞ അര നൂറ്റാണ്ടിനുള്ളിലാണ്. ആധുനിക മലയാള സാഹിത്യം ഖുര്‍ആന്റെ അഗാധമായ സൗന്ദര്യങ്ങളിലേക്ക് ഇനിയും ഇറങ്ങിച്ചെല്ലാതിരുന്നതിന് മറ്റെന്തു കാരണമാണ് അന്വേഷിക്കേണ്ടത്?\nഅറബി മലയാളലിപിയിലാണ് അച്ചടിച്ചത് എന്നതുകൊണ്ട് മാത്രം ഖുര്‍ആന് മലയാളത്തില് ആവിഷ്‌കരിക്കപ്പെട്ടിട്ടേ ഇല്ല എന്നു കരുതുന്നതും ശരിയല്ല. എണ്ണമറ്റ മാപ്പിള കാവ്യങ്ങളിലും ഇസ്‌ലാമികകാര്യങ്ങള് ഉള്‍ച്ചേര്‍ന്ന സര്‍ഗാത്മക വ്യവഹാരങ്ങളിലും ഖുര്‍ആന്റെ അന്തസ്സത്ത അടിസ്ഥാനധാരയായി വര്‍ത്തിക്കുന്നുണ്ടെന്നത് യാഥാര്‍ഥ്യംതന്നെ.\nഅരിമക്കല കുതുബ,നുദിനം ഖുര്‍ആനിന്\nഅഴകുറ്റ,ലകുറി ബിസ്മില്ലാ... എന്നാരംഭിക്കുന്ന ബദ്ര് ഖിസ്സപ്പാട്ടിന്റെ അത്രയും സമൃദ്ധമായി ഖുര്‍ആനെ ആവിഷ്‌കരിച്ച ഒരു കവിത വേറെയേതുണ്ട്?.\nസാഹിത്യരചന മലയാള ലിപിയെന്ന മാനകരൂപത്തിലേക്ക് മാറിയ ആധുനിക മലയാളത്തില് എഴുതപ്പെട്ട സര്‍ഗാത്മകരചനകളില് ഖുര്‍ആന്റെ സൗന്ദര്യരൂപകങ്ങള് അന്വേഷിക്കുന്നത് മുസ്‌ലിംകളുടെ മാത്രം സാഹിത്യകൃതികളെ മുന്‍നിര്‍ത്തിയാവരുത്. മനുഷ്യരായി പിറന്ന സകലര്‍ക്കും വഴികാട്ടിയും ആത്മീയാധാരവുമായ ഗ്രന്ഥമാണ് എന്ന യാഥാര്‍ഥ്യം ഫലവത്താകണമെങ്കില്, ഖുര്‍ആനെ കേവല വായനക്കുവേണ്ടിയെങ്കിലും കൈയിലെടുത്ത ആരെയും ഏതെങ്കിലും വിധത്തില് അത് സ്വാധീനിക്കേണ്ടതാണ്. മലയാള സാഹിത്യത്തില് അതുണ്ടായിട്ടുണ്ടോ എന്നത് സംശയംതന്നെ. വെറുമൊരു ഗവേഷണ വ്യായാമത്തിനുവേണ്ടി മലയാളസാഹിത്യത്തില് ഖുര്‍ആനിക സത്തയുടെ നിധിനിക്ഷേപങ്ങള് തേടിച്ചെല്ലുന്നത് സാഹിത്യകുതുകികളെ മാത്രമേ തൃപ്തിപ്പെടുത്തൂ. അത്തരമൊരന്വേഷണത്തില് അങ്ങിങ്ങ് ചിതറിക്കിടക്കുന്ന ചില തിളക്കങ്ങള് കണ്ടേക്കാം. അതുപക്ഷേ അമൂല്യമായ വൈരക്കല്ലുകളല്ല. ഒരു വേദഗ്രന്ഥം എന്ന നിലക്ക് ഖുര്‍ആന് മലയാള സാഹിത്യത്തെ സ്വാധീനിച്ചിട്ടുണ്ടോ എന്ന അന്വേഷണം അതിനാല്, വെറും കണക്കെടുപ്പിനപ്പുറം ഖുര്‍ആനിന്റെ അപൂര്‍വ സൗന്ദര്യങ്ങളിലേക്കുള്ള വഴികാട്ടിയാവുകയാണ് വേണ്ടത്. അതിനുപയോഗിക്കാവുന്ന ചില നിരീക്ഷണങ്ങളാണ് ഈ ലേഖനം.\nഖുര്‍ആന് ഭാഷയും പരിഭാഷയും\nഅല്ലാഹുവിന്റെ വചനമാണ് (കലാമുല്ലാഹി) ഖുര്‍ആന്. വചിക്കുന്നതെന്തോ അത് ഭാഷയാണ്. അറബിയാണ് ഖുര്‍ആന്റെ ഭാഷ. അറബി മനുഷ്യഭാഷയായതുകൊണ്ട് അല്ലാഹുവിന്റെ ഭാഷ മനുഷ്യന്റെ വചനത്തിലായി എന്നു മനസ്സിലാക്കാം. ഖുര്‍ആന് അറബിഭാഷയില് അവതരിപ്പിക്കപ്പെട്ടു എന്നല്ല, ഒരു മനുഷ്യഭാഷയില് അവതരിക്കാനാകുംവിധം അല്ലാഹുവിന്റെ വചനങ്ങളെ അവന് അറബിയിലേക്ക് പരുവപ്പെടുത്തിയെടുത്തു എന്നതാണ് ഖുര്‍ആന്റെതന്നെ സാക്ഷ്യം. അല്ലാഹുവിന്റെ കലാമിനെ ഉള്‍ക്കൊള്ളാനാകുംവിധം അറബിയും പരുവപ്പെട്ടിരിക്കണം. 'ഖുര്‍ആനുന് അറബിയ്യുന്' എന്ന വിശേഷണത്തിന് (12: 2) അങ്ങനെയൊരര്‍ഥംകൂടിയുണ്ട്. ആശയങ്ങള് പരസ്പരം ഗ്രഹിക്കാനുള്ള മനുഷ്യന്റെ ഉപാധിയാണല്ലോ ഭാഷ. മനുഷ്യന് ഗ്രഹിക്കാനാവുംവിധം അല്ലാഹുവിന്റെ വിശിഷ്ടവചനങ്ങളെ മാനുഷികമാക്കുക എന്ന നടപടിക്രമമാണത്. ''ഹാ, മീം. സുവ്യക്തമായ ഗ്രന്ഥവും. നിശ്ചയം, അതിനെ നാം അറബിയിലുള്ള ഖുര്‍ആന് ആക്കിയിരിക്കുന്നു. നിങ്ങള് ബോധമുള്ളവരായേക്കാമല്ലോ. തീര്‍ച്ചയായും, അത് ഉമ്മുല് കിതാബിലായിരുന്നു. അത്യുന്നതവും ജ്ഞാനസമ്പന്നവുമാംവിധം'' (43: 3,4).\nഖുര്‍ആനിന്റെ സത്തയെതേടി യാത്രയാകുന്ന മലയാളമെഴുത്താളരുടെ മുന്നിലുള്ള മുഖ്യ പ്രതിബന്ധം അതിന്റെ ഭാഷതന്നെയാണ്, അല്ലെങ്കില് പരിഭാഷകളാണ്. 'തര്‍ജമയിലൂടെ ചോര്‍ന്നുപോകുന്നതെന്തോ, അതാണ് കവിത' എന്ന ഉക്തി പ്രസിദ്ധമാണല്ലോ. തര്‍ജമയിലൂടെ ചോര്‍ന്നുപോയ ഖുര്‍ആനാണ് മലയാളത്തിലെ അനുവാചകര്‍ക്ക് ലഭിച്ചത്. ഖുര്‍ആന്റെ ആശയതലത്തെ ഏതാണ്ട് മുഴുവനായും ഉള്‍ക്കൊള്ളുന്ന മലയാള പരിഭാഷകള് പലതും പല തരത്തിലും ലഭ്യമാണ്. ഖുര്‍ആനിന് മലയാളത്തിലുണ്ടായ ആദ്യ പരിഭാഷകളെക്കുറിച്ച് നടേ സൂചിപ്പിച്ചു. പിന്നീട്, കഴിഞ്ഞ അമ്പതു വര്‍ഷത്തിനിടക്ക് പുറത്തിറങ്ങിയ ഖുര്‍ആന് തര്‍ജമകളില് വിവര്‍ത്തനവിവര്‍ത്തനങ്ങള് മുതല് കാവ്യവിവര്‍ത്തനങ്ങള് വരെ ഉണ്ട്. മലയാള ലിപിയില് അച്ചടിക്കപ്പെട്ട ആദ്യ ഖുര്‍ആന് പരിഭാഷ ഒരു സര്‍ക്കാര് ഉദ്യമമായിരുന്നു. 1963-ല് കേന്ദ്രസര്‍ക്കാറിന്റെ ധനസഹായത്തോടെ സി. എന് അഹ്മദ് മൗലവി നടത്തിയ ആ തര്‍ജമയാണ് മുസ്‌ലിംകളല്ലാത്ത ഖുര്‍ആന് വായനക്കാരെ കാര്യമായി ആകര്‍ഷിച്ചത്. പൊതു മതേതര യുക്തികളെ തൃപ്തിപ്പെടുത്തുന്ന ആ തര്‍ജമയിലെ 'ആധുനിക' സമീപനങ്ങളോട് മുസ്‌ലിം സമൂഹത്തിനുണ്ടായ അതൃപ്തിയാണ് പിന്നീടുണ്ടായ തര്‍ജമകള്‍ക്കു മുഴുവന് ഊര്‍ജം നല്‍കിയത് എന്നത് വസ്തുതയാണ്. അബുല് അഅ്‌ലാ മൗദൂദിയുടെയും സയ്യിദ് ഖുത്വ്ബിന്റെയും ഖുര്‍ആന് വ്യാഖ്യാനങ്ങളുടെ മലയാള തര്‍ജമയാണ് മലയാളത്തിലുണ്ടായ മൗലിക തര്‍ജമകളേക്കാള് ഗുണംകൊണ്ട് മികച്ചുനിന്നത്. കെ.വി മുഹമ്മദ് മുസ്‌ലിയാര് കൂറ്റനാട്, മുഹമ്മദ് മുസ്‌ലിയാര് പന്താവൂര്, ചെറിയമുണ്ടം അബ്ദുല് ഹമീദ് മദനി, കുഞ്ഞിമുഹമ്മദ് പറപ്പൂര്, മുസ്ത്വഫല് ഫൈസി, അബ്ദുല് ഗഫാര് മൗലവി, എ. അബ്ദുസ്സലാം സുല്ലമി, ടി.കെ ഉബൈദ് തുടങ്ങിയവരുടെ ശ്രമങ്ങളാല് ഖുര്‍ആനെ പലരീതിയില് വായിക്കാവുന്ന തര്‍ജമകളെക്കൊണ്ട് മുഖരിതമാണ് മലയാളം.\nപക്ഷേ, ഖുര്‍ആനിന്റെ സൗന്ദര്യാംശങ്ങളിലേക്ക് വായനക്കാരെ കൂട്ടിക്കൊണ്ടുപോകാന്‍മാത്രം പ്രാപ്തിയുള്ള പരിഭാഷകള് മലയാളത്തിലുണ്ടായിട്ടില്ല എന്നുതന്നെ പറയാം. കെ.ജി രാഘവന് നായരുടെ 'അമൃതവാണി'യും (1997) കോന്നിയൂര് രാഘവന് നായരുടെ 'ദിവ്യദീപ്തി'യും (2000) ഖുര്‍ആനിന്റെ ആശയോല്‍ക്കര്‍ഷത്തെ മലയാള കാവ്യരൂപത്തിലേക്ക് ആവിഷ്‌കരിക്കാനുള്ള ശ്രമങ്ങളായിരുന്നു. കവിതയുടെ ചെടിച്ച പഴമകളെ അതേപടി നിലനിര്‍ത്തുകയും കാവ്യഭാഷയിലെ ഖുര്‍ആനിക സാധ്യതകളെ തീര്‍ത്തും നിരാകരിക്കുകയും ചെയ്തതാകയാല് ആ സന്നദ്ധതകള് പക്ഷേ, കേവലം പദ്യതര്‍ജമകളായി മാറി. അറബി മൂലവും ബ്രാക്കറ്റുകളുമില്ലാതെ ഖുര്‍ആന് വായിച്ചുമനസ്സിലാക്കാവുന്ന ഒരു പരിഭാഷാശ്രമവും മലയാളത്തിലുണ്ടായിട്ടുണ്ട്. കുഞ്ഞിമുഹമ്മദ് പുലവത്തും വി. എസ് സലീമും ചേര്‍ന്നു നടത്തിയ ഈ തര്‍ജമയും (ഖുര്‍ആന് മലയാളസാരം) ശൈഖ് മുഹമ്മദ് കാരകുന്നും വാണിദാസ് എളയാവൂരും ചേര്‍ന്നു നടത്തിയ തര്‍ജമയും (ഖുര്‍ആന് ലളിതസാരം) മുഖ്യമായും ലക്ഷ്യംവെച്ചത് അറബിയറിയാത്ത വായനക്കാരെയാണ്. വിവര്‍ത്തനം ചെയ്യപ്പെട്ട ഒരു കൃതിയുടെ പരിഭാഷ പൂര്‍ണമാകുന്നത് ലക്ഷ്യഭാഷയിലേക്ക് അതിന്റെ ഭാഷാപരമായ സൂക്ഷ്മസൗന്ദര്യങ്ങളെക്കൂടി പരമാവധി ആഗമിപ്പിക്കുമ്പോഴാണ്. 'സ്വാധീനിക്കപ്പെടാന് മാത്രം സവിശേഷമായി ഖുര്‍ആനിലെന്തെങ്കിലുമുണ്ടെന്ന് തോന്നിയിട്ടില്ല' എന്ന് ചില എഴുത്തുകാരെങ്കിലും തുറന്നുപറയാന് ഇടയാക്കിയത് അത്തരമൊരു പരിഭാഷ ലഭ്യമല്ലാത്തതുകൊണ്ടുകൂടി ആയിരിക്കണം. ഖുര്‍ആനെ സംബന്ധിച്ചേടത്തോളം അസാധ്യമെന്നുതന്നെ പറയാവുന്നത്രയും ഭാരിച്ച ആ ഉദ്യമത്തിന് രണ്ടു ഭാഷകളിലും അഗാധജ്ഞാനമുള്ള പരിഭാഷകരാണ് തയാറാകേണ്ടതും. മലയാളം ആ ഭാഗ്യത്തിന് ഇനിയും കാത്തിരിക്കുകയേ നിര്‍വാഹമുള്ളൂ.\nഖുര്‍ആന് എന്ന കൃതി\nഖുര്‍ആനെക്കുറിച്ച് ഒരു കൃതി എന്നോ രചന എന്നോ പറയുന്നത് ഖുര്‍ആനോടുതന്നെയുള്ള അപമര്യാദയായേ ഇസ്‌ലാമിക വിശാസികള്‍ക്ക് തോന്നൂ. വിത്തില്‍നിന്ന് മുളച്ചുപൊന്തി പടര്‍ന്നു പന്തലിച്ച ഫലവൃക്ഷം പോലെയാണ് ഖുര്‍ആന്. അല്ലാഹു സ്വന്തം വചനത്തിനു നല്‍കുന്ന ഉപമയും അതുതന്നെ. ആകാശമോ കടലോ പോലെ അത് പ്രകൃതിയുടെ ഭാഗമാണ്. വെളിച്ചമോ കാറ്റോ പോലെ അത് സ്വയം നിഷേധിക്കുന്നവരില്‍നിന്നു മാത്രമേ തടയപ്പെടുകയുള്ളൂ. അത്തരമൊരു വസ്തുതയെ എങ്ങനെ മറ്റൊരു ഭാഷയുടെ പരിമിതികള്‍ക്കുള്ളിലേക്ക് പരിഭാഷപ്പെടുത്തും? ഖുര്‍ആന് അവതീര്‍ണമാകാനുള്ള മാധ്യമം മാത്രമാണ് അവിടെ അറബിഭാഷ. അത് വഹിച്ചുകൊണ്ടുവരുന്ന ജിബ്‌രീല് മാലാഖയെപ്പോലെ സവിശേഷമായൊരു മാധ്യമം. ഈ വസ്തുതയൊന്നുകൊണ്ടുമാത്രമാണ് ഖുര്‍ആനെപ്പോലെ മറ്റൊന്ന് മറ്റാര്‍ക്കും സൃഷ്ടിക്കാന് കഴിയാതിരുന്നത്. പലവട്ടം അക്കാര്യത്തില് അല്ലാഹു മനുഷ്യരെ മാത്രമല്ല, ജിന്നുകളെപ്പോലും വെല്ലുവിളിച്ചിട്ടുണ്ടല്ലോ (2:23, 17:88). അപ്പോള്, സ്വഭാഷയില് അനുകരിക്കാനാകാത്തതും മറ്റൊരു ഭാഷയിലേക്ക് വിവര്‍ത്തനക്ഷമമല്ലാത്തതുമായ സൗകുമാരസത്ത ആവഹിക്കുന്ന ഒരു സൃഷ്ടി എങ്ങനെയാണ് അന്യഭാഷയിലുള്ള വ്യവഹാരങ്ങളെ സ്വാധീനിക്കുക എന്ന ചോദ്യത്തിനുള്ള മറുമൊഴി ആലോചിച്ചെടുക്കേണ്ടതുതന്നെ.\nഖുര്‍ആനെ അല്ലാഹു സ്വയം പരിചയപ്പെടുത്തുന്നത് അല്ലാഹുവിന്റെ അസ്തിത്വത്തിനും മൂഹമ്മദ് നബിയുടെ പ്രവാചകത്വത്തിനുമുള്ള മഹത്തായ ദൃഷ്ടാന്തമായാണ്. മറ്റേതൊരു മഹാപുരുഷന്മാരെയും പോലെ യുക്തിക്കതീതമായ മായാജാലപ്രകടനങ്ങള് ധാരാളമായി നടത്തിക്കൊണ്ടല്ല മുഹമ്മദ് നബി സാധാരണ മനുഷ്യരില്‍നിന്ന് വേറിട്ടു നില്‍ക്കുന്നത്. ''അവര് പറഞ്ഞു: ഞങ്ങള് നിന്നില് വിശ്വസിക്കുകയില്ല, മണ്ണില്‍നിന്ന് ഞങ്ങള്‍ക്കായി ഉറവയൊഴുക്കിത്തരും വരെ. അല്ലെങ്കില് നിനക്കുണ്ടാവട്ടെ, ഈത്തപ്പനയുടെയും മുന്തിരിയുടെയും തോട്ടം. അതിനിടയിലൂടെ സമൃദ്ധമായൊഴുകും പുഴകള്. അല്ലെങ്കില്, നീയൊന്നു ജപിക്കുമ്പോഴേക്കും കഷ്ണം കഷ്ണമായി വീഴ്ത്തുക ആകാശത്തെ. അല്ലെങ്കില്, അല്ലാഹുവിനെയും മലക്കുകളെയും കൂട്ടംകൂട്ടമായി കൊണ്ടുവരട്ടെ. അല്ലെങ്കില് നിനക്ക് പൊന്നിന്റെ വീടുണ്ടാകട്ടെ. അല്ലെങ്കില് നീ മാനത്തേക്ക് കയറിപ്പോകട്ടെ. വായിക്കാവുന്ന ഒരു കിത്താബ് ഞങ്ങളിലേക്ക് ഇറക്കിത്തരും വരെ നിന്റെ ആ കയറ്റംപോലും ഞങ്ങള് വിശ്വസിക്കുകയില്ല. മറുപടി പറയൂ... 'സുബ്ഹാന റബ്ബീ. മനുഷ്യനായ റസൂലല്ലേ ഞാന്?'' (17: 90-93).\nഅത്തരം അത്ഭുതകൃത്യങ്ങള് പ്രവര്‍ത്തിക്കാത്ത മുഹമ്മദുര്‍റസൂലിന് നല്‍കപ്പെട്ട വഹ്‌യിലൂടെ മനുഷ്യരുടെ ഭാഷയില് അവതീര്‍ണമായ ഖുര്‍ആന് പക്ഷേ സ്വയമേവ അല്ലാഹുവിന്റെ അത്ഭുതകൃത്യ(ആയത്ത്)മാണ്. തെളിവ്, ദൃഷ്ടാന്തം, വചനം തുടങ്ങിയ അര്‍ഥങ്ങളിലാണ് പ്രധാനമായും 'ആയത്ത്' എന്ന പദം ഖുര്‍ആനില് വരുന്നത്. അല്ലാഹുവിന്റെ അപരിമേയ ശക്തിപ്രതീകങ്ങളായ പ്രാകൃതിക പ്രതിഭാസങ്ങളാണ് അതിലൊന്ന്. അമ്പിയാക്കളുടെയും വലിയ്യുകളുടെയും അമാനുഷിക ചെയ്തികളാണ് മറ്റൊന്ന്. ഖുര്‍ആനിലെ വേറിട്ട വചനങ്ങളും ആയത്തുകള്‍തന്നെ. ഈ മൂന്ന് അര്‍ഥത്തിലും ഖുര്‍ആനില് പ്രത്യക്ഷപ്പെടുന്ന ആയത്തുകളില് പലതും വായിക്കുക/ വായിച്ചു കേള്‍പ്പിക്കുക എന്ന അര്‍ഥത്തിലുള്ള ക്രിയാപദങ്ങളോടു ചേര്‍ത്താണ് വ്യവഹരിക്കപ്പെടുന്നത്.\n''അല്ലാഹുവെപ്പറ്റി അനുസ്മരിപ്പിക്കുമ്പോള് ആരുടെ ഹൃദയം വിറക്കുന്നുവോ അവരേ വിശ്വാസികള്. അവന്റെ ആയത്തുകള് വചിക്കുമ്പോള് അവരുടെ വിശ്വാസം ഏറുന്നു. അവരുടെ റബ്ബില് സകലം ഏല്‍പിക്കുകയും ചെയ്യുന്നു'' (8:2).\n''ഇതാണ് അല്ലാഹുവിന്റെ ആയത്ത്. ഹഖുകൊണ്ട് അത് നിനക്ക് ഞാന് ഓതിത്തരുന്നു. ഏതൊരു വചനത്തിലാണ്, അല്ലാഹുവിനും അവന്റെ ആയത്തിനുമപ്പുറം അവര് വിശ്വസിക്കുക'' (45:6).\nഖുര്‍ആന് അവതരണാരംഭത്തിലെ 'വായിക്കുക' എന്ന കല്‍പനയുമായി ഈ ആഹ്വാനങ്ങളെ ബന്ധിപ്പിക്കാനാകും. ഖുര്‍ആന് എന്ന വാക്കിന്റെതന്നെ അര്‍ഥം 'വായിക്കപ്പെടുന്നത്' എന്നാണല്ലോ.\nവായിച്ചു മനസ്സിലാക്കാവുന്ന ഈ ഖുര്‍ആന് അക്ഷരങ്ങള്‍ക്കപ്പുറത്ത് പ്രപഞ്ചത്തിന്റെ അതിവിശാലതയിലേക്ക് എത്തിനില്‍ക്കുന്ന കണ്ണോട്ടങ്ങളെയെല്ലാം അതിന്റെ വായനയുടെ ഭാഗമായി കാണുന്നു എന്നര്‍ഥം. രണ്ടു ചട്ടകള്‍ക്കിടക്കുള്ള താളുകളിലെ അക്ഷരങ്ങള് മാത്രമായി അവശേഷിക്കുന്ന വായന അറബിഭാഷ അറിയാവുന്നവരും അറിയാത്തവരും നടത്തിയേക്കാം. പരിഭാഷകളിലൂടെയുള്ള ഖുര്‍ആന് അനുവചനം അതിനുള്ള സാധ്യത വര്‍ധിപ്പിക്കുന്നു. അതുകൊണ്ടുതന്നെ ഖുര്‍ആനിന്റെ മലയാള സാഹിത്യത്തിലുള്ള സ്വാധീനം കേവലം അക്ഷരങ്ങളിലുള്ള സ്വാധീനം മാത്രമായി തെറ്റിദ്ധരിക്കപ്പെടുകയും അതിവിശാലമായ ആശയസൗന്ദര്യങ്ങളുടെ പ്രഭാവലയം മലയാള രചനാലോകത്തില്‍നിന്ന് അകലെയായിത്തീരുകയും ചെയ്തു.\nഇബ്‌റാഹീം ബേവിഞ്ചയുടെ ചില പഠനങ്ങള് മലയാള സാഹിത്യത്തിലെ ഇസ്‌ലാമിന്റെയും ഖുര്‍ആനിന്റെയും സ്വാധീനത്തിലേക്ക് വെളിച്ചം വീശിയിട്ടുണ്ട്. വള്ളത്തോള്, ഉള്ളൂര്, പി. കുഞ്ഞിരാമന് നായര്, എം.ടി തുടങ്ങിയ എഴുത്തുകാരുടെ രചനകളെയാണ് ഈ പഠനത്തിന് അദ്ദേഹം ആശ്രയിച്ചത്. ഇസ്‌ലാമികമോ ഖുര്‍ആനികമോ ആയ ചില പ്രമേയങ്ങളെ പരിപാലിച്ച കവിതകളും കഥകളുമാണ് അദ്ദേഹത്തിന്റെ പഠനവസ്തു. അതില്‍നിന്ന് അല്‍പംകൂടി മുന്നോട്ടു കടന്ന് ഖുര്‍ആനിന്റെ സത്താപരമായ സൗന്ദര്യാംശങ്ങളെ മലയാള സാഹിത്യം എത്ര സ്വീകരിച്ചു എന്ന അന്വേഷണമാണ് ഇനി നടക്കേണ്ടത്. വൈക്കം മുഹമ്മദ് ബഷീര്, എന്.പി മുഹമ്മദ് എന്നിവരുടെ രചനകളില് ഖുര്‍ആനിന്റെ സ്വാധീനമുണ്ടെന്ന് സമര്‍ഥിക്കുന്ന ചില സര്‍വകലാശാലാ പഠനപ്രബന്ധങ്ങളും ഉണ്ടായിട്ടുണ്ട്.\nമലയാളികളുടെ നിത്യവ്യവഹാരത്തില് തികച്ചും ഖുര്‍ആനികമെന്നു കരുതാവുന്ന പല വാക്കുകളും പ്രയോഗങ്ങളുമുണ്ട്. അതുപക്ഷേ, അവരിലേക്കെത്തിയത് ഖുര്‍ആനിലൂടെയല്ല, മറിച്ച് മുസ്‌ലികളുമായുള്ള സമ്പര്‍ക്കത്തിലൂടെയാണ്. ഹൂറി, ഇബ്‌ലീസ്, ദുന്‍യാവ്, ഖിയാമത്ത് തുടങ്ങിയ അത്തരം ഏതാനും പദങ്ങള്‍ക്കു പിന്നിലുള്ള ആശയലോകം ഖുര്‍ആനിന്റേതുതന്നെ. എന്നാല്, ഖുര്‍ആന് മലയാളത്തെ സ്വാധീനിക്കുന്നുണ്ടോ എന്ന അന്വേഷണം വ്യാപരിക്കേണ്ടത് വേറെ തലത്തിലാണ്. ഖുര്‍ആനിന്റെ പ്രഭാഷണശൈലി, ആഖ്യാനമാതൃക, അലങ്കാരഭംഗി, ആശയസംഹിത എന്നിവയുടെ തണല് വിരിച്ചുനില്‍ക്കുന്ന കൃതിയെ മാത്രമേ ഖുര്‍ആനിനാല് സ്വാധീനിക്കപ്പെട്ടത് എന്ന് തീര്‍ത്തു പറയാനാവൂ. വൈക്കം മുഹമ്മദ് ബഷീറിന്റെ 'ന്റുപ്പൂപ്പാക്കൊരാനേണ്ടാര്‍ന്ന്' എന്ന ചെറുനോവലില് ഖുര്‍ആനിന്റെ അത്തരമൊരു സ്വാധീനം കണ്ടെടുക്കാവുന്നതാണ്. ലൗഹൂല് മഹ്ഫൂള്, സിദ്‌റത്തുല് മുന്‍തഹാ തുടങ്ങിയ പ്രയോഗസവിശേഷതകളും ഖുര്‍ആന് മുന്നില് വെക്കുന്ന പ്രപഞ്ചവീക്ഷണവും അതിശക്തമായി ആ കൃതി ആവിഷ്‌കരിക്കുന്നു.\nഖുര്‍ആനിന്റെ ആശയപരമായ സൗന്ദര്യത്തെ സര്‍ഗാത്മകരചനയില് ആനയിക്കാന് ശ്രമിച്ച മറ്റൊരു എഴുത്തുകാരനാണ് എന്.പി മുഹമ്മദ്. 'ദൈവത്തിന്റെ കണ്ണ്' എന്ന നോവലില് ഇത് ഏറെ പ്രകടമാണ്. എന്.പി മുഹമ്മദും എം.ടിയും ചേര്‍ന്നെഴുതിയ 'അറബിപ്പൊന്ന്' എന്ന നോവലിലെ ഓരോ അധ്യായവും ആരംഭിക്കുന്നത് ഒരു ഖുര്‍ആന് സൂക്തം ഉദ്ധരിച്ചുകൊണ്ടാണ്. അതും എന്.പിയുടെ ഉദ്യമമാകണം. ഹഫ്‌സയുടെ ഗദ്യ - പദ്യ രചനകളിലും ടി. ഉബൈദ്, യൂസുഫലി കേച്ചേരി, പി.ടി അബ്ദുര്‍റഹ്മാന് എന്നിവരുടെ കവിതകളിലും ഖുര്‍ആന് ആന്തരശക്തിയായി വര്‍ത്തിക്കുന്നത് ചിലപ്പോഴെങ്കിലും കാണാം. കമലാ സുറയ്യ ഇസ്‌ലാം സ്വീകരിച്ച ശേഷമെഴുതിയ കവിതാകുറിപ്പുകളില് ഖുര്‍ആന്റെ നേരിട്ടുള്ള സ്വാധീനം ഉണ്ട്. കെ.ടി സൂപ്പിയുടെയും വീരാന്‍കുട്ടിയുടെയും കവിതകളിലും ഇത്തരം ചില പൊടിപ്പുകളുണ്ട്. വിശദമായ പഠനം അര്‍ഹിക്കുന്ന നിരീക്ഷണങ്ങളാണിവ. മാപ്പിള - മുസ്‌ലിം സാമുദായിക സര്‍ഗാത്മക വ്യവഹാരങ്ങള് മലയാള സാഹിത്യത്തിന്റെ വിശാലഭൂമിക്കു പുറത്താണ് എന്ന പൊതുബോധം ഈ കണക്കെടുപ്പുപഠനങ്ങളിലെല്ലാം ഏറക്കുറെ വര്‍ത്തിക്കുന്നുണ്ട്. എസ്.എ ജമീല് മുതല് യു.കെ അബൂസഹ്‌ല വരെയുള്ള ഒട്ടേറെ കവികളുടെ രചനകളില് മാത്രമല്ല ആദര്‍ശലോകത്തില് വരെ ഖുര്‍ആന് നടത്തിയ രാസപ്രവര്‍ത്തനങ്ങളുടെ ഉല്‍പന്നമാണ് അവരുടെ കവിതകള്. അതുകൊണ്ടുതന്നെ അവരുടെ രചനകളില് ഖുര്‍ആന് നേരിട്ട് ഇടപെടുകയാണ് ചെയ്യുന്നത്. അതിന്റെ അളവും വ്യാപ്തിയും പഠിക്കാനുള്ള ശ്രമങ്ങളും ഉണ്ടാവേണ്ടതുണ്ട്.\nആവിഷ്‌കാരത്തിലെ ഹഖും ഇഹ്‌സാനും\nമനുഷ്യനോട് ചിന്തിക്കാന് നിരന്തരം ആഹ്വാനം ചെയ്യുന്നു ഖുര്‍ആന്. ചിന്തയുടെതന്നെ വിവിധ മട്ടുകള് അഖ്ല്, ഫിക്ര്, ദിക്ര് തുടങ്ങിയ വാക്കുകളിലൂടെ അല്ലാഹു ആവശ്യപ്പെടുന്നു. ചിന്തയുടെ ഉല്‍പന്നമാണ് സാഹിത്യം. അല്ലാഹുവിന്റെ വചനങ്ങള് പ്രതിഭാവിലാസമുള്ള ഹൃദയത്തിലേക്ക് പ്രവേശിക്കുന്നതോടെ സര്‍ഗാത്മകതയുടെ സുന്ദരലോകം അനാവൃതമാകേണ്ടതുണ്ട്.\nഅധ്യായക്രമമടക്കം ഖുര്‍ആനിന്റെ സകല സംവിധാനവും അല്ലാഹുതന്നെയാണ് നിര്‍വഹിച്ചത്. അതുകൊണ്ടുതന്നെ അതിന്റെ ആന്തരികപാഠങ്ങളെപ്പോലെത്തന്നെ ബാഹ്യക്രമീകരണവും ചിന്തനീയമാണ്. ഖുര്‍ആനിലെ കഥാഖ്യാനങ്ങളുടെ സംവിധാനഭംഗി ധാരാളം പഠനങ്ങള്‍ക്ക് വിധേയമായിട്ടുണ്ട്. ആധുനികവും ഉത്തരാധുനികവുമായ പല സാഹിത്യപ്രസ്ഥാനങ്ങളും ആഖ്യാനത്തിന്റെ ചിതറിയ ശൈലിക്ക് നല്‍കിയ രൂപഗുണം ഖുര്‍ആനിന്റെ ഓരോ അടരുകളിലും കാണാം. രേഖീയമല്ലാത്ത ആഖ്യാനങ്ങളുടെ വിന്യാസത്തില് മാത്രമല്ല, കഥ എന്തിന് എന്ന കാര്യത്തിലും ഖുര്‍ആന് നിലപാടുകളാവശ്യപ്പെടുന്നു. കഥയുടെ ഫലശ്രുതിക്കാണ് പ്രാധാന്യം. ഓരോ കഥയുടെയും ജീവിതപാഠം വ്യത്യസ്തമായിരിക്കുകയും ചെയ്യും. സംഭവങ്ങളുടെ ക്രമീകരണം, വസ്തുതാപരമായ വിവരങ്ങള് എന്നിവയെ നിഷേധിക്കുകയും ഫലം, ആവശ്യം എന്നിവയില് മാത്രം ഊന്നുകയും ചെയ്യുന്നതാണ് ഖുര്‍ആന്റെ കഥാഖ്യാനരീതി. ഒട്ടേറെ കഥകളടങ്ങിയ അധ്യായമാണ് സൂറഃ അല്‍കഹ്ഫ്. അതിന്റെ തുടക്കത്തിലെ ആയത്താണിത്: ''നാം നിനക്ക് അവരുടെ സംഭവകഥ പറഞ്ഞുതരാം, ഹഖോടുകൂടി''(18:13). കഥകളെ സൂചിപ്പിക്കുന്ന ഖിസ്സ്വ എന്ന പദവും സംഭവങ്ങളെ സൂചിപ്പിക്കുന്ന നബഅ് എന്ന പദവും പരമയാഥാര്‍ഥ്യത്തെ സൂചിപ്പിക്കുന്ന ഹഖ് എന്ന പദവുമായി ഇവിടെ ചേര്‍ത്തിരിക്കുന്നു. ഖുര്‍ആന്റെ കഥാഖ്യാനത്തിന്റെ മൂന്ന് ബന്ധങ്ങളാണിത്. മനുഷ്യ സമുദായത്തില് സംഭവിച്ച ഒന്നിനെ കഥയുടെ ചാരുതയോടെ ഹഖോടുകൂടി ആഖ്യാനം ചെയ്യുക എന്നതാണ് ആ ത്രികോണബന്ധം.\nഒരു കഥ മുഴുവനായും വിവരിക്കുന്ന അപൂര്‍വ അധ്യായമാണ് സൂറഃ യൂസുഫ്. ''നിനക്ക് അത്യധികം ഇഹ്‌സാനോടുകൂടിയ കഥകള് നാം ആഖ്യാനംചെയ്തു തരുന്നു. നിനക്ക് നാം വഹ്‌യായി നല്‍കിയ ഈ ഖുര്‍ആനിലൂടെ. അതിനുമുമ്പ് നീ അശ്രദ്ധരില്‍തന്നെയായിരുന്നു''(12:3). തുടര്‍ന്ന് നേരെ യൂസുഫ് നബിയുടെ ജീവിത കഥയിലേക്ക് കയറുകയാണ്. ഇഹ്‌സാന് എന്ന ഖുര്‍ആനികാശയത്തിനാണ് ഈ കഥയില് ഊന്നല്. സംഭവം നടന്ന സ്ഥലം, കാലം, വസ്തുതാപരമായ മറ്റു വിവരങ്ങള് എന്നിവയൊന്നുമില്ലാത്ത ആഖ്യാനതന്ത്രം ഇതിലടക്കം എല്ലാ കഥാവതരണങ്ങളിലും ഖുര്‍ആന് പാലിക്കുന്നു.\nനേരത്തേ, മനുഷ്യര്‍ക്കുണ്ടാകണെമന്ന് അല്ലാഹു ആവശ്യപ്പെട്ട ചിന്ത, സര്‍ഗാത്മകമായ മനസ്സുകളെ പ്രചോദിപ്പിക്കേണ്ടത് രണ്ട് തലങ്ങളിലാണ് എന്ന് ഇതിനാല് വ്യക്തമാകുന്നു. ഒന്നാമതായി, ഖുര്‍ആന് പറഞ്ഞ കഥകള്‍ക്കുള്ളില് വിട്ടുകളഞ്ഞ ഭാഗങ്ങളില് പൂരിപ്പിക്കാനുള്ളത് ഏത് എന്ന അന്വേഷണം. രണ്ടാമതായി, ഖുര്‍ആന് മുന്നോട്ടുവെക്കുന്ന ഹഖ്, ഇഹ്‌സാന് എന്നീ ലക്ഷ്യങ്ങളെ ആനുകാലികമായിക്കൂടി ഉള്‍ക്കൊള്ളുന്ന തരത്തില് വിപുലപ്പെടുത്താവുന്നത് എന്ത് എന്ന ആലോചന. അഹ്മദ് ബഹ്ജതിന്റെ ഖുര്‍ആനിലെ ജന്തുകഥകള് ഇത്തരമൊരു സ്വാധീനതക്ക് മികച്ച ഉദാഹരണമാണ്. മലയാളത്തില് പക്ഷേ, മൗലികമായ അത്തരം രചനകള് അധികമൊന്നും ഉണ്ടായിട്ടില്ല; സൂറഃ അല്‍കഹ്ഫിലെ ഗുഹാവാസികളുടെ കഥയെ ആസ്പദമാക്കിയ ചില നാടകരചനകള്, ചില കവിതകള്, ഏതാനും ചെറുകഥകള് എന്നിവയല്ലാതെ. മാപ്പിള കവികള് രചിച്ച നൂറുകണക്കിന് ഗാനങ്ങള് ഖുര്‍ആനിലെ വിവിധ കഥാസന്ദര്‍ഭങ്ങളെ ആവിഷ്‌കരിച്ചിട്ടുണ്ട്. എന്നാല് അക്കൂട്ടരില് ഹഖ്, ഇഹ്‌സാന് എന്നീ ലക്ഷ്യങ്ങളോടെ സര്‍ഗാത്മകമായി അതിനെ പുനര്‍രചിച്ചത് യു.കെ അബൂസഹ്‌ല മാത്രമാണെന്നു പറയാം. 'മൂസാനബിയും ഫിര്‍ഔനും', 'നൂഹ് നബിയും സമുദായവും' എന്നീ ഗാനസമാഹാരങ്ങളെ അങ്ങനെ നിരൂപണം നടത്തേണ്ടതുണ്ട്.\nഒരു മാതൃകക്ക്, 'മൂസാനബിയും ഫിര്‍ഔനും' എന്ന കാവ്യത്തിലെ ഒരു പ്രഭാഷണത്തില് മൂസാനബി പറയുന്ന ചില കാര്യങ്ങള് ഇതാ:\nഅടിമപ്പെടാനര്‍ഹന് ഫിറ്ഔനല്ലാ / ഉടയോനൊഴിച്ചാര്‍ക്കും അത് പാടില്ലാ...\nകാണാം നമുക്ക് ഈ സമുദായത്തില്\nസ്ഥാനം വഹിക്കുന്നോര് അധികാരത്തില്\nപേരിന്നൊരുദ്യോഗം ലഭിച്ചാല് പിന്നെ /കൂറ് ഫറോവക്ക് പണയം തന്നെ (ഗാനം 21).\nഇതിലെ അധികാരം, ഉദ്യോഗം, കൂറ് എന്നീ വാക്കുകളുടെ തെരഞ്ഞെടുപ്പ് അതെഴുതിയ കാലത്തെ രാഷ്ട്രീയബോധം നല്‍കിയ ചിന്തകളുടെ ഫലമാണ്. മൂസാനബിയുടെ ജീവിതത്തിലെ സവിശേഷമായ ഒരു സന്ദര്‍ഭത്തെ ആവിഷ്‌കരിക്കുന്ന ആ ഗാനത്തിലെ ഹഖും ഇഹ്‌സാനും അതാണ്. ഈ രീതിയില്, ആശയത്തിലടക്കം ഖുര്‍ആനിന്റെ അത്യുദാരസൗന്ദര്യങ്ങള് ആധുനികാനന്തര മലയാളസാഹിത്യത്തെ സ്വാധീനിക്കുംവിധം എഴുത്താളരിലേക്ക് എത്തിക്കാനുള്ള ശ്രമങ്ങളും ഉണ്ടാകേണ്ടിയിരിക്കുന്നു എന്നതാണ് ഈ അന്വേഷണത്തിന്റെ ഫലശ്രുതി.\nസി. വി ബാലകൃഷ്ണന്റെ ആയുസ്സിന്റെ പുസ്തകം എന്ന നോവല് ബൈബിളിന്റെ തുടര്‍ച്ചയാണോ എന്നുപോലും തോന്നിപ്പോകും. ആഖ്യാനത്തിലെ സൂക്ഷ്മമായ സ്വാധീനം അതാണ്. ബാലചന്ദ്രന് ചുള്ളിക്കാടിന്റെ കവിതകളില് ബൈബിള് ബിംബങ്ങളുടെ ശക്തമായ സാന്നിധ്യം കാണും. അത്തരമൊരു രീതിയില് ഖുര്‍ആന് മലയാളസാഹിത്യത്തോട് ഇണങ്ങാത്തതെന്ത് എന്ന ചോദ്യം ഇനിയും പ്രസക്തം തന്നെ. അതിന്റെ കുറ്റം മുസ്‌ലിംകളുടെയും ഖുര്‍ആനിന്റെയും തലയിലിട്ടു കൈകഴുകുന്നതിനുമുമ്പ് ചില മറുചിന്തകളും ആകാം. മലയാള ഭാഷയുടെയും സാഹിത്യത്തിന്റെയും പരിമിതമായ ഉള്‍ക്കൊള്ളല് ശേഷിതന്നെയാണ് പ്രധാനകാരണം. ഇടുങ്ങിയ ബോധതലങ്ങളും സവര്‍ണാധികാരത്തിന്റെ നുകബന്ധനങ്ങളില്‍നിന്ന് ഇനിയും ഊരി രക്ഷപ്പെടാനാവാത്ത ആസ്വാദനശീലങ്ങളുമാണ് അത്തരമൊരു ശൂന്യത മലയാളഭാഷക്കും സാഹിത്യത്തിനും വരുത്തിവെച്ചത് എന്ന മറുവാദം തീര്‍ത്തും അവഗണിക്കാവതല്ല.


Delhi chief secretary Anshu Prakash | ആംആദ്മി എംഎല്‍എമാര് മര്‍ദ്ദിച്ചെന്ന പരാതിയുമായി ചീഫ് സെക്രട്ടറി; ആരോപണം തള്ളി ആംആദ്മി - Malayalivartha.com Widgets Magazine\nആംആദ്മി എംഎല്‍എമാര് മര്‍ദ്ദിച്ചെന്ന പരാതിയുമായി ചീഫ് സെക്രട്ടറി; ആരോപണം തള്ളി ആംആദ്മി\n20 FEBRUARY 2018 05:59 PM IST\nഡല്‍ഹി ചീഫ് സെക്രട്ടറി അന്‍ഷു പ്രകാശിനെ ആംആദ്മി എംഎല്‍എമാര് മര്‍ദ്ദിച്ചെന്ന് പരാതി. മുഖ്യമന്ത്രി അരവിന്ദ് കേജ്രിവാളിന്റെ വസതിയില് തിങ്കളാഴ്ച രാത്രിയാണ് സംഭവം നടന്നത്. ഇത് സംബന്ധിച്ച് ചീഫ് സെക്രട്ടറി ലഫ്.ഗവര്‍ണര്‍ക്ക് പരാതി നല്‍കുകയും ചെയ്തു.\nമുഖ്യമന്ത്രിയുടെ ഔദ്യോഗിക വസതിയില് അനധികൃത കെട്ടിടങ്ങള് പൊളിക്കുന്നതുമായി ബന്ധപ്പെട്ടാണ് യോഗം നടന്നത്. യോഗത്തിൽ തർക്കം ഉണ്ടായതോടെയാണ് ചീഫ് സെക്രട്ടറിയെ കയ്യേറ്റം ചെയ്തത്. ആംആദ്മി എംഎല്‍എമാര് ചീഫ് സെക്രട്ടറിയുടെ കോളറിന് കുത്തിപ്പിടിക്കുകയും മോശമായ ഭാഷയില് സംസാരിക്കുകയും ചെയ്തുവെന്ന് അന്‍ഷു പ്രകാശ് പറഞ്ഞു.\nഎന്നാൽ ചീഫ് സെക്രട്ടറിയുടെ ആരോപണങ്ങൾ ആംആദ്മി തള്ളി. ബി.ജെ.പിയുടെ ചട്ടുകമായി പ്രവര്‍ത്തിക്കുന്ന ചീഫ് സെക്രട്ടറി അനാവശ്യ ആരോപണങ്ങള് ഉന്നയിക്കുകയാണെന്ന് എം.എല്.എമാര് പറഞ്ഞു. അതേസമയം, ചീഫ് സെക്രട്ടറിക്ക് ഐക്യദാര്‍ഢ്യം പ്രഖ്യാപിച്ച് ഡല്‍ഹിയിലെ സര്‍ക്കാര് ജീവനക്കാര് സമരം നടത്താന് ഒരുങ്ങുകയാണ്. കുറ്റക്കാരെ അറസ്റ്റ് ചെയ്തില്ലെങ്കില് ജോലിക്ക് ഹാജരാവില്ലെന്നും ജീവനക്കാര് വ്യക്തമാക്കി.\nയു.എ.ഇയില് സിഗററ്റുകള്‍ക്ക് ഡിജിറ്റല് സ്റ്റാമ്പ്; അടുത്തവര്‍ഷം മുതല് പുതിയ സംവിധാനം നിലവില് വരും; പുകയില ഉല്‍പന്നങ്ങളില് ഡിജിറ്റല് സ്റ്റാമ്പ് ഏര്‍പ്പെടുത്തുന്ന മേഖലയിലെ ആദ്യ രാജ്യമായി യുഎഇ (4 minutes ago)\nകോണ്‍ഗ്രസിന് പണികൊടുത്ത് മായാവതി; ചത്തീസ്ഗഢില് അജിത് ജോഗിയുമായി കൈകോര്‍ക്കാന് തീരുമാനം; ചത്തീസ്ഗഢില് അജിത് ജോഗിയായിരിക്കും തങ്ങളുടെ മുഖ്യമന്ത്രി സ്ഥാനാര്‍ഥിയെന്നും മായാവതി കോണ്‍ഗ്രസ് പ്രതീക്ഷകള് മ (26 minutes ago)\nകര്‍ണാടകയില് എം.എല്.എമാരെ കടത്താന് സൈനിക വിമാനം ഏര്‍പ്പാടാക്കിയെന്ന് കുമാരസ്വാമി; മഹാരാഷ്ട്രയിലെ ബി.ജെ.പി സര്‍ക്കാര് എം.എല്.എമാര്‍ക്ക് താവളമൊരുക്കാന് സന്നദ്ധത അറിയിച്ചിട്ടുണ്ടെന്നും കുമാരസ്വാമിയ (37 minutes ago)\nമാഡം തുസാഡ്‌സ് മ്യൂസിയത്തില് ഇനി സണ്ണി ലിയോണും (47 minutes ago)\nഎമ്മി അവാര്‍ഡ് വേദിയില് വിവാഹാഭ്യാര്‍ത്ഥന നടത്തി താരമായി ഗ്ലെന് വെയ്‌സ് (56 minutes ago)


എല്ലാവരും അത് ഒരുമിച്ച് ആവശ്യപ്പെട്ടു..!! ചിരിച്ചുകൊണ്ട് ശിവേട്ടനും... അപ്പുവിന്റെ വിവാഹം അടിച്ചുപൊളിച്ച് സാന്ത്വനം താരങ്ങൾ..!! | Sivanjali In Raksha Raj Wedding\nഎല്ലാവരും അത് ഒരുമിച്ച് ആവശ്യപ്പെട്ടു..!! ചിരിച്ചുകൊണ്ട് ശിവേട്ടനും… അപ്പുവിന്റെ വിവാഹം അടിച്ചുപൊളിച്ച് സാന്ത്വനം താരങ്ങൾ..!! | Sivanjali In Raksha Raj Wedding\nSivanjali In Raksha Raj Wedding : സാന്ത്വനം സീരിയലിന്റെ പ്രേക്ഷകർക്ക് ഇത് ഉത്സവദിനമാണ്. സ്വന്തം കുടുംബത്തിലെ ഒരാളുടെ വിവാഹം. അത്രയും ആവേശത്തിലാണ് നടി രക്ഷാ രാജിന്റെ വിവാഹ വാർത്തകളും ചിത്രങ്ങളും പ്രേക്ഷകർ നോക്കിക്കാണുന്നത്. സഹതാരങ്ങളെല്ലാം കൂടി അടിച്ചു പൊളിക്കുകയാണ് രക്ഷയുടെ വെഡിങ്ങ് ദിനം. ചടങ്ങുകൾ ആരംഭിക്കുന്നതിന് മുന്നോടിയായി തന്നെ നടി ചിപ്പിയും ഭർത്താവ് രഞ്ജിത്തും വേദിയിലെത്തിയിരുന്നു.\nകണ്ണനായി സീരിയലിലെത്തുന്ന അച്ചു രാവിലെ തന്നെ കല്യാണമണ്ഡപത്തിലെത്തി. ചടങ്ങുകൾ നടക്കവേ വിവാഹ വേദിയിലേക്കെത്തിയ നടൻ രാജീവ് പരമേശ്വരനും സജിനും വൻ സ്വീകരണമാണ് ലഭിച്ചത്. സാന്ത്വനത്തിലെ ബാലേട്ടനായി തകർത്തഭിനയിക്കുന്ന രാജീവിനെ മണ്ഡപത്തിന് പുറത്തുവെച്ച് തന്നെ ആരാധകർ വട്ടം കൂടി. സെൽഫി എടുക്കാനായിരുന്നു എല്ലാവർക്കും തിരക്ക്. ഒപ്പം കുടുംബവുമായി വിവാഹം കൂടാനെത്തിയ രാജീവിന്റെ വിശേഷങ്ങൾ ചോദിച്ചറിയാനും പ്രേക്ഷകർക്ക് തിടുക്കമായിരുന്നു.\nരാജീവിന് പിന്നാലെ എത്തിയ സജിനും കുറെ നേരം വേദിക്ക് പുറത്ത് ചിലവിട്ട ശേഷം മാത്രമാണ് മണ്ഡപത്തിനകത്തേക്ക് കയറാൻ സാധിച്ചത്. വണ്ടിയിൽ നിന്ന് ഇറങ്ങിയ പാടെ ശിവേട്ടനെ തേടി പെൺകുട്ടികൾ തടിച്ചുകൂടി. എല്ലാവരുടെയും ആവശ്യം ഒന്ന് തന്നെ. ശിവേട്ടനൊപ്പം ചേർന്ന് നിന്ന് ഒരു ഫോട്ടോ. അങ്ങനെ തനിക്കടുത്തേക്ക് വന്ന എല്ലാവർക്കുമൊപ്പം ഫോട്ടോയ്ക്ക് പോസ് ചെയ്ത ശേഷമാണ് രക്ഷയുടെ അടുത്തേക്ക് സജിൻ എത്തിയത്.\nസാന്ത്വനത്തിലെ പ്രിയകഥാപാത്രം ശിവനെ നേരിൽ കാണാൻ എത്തിയവരിൽ വീട്ടമ്മമാർ വരെ ഉണ്ടായിരുന്നു. ശിവനെയും ബാലേട്ടനെയും കണ്ട പാടെ രക്ഷയുടെ മുഖത്ത് നിറഞ്ഞ പുഞ്ചിരി വിടരുകയായിരുന്നു. സാന്ത്വനത്തിലെ അപർണയായി മാറിയ നിമിഷങ്ങളായിരുന്നു രക്ഷക്ക് അത്. സജിനൊപ്പം ഗോപികയെക്കൂടി കണ്ടതോടെ വിവാഹവേദിയിലെ സാന്ത്വനം ആരാധകരെല്ലാം ഡബിൾ ഹാപ്പിയായി മാറി. എന്തായാലും സാന്ത്വനം താരങ്ങളെല്ലാം ഇന്ന് അതിരില്ലാത്ത ആഘോഷങ്ങൾക്ക് നടുവിലാണ്. രക്ഷയുടെ വിവാഹം അടിച്ചുപൊളിക്കുക തന്നെയാണ് ഏവരും.\nകറുപ്പിന്റെ ഏഴ് അഴകും പകർന്ന് പ്രിയതാരം..!! ക്യൂട്ട് സ്റ്റൈലിഷ് ലുക്കിൽ ഞെട്ടിച്ച് മലയാളികളുടെ താരസുന്ദരി… | Miya George in Black Saree\nമഞ്ഞ മിനി കൂപ്പറിൽ മഞ്ജുവിന്റെ മാസ്സ് എൻട്രി..!! ക്യൂട്ട് ലുക്കിൽ തിളങ്ങി സൂപ്പർ താരം… | Meri Awas suno manju mass entry


നന്നായി വസ്ത്രം ധരിച്ച ബെഡ് എങ്ങനെ ..\nഒരു കിടക്കയെ മനോഹരമാക്കാനും ആകർഷകമായ ഭാവവും ഭാവവും നൽകാനും നിങ്ങൾ ആഗ്രഹിക്കുന്നതെന്താണ്? ഒരു ആശ്വാസകൻ, ടോപ്പർ അല്ലെങ്കിൽ കവർലെറ്റ്, വ്യത്യസ്ത വലുപ്പത്തിലും രൂപത്തിലും തലയിണകൾ എന്നിവ പ്രധാനമാണോ? ഒരു കിടപ്പുമുറി അലങ്കരിക്കുമ്പോൾ ശ്രദ്ധിക്കേണ്ട ചോദ്യങ്ങളാണിവ. ഇത് പ്രധാനമായും നിങ്ങളുടെ വ്യക്തിപരമായ മുൻഗണനകളെ ആശ്രയിച്ചിരിക്കുന്നുവെങ്കിലും, ഓർമ്മിക്കേണ്ട ചില ബെഡ് അടിസ്ഥാനകാര്യങ്ങൾ ഇതാ.\n1. അലങ്കാര തലയിണകൾ , വായിക്കാൻ കിടക്കയിൽ ഇരിക്കുമ്പോൾ അധിക പിന്തുണ നൽകുക. അവ വൃത്തികെട്ടവയല്ലെന്ന് ഉറപ്പാക്കുന്നതിന് അവ രാത്രികാല തലയിണയ്ക്ക് പിന്നിൽ ഉപയോഗിക്കുന്നു, ഒപ്പം ഒരാളുടെ ഇടം എല്ലായ്പ്പോഴും മനോഹരമായി സൂക്ഷിക്കുകയും ചെയ്യുന്നു. ഭാരം കുറഞ്ഞ ഒരു മൃദുവായ കവചം അല്ലെങ്കിൽ പുതപ്പ് കവർലെറ്റ് എന്നറിയപ്പെടുന്നു. തണുത്ത രാത്രികൾക്കായി കംഫർട്ടർ അല്ലെങ്കിൽ ഡുവെറ്റ് ഉപയോഗിക്കുന്നു, ഉപയോഗിക്കാത്തപ്പോൾ മുകളിലെ ബെഡ് ഷീറ്റിൽ സ്ഥാപിച്ചിരിക്കുന്നു. ഒരു മെത്ത ടോപ്പർ കട്ടിലിന് അധിക സിങ്ക് നൽകുകയും ഉപയോഗത്തിലില്ലാത്തപ്പോൾ കട്ടിൽ സംരക്ഷിക്കുകയും ചെയ്യുന്നു. നിങ്ങൾ പട്ടണത്തിന് പുറത്ത് പോകുമ്പോൾ ഒരു ടോപ്പർ വളരെയധികം ഉപയോഗപ്പെടുത്തുന്നു, കാരണം അധിക പരിചരണത്തിനായി നിങ്ങളുടെ കിടക്ക കെട്ടാൻ കഴിയും.\nഎക്ലക്റ്റിക് ബെഡ് ആശയങ്ങൾ\n2. ഏറ്റവും വലുത് മുതൽ ചെറുത് വരെ, മുന്നിലേക്ക് മടങ്ങുക എന്നതാണ് നിയമം. നിങ്ങൾ നിരവധി അലങ്കാര തലയിണകൾ ഉപയോഗിക്കുകയാണെങ്കിൽ , ശരിയായ തലയിണ തിരഞ്ഞെടുക്കുക , അത് മുറിയെ മറികടക്കും. പരിമിതമായ പാലറ്റ് ഉപയോഗിക്കുന്നതാണ് എളുപ്പവഴി.\n3. ചിലപ്പോൾ വ്യത്യസ്ത വലുപ്പങ്ങളും തലയിണകളുടെ ഷേഡുകളും രസകരമായി കാണപ്പെടും. മൊത്തത്തിലുള്ള രൂപം മനോഹരമാണെന്നും വളരെ തിരക്കില്ലെന്നും ഉറപ്പാക്കുക. തലയിണ പ്ലെയ്‌സ്‌മെന്റും രൂപങ്ങളും ഉപയോഗിച്ച് കളിക്കുക. ഒരു ട്വിസ്റ്റിനായി പിന്നിലെ തലയിണകൾ തിരിക്കുക, അതിനാൽ അവ ചരിഞ്ഞുകൊണ്ടിരിക്കും.\n4. പാറ്റേണുകളും വർണ്ണവും ഉപയോഗിച്ച് കൂടുതൽ കാഷ്വൽ ലുക്ക് പ്ലേയ്ക്കായി. ഒരു കലാപരമായ അനുഭവത്തിന്, ലളിതമായ വെളുത്ത കിടക്ക വളരെ ഉയർന്ന പാറ്റേൺ ഉള്ള ഒരു കവർലെറ്റ് ഉപയോഗിച്ച് സന്തുലിതമാക്കാം. ഒരു ആധുനിക രൂപത്തിന്, പാലറ്റ് ലളിതമായി സൂക്ഷിക്കാം: ഗ്രേകളും വെള്ളയും, ശക്തമായ പഞ്ച് നിറങ്ങളോടെ.\n5. കൂടുതൽ സമകാലിക രൂപത്തിന്, നിറം കുറയ്ക്കുക, വിശദാംശങ്ങൾ ശ്രദ്ധിക്കുക. കിടക്കയുടെ അറ്റത്ത് ഒരു ആ urious ംബര ത്രോ, ലളിതമായ വെളുത്ത ലിനൻ‌സ്, ഉയർന്ന നിലവാരമുള്ള ആ lux ംബര ഹോട്ടൽ അനുഭവത്തിനായി ഒരു ലളിതമായ അലങ്കാര തലയിണ അല്ലെങ്കിൽ രണ്ടെണ്ണം ഉപയോഗിച്ച് രൂപം പൂർത്തിയാക്കുക. നേരായ പാലറ്റ് സങ്കീർണ്ണവും ശാന്തവുമാണ്.\n6. ലളിതവും മനോഹരവും ആകർഷകവുമായ രൂപം പരിഗണിക്കുക. ഒരു അപ്ഹോൾസ്റ്റേർഡ് ഹെഡ്‌ബോർഡും അതിലോലമായ വരയുള്ള ബെഡ്‌സ്‌പ്രെഡും ആകർഷകവും ആ urious ംബരവുമായ അനുഭവം സൃഷ്ടിക്കുന്നു. ചില വ്യാജ രോമങ്ങൾ തലയിണകൾ ബാക്കി നേർത്ത ഫിനിഷിൽ അല്പം വിചിത്രത നൽകുന്നു.\n7. കിടപ്പുമുറിയുടെ ചാരുത വർദ്ധിപ്പിക്കുന്നതിന് ബെഡ്‌സ്‌കേർട്ട് ഉപയോഗിക്കുന്നു. കട്ടിലിനും ബെഡ് ബോക്സിനുമിടയിൽ വച്ചിരിക്കുന്ന അലങ്കാര തുണിയാണിത്. കൊട്ടാര ഇടങ്ങളിലും ആ lux ംബര വീടുകളിലും പ്രത്യേകിച്ചും ഉപയോഗിക്കുന്നു. ക്ലാസിന്റെ ആ സ്പർശം തേടുന്ന വിവേകികൾക്കിടയിൽ സ്വന്തമായി തുടരുന്ന ഒരു ബെഡ് ആക്സസറിയാണിത്.\nGoutham മാർച്ച് 06, 2016


Friday4July 2014 10:34 pm IST\nപൊന്‍കുന്നം: യുവതിയെ പ്രണയം നടിച്ച് പീഡിപ്പിച്ചതിനു ശേഷം മതംമാറ്റാന് ശ്രമിച്ച യുവാവ് പോലീസ് പിടിയിലായി. കൂട്ടിക്കല് കൊക്കയാര് പുതുപറമ്പില് ഷാഹുല് ഹമീദ് (22) ആണ് കാഞ്ഞിരപ്പള്ളി പോലീസിന്റെ കസ്റ്റഡിയിലായത്. ഇയാള് പ്രണയിച്ച് മതംമാറ്റാന് ശ്രമിച്ച വിഴിക്കിത്തോട് സ്വദേശിനിയായ യുവതി കൈഞരമ്പ് മുറിച്ച് ആത്മഹത്യയ്ക്ക് ശ്രമിച്ചതിനെ തുടര്‍ന്നാണ് പോലീസ് പിടിയിലാകുന്നത്. രണ്ട് മാസം മുന്‍പാണ് വിഴിക്കിത്തോട് സ്വദേശിനിയായ ഇരുപതുകാരിയുമായി ഇയാള് പ്രണയത്തിലായത്. കഴിഞ്ഞ മാസം യുവാവുമായി പെണ്‍കുട്ടി നാടുവിട്ടിരുന്നു. ഇതിനിടയില് പെണ്‍കുട്ടിയെ കാണാനില്ലെന്ന് കാഞ്ഞിരപ്പള്ളി സ്‌റ്റേഷനില് പെണ്‍കുട്ടിയുടെ അമ്മ പരാതി നല്‍കി.\nവിവാഹം കഴിക്കുന്നതിനു മുന്‍പ് മതം മാറണമെന്ന് യുവാവ് നിര്‍ബന്ധിച്ചതോടെ യുവതി ഇയാളുമായി പിണങ്ങി നാട്ടിലെത്തി. തുടര്‍ന്ന് പെണ്‍കുട്ടി ആത്മഹത്യയ്ക്ക് ശ്രമിച്ചതോടെയാണ് നിര്‍ബന്ധിച്ച് മതം മാറ്റാന് ശ്രമം നടന്ന വിവരം പുറത്തറിയുന്നത്. കഴിഞ്ഞ മെയ്മാസം അഞ്ചിന് ഈരാറ്റുപേട്ട മൂന്നിലവില് താമസിക്കുന്ന ക്രിസ്ത്യന് പെണ്‍കുട്ടിയെ ഇയാള് പ്രണയിച്ച് വിവാഹം കഴിച്ച്് മുസ്ലിമാക്കാന് പൊന്നാനിയില് കൊണ്ടുപോയിരുന്നതായും പോലീസ് അന്വേഷണത്തില് കണ്ടെത്തി.\nകാഞ്ഞിരപ്പള്ളി-ഈരാറ്റുപേട്ട റൂട്ടിലോടുന്ന സ്വകാര്യ ബസിലെ കണ്ടക്ടറായിരുന്ന ഷാഹുല് വിഴിക്കിത്തോട് സ്വദേശിനിയായ ഹിന്ദു യുവതിയുമായി പ്രണയത്തിലാകുകയായിരുന്നു. പെണ്‍കുട്ടിയെ വിവാഹം കഴിക്കാമെന്ന് പ്രലോഭിപ്പിച്ച് ഇയാള് തൃശ്ശൂരിലുള്ള ലോഡ്ജിലെത്തിച്ച് പീഡിപ്പിച്ചു. അതിനു ശേഷം പെണ്‍കുട്ടിയെ പൊന്നാനിയിലെത്തിച്ച് ഭാര്യയെ കാട്ടി. ഇതു പോലെ മതം മാറിയാല് നിന്നെയും ഭാര്യയായി സ്വീകരിക്കാമെന്ന് ഇയാള് പെണ്‍കുട്ടിയോട് പറഞ്ഞു. മതം മാറാന് പെണ്‍കുട്ടി വിസമ്മതിച്ചതിനെ തുടര്‍ന്ന് യുവതി വീട്ടില് തിരികെയെത്തി. തുടര്‍ന്ന് ജൂണ് 30 ന് ആദ്യ ഭാര്യയുമായി ബന്ധം വേര്‍പ്പെടുത്തി വിവാഹം കഴിക്കാമെന്ന് പറഞ്ഞ് യുവതിയുമായി ഇയാള് നാടുവിട്ടു.\nഎറണാകുളത്ത് ലോഡ്ജിലെത്തി ഒരുമിച്ച് താമസിച്ചു. വീണ്ടും ഇയാള് വിവാഹ വാഗ്ദാനം ചെയ്യുകയും മതം മാറാന് നിര്‍ബന്ധിക്കുകയും ചെയ്തു. ഇതിലെ ചതി മനസ്സിലാക്കിയ യുവതി യുവാവുമായി പിണങ്ങി ജൂലൈ ഒന്നിന് സ്വന്തം വീട്ടില് തിരിച്ചെത്തി. പിന്നീട് കൈഞരമ്പ് മുറിച്ച് ആത്മഹത്യയ്ക്ക് ശ്രമിക്കുകയായിരുന്നു. കാഞ്ഞിരപ്പള്ളി ജനറല് ആശുപത്രിയില് പ്രവേശിപ്പിച്ച യുവതിയില് നിന്ന് വിവരങ്ങള് ശേഖരിച്ചതിന്റെ അടിസ്ഥാനത്തിലാണ് കാഞ്ഞിരപ്പള്ളി പോലീസ് ഷാഹുല് ഹമീദിനെ അറസ്റ്റ് ചെയ്യുന്നത്. പെണ്‍കുട്ടികളെ പ്രണയം നടിച്ചതിന് ശേഷം വിവാഹം കഴിപ്പിച്ച് മതംമാറ്റുന്ന ലൗവ്ജിഹാദിന് പ്രചോദനം നല്‍കുന്ന ഏതെങ്കിലും ഭീകരവാദ സംഘടനയുമായി പ്രതിയ്ക്ക് ബന്ധമുണ്ടോയെന്ന് അന്വേഷിച്ച് വരുകയാണ് പോലീസ്. യുവതിയെ വൈദ്യപരിശോധനയ്ക്ക് വിധേയമാക്കി. കോടതിയില് ഹാജരാക്കിയ പ്രതിയെ റിമാന്റ് ചെയ്തു. കാഞ്ഞിരപ്പള്ളി സര്‍ക്കിള് ഇന്‍സ്‌പെക്ടര് എം. ജി. ശ്രീമോന്, എസ്‌ഐ ഷിന്റോ പി. കുര്യന് എന്നിവരുടെ നേതൃത്വത്തിലുള്ള പോലീസ് സംഘമാണ് പ്രതിയെ അറസ്റ്റ് ചെയ്തത്.\nപ്രണയക്കുരുക്കില്‍പ്പെടുത്തി ക്രിസ്ത്യന് പെണ്‍കുട്ടിയെ മതം മാറ്റി\nമത ഭീകരരുടെ വലയില്‍പ്പെടുന്ന ഹിന്ദു പെണ്‍കുട്ടികളുടെ എണ്ണം വര്‍ധിക്കുന്നു


ഷുഹൈബ് വധക്കേസില് സംസ്ഥാന സർക്കാരിന് സുപ്രീം കോടതി നോട്ടീസ് – Jaihind TV\nഷുഹൈബ് വധക്കേസില് സംസ്ഥാന സർക്കാരിന് സുപ്രീം കോടതി നോട്ടീസ്\nഷുഹൈബ് വധക്കേസില് സംസ്ഥാന സര്‍ക്കാറിന് സുപ്രീം കോടതിയുടെ നോട്ടീസ് . സി.ബി.ഐ അന്വേഷണം ആവശ്യപ്പെട്ട് ഷുഹൈബിന്‍റെ മാതാപിതാക്കള് നല്‍കിയ ഹർജിയില് നിലപാട് അറിയിക്കണമെന്ന് സുപ്രീം കോടതി സർക്കാരിനോട് ആവശ്യപ്പെട്ടു.\nഹൈക്കോടതി ഡിവിഷന് ബഞ്ച് ഉത്തരവിന് എതിരെ ഷുഹൈബിന്‍റെ മാതാപിതാക്കള് സുപ്രീം കോടതിയില് നല്‍കിയ ഹർജിയിലാണ് സംസ്ഥാന സർക്കാരിന് നോട്ടീസ് അയച്ചത്. വിഷയത്തില് സംസ്ഥാന സര്‍ക്കാരിന്‍റെ നിലപാട് കേട്ട ശേഷം സി.ബി.ഐ അന്വേഷണം എന്ന ആവശ്യം പരിഗണിക്കാമെന്ന് സുപ്രീം കോടതി അറിയിച്ചു.\nസംസ്ഥാന പൊലീസ് മേധാവി, സി.ബി.ഐ ഡയറക്ടര് എന്നിവര്‍ക്കും സുപ്രീം കോടതി നോട്ടീസ് അയച്ചിട്ടുണ്ട്. ചീഫ് ജസ്റ്റിസ് അധ്യക്ഷനായ ബെഞ്ചാണ് ഹർജി പരിഗണിച്ചത്.\n2018 ഫെബ്രുവരി 12ന് രാത്രിയാണ് മട്ടന്നൂരിനടുത്ത് എടയന്നൂരില് യൂത്ത് കോണ്‍ഗ്രസ് പ്രവര്‍ത്തകനായ ഷുഹൈബിനെ വെട്ടിക്കൊലപ്പെടുത്തിയത്. സുഹൃത്തിനൊപ്പം തട്ടുകടയില് ഇരിക്കവേയായിരുന്നു ആക്രമണം. ഷുഹൈബിന്‍റെ കൊലയാളികളെ സി.പി.എം സംരക്ഷിക്കുന്നുവെന്നും ഇടതുസര്‍ക്കാരിന്‍റെ ഭരണത്തില് തങ്ങള്‍ക്ക് നീതി ലഭിക്കില്ലെന്നും പറഞ്ഞാണ് ഷുഹൈബിന്‍റെ പിതാവ് മുഹമ്മദ് ഹൈക്കോടതിയെ സമീപിച്ചത്. കേസില് വാദം കേട്ട സിംഗിള് ബെഞ്ച് അന്വേഷണം സി.ബി.ഐക്ക് വിട്ടു.\nഎന്നാല് സിംഗിൾ ബെഞ്ച് വിധിക്കെതിരെ സർക്കാർ ഡിവിഷൻ ബെഞ്ചിനെ സമീപിച്ചു. ഡിവിഷൻ ബെഞ്ച്, സിംഗിൾ ബെഞ്ചിന്‍റെ വിധി റദ്ദാക്കുകയും ചെയ്തു. ഡല്‍ഹിയില് നിന്ന് 56 ലക്ഷം രൂപ ചെലവഴിച്ച് അഭിഭാഷകരെ കൊണ്ടുവന്നാണ് സംസ്ഥാന സർക്കാർ കേസ് വാദിച്ചത്. അഡ്വക്കേറ്റ് ജനറല്, ഡയറക്ടര് ജനറല് ഓഫ് പ്രോസിക്യൂഷന് എന്നിവര് ഉള്‍പ്പെടെ 120 സര്‍ക്കാര് അഭിഭാഷകര് ഉള്ളപ്പോഴാണ് ദില്ലിയില് നിന്ന് അഭിഭാഷകരെ കൊണ്ടുവന്ന് കേസ് വാദിച്ചത്. ഇത് കേസില് സിപിഎമ്മിനുള്ള പ്രത്യേക താല്‍പര്യം വ്യക്തമാക്കുന്നതാണെന്ന് കോൺഗ്രസ് ആരോപിച്ചിരുന്നു.\nഷുഹൈബ് കേസ് : നാള്‍വഴി\n2018 ഫെബ്രുവരി 12: ഷുഹൈബിനെ വെട്ടിക്കൊന്നു\nഫെബ്രുവരി 18: മുഖ്യപ്രതികളായ ആകാശ് തില്ലങ്കേരി, രജിൻരാജ് എന്നിവർ അറസ്റ്റിൽ\nഫെബ്രുവരി 19: പ്രത്യേക അന്വേഷണ സംഘത്തെ നിയോഗിച്ചു\nഫെബ്രുവരി 24: പ്രതികളെ കസ്റ്റഡിയിൽ വാങ്ങി. നാലു പ്രതികൾ കൂടി അറസ്റ്റിൽ\nഫെബ്രുവരി 27: സി.ബി.ഐ അന്വേഷണത്തിനായി മാതാപിതാക്കൾ ഹർജി നൽകി\nമാർച്ച് അഞ്ച്: രണ്ട് പ്രതികൾ കൂടി അറസ്റ്റിൽ\nമാർച്ച് ഏഴ്: അന്വേഷണം സി.ബി.ഐക്ക് വിട്ട് ഹൈക്കോടതി സിംഗിൾ ബെഞ്ചിന്‍റെ വിധി\nമാർച്ച് 23: സർക്കാരിന്‍റെ അപ്പീലിൽ സിംഗിൾ ബെഞ്ചിന്‍റെ വിധിക്ക് സ്റ്റേ\nമേയ് 14: ആദ്യ കുറ്റപത്രം വിചാരണക്കോടതിയിൽ സമർപ്പിച്ചു\nജൂലൈ 27: ഇതിനെതിരെ ഹർജിക്കാർ സുപ്രീം കോടതിയിൽ നൽകിയ ഹർജി പിൻവലിച്ചു\n2019 ജനുവരി ഒന്ന് : അനുബന്ധ കുറ്റപത്രം സമർപ്പിച്ചു\n2019 ഒക്ടോബര് 20 : സി.ബി.ഐ അന്വേഷണം ആവശ്യപ്പെട്ട് ഷുഹൈബിന്‍റെ മാതാപിതാക്കള് സുപ്രീം കോടതിയില് ഹർജി നല്‍കി\nഷുഹൈബ് വധക്കേസിൽ സിബിഐ അന്വേഷണം ഇല്ല; സുപ്രീം...


ഖത്തറില് ചികില്‍സയില് കഴിഞ്ഞിരുന്ന 8 കോവിഡ് രോഗികള് മരിച്ചു |Eight deaths, 676 Covid-19 cases in Qatar on April 30\nHome Newsfeed ഖത്തറില് ചികില്‍സയില് കഴിഞ്ഞിരുന്ന 8 കോവിഡ് രോഗികള് മരിച്ചു\nഖത്തറില് ചികില്‍സയില് കഴിഞ്ഞിരുന്ന 8 കോവിഡ് രോഗികള് മരിച്ചു\nദോഹ: ഖത്തറില് ഇന്ന് 676 പേര്‍ക്കു കൂടി കോവിഡ് സ്ഥിരീകരിച്ചു. 1593 പേരാണ് രോഗമുക്തി നേടിയത്. 456 പേര്‍ക്ക് സമ്പര്‍ക്കത്തിലൂടെയാണ് രോഗബാധ. യാത്രക്കാര് 220 പേര്. 15,650 പേരാണ് നിലവില് രോഗബാധിതരായി ഉള്ളത്.\nരാജ്യത്ത് 24 മണിക്കൂറിനിടെ 8 പേര് കൂടി കോവിഡ് മൂലം മരിച്ചു. 33, 44, 50, 56, 77, 57, 61, 77 വയസ്സുള്ളവരാണ് മരിച്ചത്. ആകെ മരണം 458. രാജ്യത്ത് ഇതുവരെ 189,544 പേര് രോഗമുക്തി നേടി. ആകെ രോഗബാധിര് 205,652. ഇന്ന് 52 പേരെ ആശുപത്രിയില് പ്രവേശിപ്പിച്ചു. 849 പേരാണ് ആശുപത്രികളില് ചികില്‍സയിലുള്ളത്.\n24 മണിക്കൂറിനിടെ 29,428 ഡോസ് വാക്‌സിന് നല്‍കി. ആകെ 1,903,912 ഡോസ് വാക്‌സിനുകളാണ് ഇതിനകം നല്‍കിയത്.\nEight deaths, 676 Covid-19 cases in Qatar on April 30\nPrevious articleഇന്ത്യയില് അന്താരാഷ്ട്ര വിമാന വിലക്ക് മെയ് 31 വരെ നീട്ടി\nNext articleഖത്തറില് നാളെ മുതല് ഡീസല് വില5ദിര്‍ഹം കുറയും


Dubai cuts 2021 budget, covid hit hard its economy - Malayalam Goodreturns\n» കൊവിഡില് അടിപതറി ദുബായ് സമ്പദ് ഘടന, 2021 ബജറ്റ് വെട്ടിക്കുറച്ചു, ടൂറിസം അടക്കം പൊളിഞ്ഞു!!\nPublished: Sunday, December 27, 2020, 23:44 [IST]\nദുബായ്: കൊവിഡിനെ തുടര്‍ന്ന് പ്രതിസന്ധിയിലായി ദുബായ് സമ്പദ് ഘടന. അടുത്ത വര്‍ഷത്തെ ബജറ്റ് വിഹിതം വെട്ടിക്കുറയ്ക്കുമെന്ന് പ്രഖ്യാപിച്ചിരിക്കുകയാണ് അവര്. 15.5 ബില്യണായി ബജറ്റ് കുറയ്ക്കുമെന്നാണ് ദുബായ് പ്രഖ്യാപിച്ചിരിക്കുന്നത്. അതേസമയം ലോക വിപണിയുടെ തന്നെ കേന്ദ്രമാണ് ദുബായ്. അവിടെ തന്നെ പ്രതിസന്ധി നേരിടുന്നത് വലിയ പ്രത്യാഘാതങ്ങളുണ്ടാക്കും. ടൂറിസം മേഖലയില് അടക്കം വലിയ തകര്‍ച്ചയാണ് ദുബായ് നേരിട്ടതെന്ന് കണക്കുകള് വ്യക്തമാക്കുന്നു.\nയുഎഇയിലെ ഏഴ് എമിറേറ്റുകളില് ഒന്നായ ദുബായ് 2020ല് 18.1 മില്യണിന്റെ ബജറ്റാണ് ഒരുക്കിയത്. അതില് രണ്ടര മില്യണിന്റെ ഇടിവാണ് ഇത്തവണ ഉണ്ടാവുന്നത്. ആഗോള വിപണിയിലുണ്ടായ തിരിച്ചടി ദുബായിയെ കാര്യമായി തന്നെ ബാധിച്ചിട്ടുണ്ട്. അതേസമയം ധനക്കമ്മിയും ദുബായിയെ പ്രതിസന്ധിയിലാക്കുന്നുണ്ട്. തുടര്‍ച്ചയായ അഞ്ചാം വര്‍ഷവും ധനക്കമ്മി ദുബായിക്കുണ്ടാവുമെന്ന് അധികൃതര് മുന്‍കൂട്ടി കാണുന്നുണ്ട്. 1.3 ബില്യണിന്റെ ധനക്കമ്മിയാണ് പ്രതീക്ഷിക്കുന്നത്.\nഅതേസമയം ഈ വര്‍ഷം 700 മില്യണ് ഡോളറിന്റെ ധനക്കമ്മിയാണ് ദുബായ് പ്രതീക്ഷിക്കുന്നു. ദുബായ് സമ്പദ് ഘടന മുന്നോട്ട് ചലിക്കുന്നത് ടൂറിസം മേഖലയെ കേന്ദ്രീകരിച്ചാണ്. റീട്ടെയില് സര്‍വീസുകളും സമ്പദ് ഘടനയുടെ പ്രധാന ശക്തിയാണ്. എന്നാല് കൊവിഡിനെ തുടര്‍ന്ന് അതിര്‍ത്തികളും വിമാനത്താവളങ്ങളും എല്ലാം ദുബായ് അടച്ചുപൂട്ടിയിരുന്നു. മാസങ്ങളോളം അടച്ചിട്ടത് വലിയ തിരിച്ചടിയായി മാറി. ഈ സാമ്പത്തിക വര്‍ഷത്തിന്റെ ആദ്യ പകുതിയില് 10.8 ശതമാനം ജിഡിപി ഇടിവാണ് ദുബായില് രേഖപ്പെടുത്തിയത്.\nഈ വര്‍ഷം വളര്‍ച്ച ഇനിയും കുറയുമെന്നാണ് സര്‍ക്കാര് കണക്കുകൂട്ടുന്നത്. അതേസമയം 2021ല് നാല് ശതമാനം വളര്‍ച്ച പ്രതീക്ഷിക്കുന്നുണ്ട്. അതേസമയം പുതിയ ബജറ്റ് പ്രതീക്ഷകളും സമ്മാനിക്കുന്നുണ്ട്. പ്രതിസന്ധിയെ മറികടക്കാന് ദുബായിക്ക് സാധിക്കുമെന്ന് വ്യക്തമാണ്. സാമ്പത്തിക വളര്‍ച്ചയും അവശ്യ സര്‍വീസുകളും പഴയത് പോലെ തന്നെയാവുമെന്നാണ് പ്രതീക്ഷ. ദുബായ് എക്‌സ്‌പോ നേരത്തെ വൈകിയിരുന്നു. അതില് വലിയ പ്രതീക്ഷയുണ്ട്. ധാരാളം സന്ദര്‍ശകര് അതിനായി എത്തുമെന്നാണ് കരുതുന്നത്. കൊവിഡിന് മുമ്പ് 16 മില്യണ് സന്ദര്‍ശകരാണ് കഴിഞ്ഞ വര്‍ഷം എത്തിയത്. ഈ വര്‍ഷം അത് 20 മില്യണ് ആക്കാനാണ് ശ്രമം.\nRead more about: dubai budget economy money economic crisis ദുബായ് ബജറ്റ് പണം\nDubai cuts 2021 budget, covid hit hard its economy


അക്ഷര മോട്ടുകള്: ഒരു ബസ് യാത്ര\nമാപ്പിളപ്പാട്ടുകള് മരിച്ചുകൊണ്ടിരിക്കുകയാണ് . മാപ്പിളപ്പാട്ടെന്ന കാവ്യ ഗോപുരത്തെ തകര്‍ത്തു തരിപ്പണമാക്കും വിദമുള്ള പാട്ടുകളാണിന്ന് ...\nപ്രഭാത സുന്ദര പ്രകൃതിയെ കുളിരണിയിചുകൊണ്ട് പുലര്‍ച്ചെ തുടങ്ങിയ മഴയാണ്..ശക്തിയൊന്നു കുറഞ്ഞിട്ടുണ്ടെങ്കിലും ചാറ്റല് ഇപ്പോഴും നിന്നിട്ടില്ല....\nപച്ചവിരിച്ച വയലേലകളും അവയ്ക്കരികെ കളകള ആരവമുയര്‍ത്തി ഒഴുകുന്ന ചെറുതോടുകളും അവയ്ക്കരികില് മേയുന്ന കാലിക്കൂട്ടവും.. അവയുടെ പുറത്തിരുന്ന...\nഒരു ബസ് യാത്ര\n"നാളെ ഒന്ന് നേരത്തെ എണീറ്റൊണ്ടി, പോകാനുള്ള കാര്യം മറക്കണ്ട" തലേ ദിവസത്തെ ഉമ്മയുടെ ഇ വാക്കുകള് കാരണമാണ് ഇന്ന് പതിവിലും നേരത...\nചായ മക്കാനി നാട്ടിടവഴികളിൽ നാലുകാലിൽ ഓല തീർത്ത സൗഹൃദ കെട്ടുകൾ .. തുരുമ്പെടുത്ത പാത്രങ്ങളും തുരുമ്പിന...\nചിതലരിച്ച മോഹങ്ങൾതൻ ആത്മാവിൽ സ്വപ്നം കൊണ്ട് ചായം പൂശലത്രേ ജീവിതം...\nഎപ്പിസോഡ് 360 കണ്ണീരില് കുളിച്ച ജീവിത പ്രയാസങ്ങള്‍കൊടുവില് നായിക ആത്മഹത്യ ചെയ്തു . എപ്പിസോഡ് 361 കാത്തുനില്കാതെ പ്രേക്ഷകയ...\nഎന്‍റെ കത്തി (3)\n"നാളെ ഒന്ന് നേരത്തെ എണീറ്റൊണ്ടി, പോകാനുള്ള കാര്യം മറക്കണ്ട"\nതലേ ദിവസത്തെ ഉമ്മയുടെ ഇ വാക്കുകള് കാരണമാണ് ഇന്ന് പതിവിലും നേരത്തെ എണീറ്റത് . പല്ല് തേപ്പ് കുളി എന്നിങ്ങനെയുള്ള കലാപരിപാടികളൊക്കെ തീര്‍ത്തു അടുക്കളയിലേക്കു ചെന്നു. പതിവുപോലെ കൃത്യ സമയത്ത് തന്നെ അടുക്കളസാമ്രാജ്യം തുറന്നു ഉമ്മ തന്റെ പരിപാടികള് തുടങ്ങിയിട്ടുണ്ട് .\n" ഇത്ര നേരത്തെ തന്നെ എണീറ്റോ?" എന്ന മുഖഭാവത്തോടെ ഉമ്മ എന്നെയൊന്നു നോക്കി . "അതെ " എന്ന തെല്ലഭിമാനതോടെയുള്ള ഒരു നോട്ടം ഞാനും.\n"ചായ ആയിക്കണെങ്കി തരീം " എന്റെ എളിയ റിക്വസ്റ്റ് ! . വയ്കാതെ തന്നെ കിട്ടി , അസ്സലൊരു ചായ . ചായ കുടിച്ചു കൊയാലയിലേക്ക് പോയി നിലത്ത് കിടന്ന പത്രമെടുത്ത് നിവര്‍ത്തി . നല്ല മണമുണ്ട് ആ പുതിയ പേജുകള്‍ക്ക് പക്ഷെ അതിനുള്ളിലെ വാര്‍ത്തകള്‍ക്ക് ആ നല്ല മണം കണ്ടില്ല . പതിവുപോലെ തന്നെ , കൊല കവര്‍ച്ച പീഡനം അങ്ങനെ പോകുന്നു ..വായിക്കാന് നിന്നില്ല അതവിടെ ഒരു മൂലയില് വലിച്ചെറിഞ്ഞു .\nഞാന് മുറ്റത്തെക്കും നോക്കി ഇരുന്നു .വെയിലിന്റെ ചെറു കിരണങ്ങള് ഉണ്ടായിരുന്നു മുറ്റത്ത്. അന്തരീക്ഷമാകെ ചെറുകിളികളുടെ സംഗീതവും .\n" ഞ്ഞി കിനാവും കണ്ടു നിക്കണ്ട ബേഗം പോവാന് നോക്ക് " ഉമ്മാന്റെ ഓര്‍ടറാണ് ഫ്രം അടുക്കള !! പിന്നെ താമസിച്ചില്ല ,റൂമില് വന്നു അലമാര വലിച്ചു തുറന്നു അലമാരയ്ക്കകത്തു " എന്നെയെങ്ങാനും ഇ പഹയന് വലിച്ചു കെറ്റുമോ " എന്നഭാവത്തോടെ എന്നെ നോക്കി കുറച്ചു പാന്റ്സും ഷര്‍ട്ടും .അവയില് ഒരു മോന്‍ജനെ എടുത്തു വലിച്ചു കയറ്റി . ഇനിയാണ് ശരിക്കുമുള്ള പ്രയത്നം ! കണ്ണാടിക്കു മുന്നില് പോയിനിന്നുള്ള പ്രകടനങ്ങള് ! മുടി ചീകി ചീകി ഒടുവില് കണ്ണാടിയും മുടിയും ഒരുമിച്ചു പറഞ്ഞു " ഒന്ന് നിര്‍ത്തെടാ പുല്ലേ" സോറി ,അതെനിക്ക് തോന്നിയതാണ് .. ചിലപ്പോ അവരങ്ങനെ പറഞ്ഞിട്ടുണ്ടാകും , അവര്‍ക്കെന്തു സൌന്ദര്യ ബോധം! ഒരുവിധം മോഞ്ജനായി എന്ന് എനിക്ക് തന്നെ തോന്നിയപ്പോ കണ്ണാടി വിട്ടു . ഉമ്മയോട് സലാം പറഞ്ഞു യാത്രയിറങ്ങി ..\nകുണ്ടും കുഴിയും നിറഞ്ഞ, സോറി , കിണറുകളും അരുവികളും നിറഞ്ഞ റോഡിലൂടെ ചാടി ചാടി ഇ വിനീതന് നടന്നു . ഒരുവിധം കവലയിലെത്തി . " ഇവനിതെങ്ങോട്ടാ രാവിലെതന്നെ അണിഞ്ഞൊരുങ്ങി പോകുന്നത് " എന്ന മട്ടില് ചിലരൊക്കെ നോക്കുന്നുണ്ട്. എല്ലാര്‍ക്കും ഒരു 60,65 ഡിഗ്രി ചിരി പാസ്സാക്കി ഞാന് ബസ് സ്റ്റോപ്പില് നിന്നു. ഹ! എങ്ങോട്ടാണ് പോകുന്നതെന്ന് പറഞ്ഞില്ലാലോ , എന്റെ പ്രിയ മാതാവിന്‍റെ സ്വഗ്രഹതിലേക്ക് തന്നെ !\nസമയം ഇഴഞ്ഞു നീങ്ങി .റോഡിന്‍റെ വിദൂരതയിലെക്കും പിന്നെ വാചിലെക്കും എന്റെ കണ്ണുകള് മാറി മാറി നോക്കി . അവസാനം അവന് വന്നു ! എനിക്കുള്ള ബസ്സ്! .. ഓരോ കുണ്ടും വണ്ടിക്കുള്ളതാണ് എന്ന മട്ടില് ഡ്രൈവര് എല്ലാ കുണ്ടിലും ബസ്സ് കയറ്റിയിറക്കി എന്റെ അടുത്ത കൊണ്ട് വന്നു നിര്‍ത്തി . ഞാന് ചാടിക്കയറി ..ആ കിളിക്ക് ഫയങ്ങര തിടുക്കം!! .. അങ്ങാടിയില് കണ്ടതിനേക്കാള് കൂടുതല് ആളുകളുണ്ട് ബസ്സില് ..അപ്പോഴാണ് എനിക്കൊരു കാര്യം തെളിഞ്ഞത് , ഇവരെല്ലാം എന്നേക്കാള് മുന്പേ എനീട്ടിട്ടുണ്ടാകണം .. ഹോ ഇവരെ സമ്മതിക്കണം ! രാവിലെ ഞാന് എണീക്കാന് പെടുന്ന പാട്!\nടിക്കറ്റെടുത്ത് ഒരു മൂലയില് പോയിരുന്നു ഞാന് . നിറം മങ്ങിയ പുറത്തെ കാഴ്ചകളും നിറം മങ്ങാത്ത ഓടയിലെ അഴുക്ക് വെള്ളത്തിന്റെ ഗന്ധവും എല്ലാം അറിഞ്ഞു ഞാനും, റോഡിന്‍റെ കുഴികളുടെ താളത്തിനനുസരിച്ച് ബസ്സും ദൈവത്തിന്റെ സ്വന്തം നാടിന്‍റെ നെറ്കയിലൂടെ നീങ്ങി .\nഅപ്പോഴാണ് എന്റെ സീറ്റിന്റെ ഒരു 3,4സീറ്റ് അപ്പുറമുള്ള ഒരാള് എഴുന്നേറ്റു കണ്ടക്ടറോഡു എന്തോ ചോദിക്കുന്നത് കണ്ടത് . കണ്ടക്ടര് അതിനു മറുപടി പറഞ്ഞോ എന്നറിയില്ല , അയാള് തിരക്കിട്ട ജോലിയില് ആയിരുന്നു . രണ്ടു മൂന്നു തവണ ഇത് ആവര്‍ത്തിച്ചു . പിന്നെ കുറച്ചു നേരത്തെ നിശബ്ദതയ്ക്ക് ശേഷം അയാള് ചാടി എണീറ്റു..! സ്വന്തം പോസ്റ്റിലേക്ക് ഗോള് വീണ ടീമിന്റെ കോച്ചിനെ പോലെ അയാള് കൈ കൊണ്ടും മുഖം കൊണ്ടും എന്തൊക്കെയോ കോപ്രായങ്ങള് കാട്ടുന്നുണ്ട്.. കാര്യമെന്തന്നറിയാതെ ഞാന് അയാളെ തന്നെ നോക്കി .\n" കൊറേ ആയി ഞമ്മള് ശമിക്ക്നു .. തച്ചു അന്‍റെ മോന്തന്റെ ശയ്പ്പ് ഞമ്മള് മാറ്റും.. കേട്ടോടാ $%$#*()#@#@#$%%^^$##^ "\nകണ്ടക്ടറും വിട്ടില്ല , ഇതൊക്കെ കുറെ കണ്ടതാ എന്ന മട്ടില് അയാളും " ഒന്ന് പോടാ $#*()#@#@#$%%^^$# "\nഞാന് കിട്ടിയ കമ്പിയില് മുറുകെ പിടിച്ചിരുന്നു ! താങ്ങാന് എനിക്ക് ആമ്പിയര് ഇല്ല എന്നത് തന്നെ കാരണം! എന്‍റെ ഇ ശരീര പ്രകൃതി കാരണം ഞാന് ചിലപ്പോ തെറിച്ചു വീണേക്കാം! അത്രയ്ക്ക് കഠിനമായ ബോംബുകളാണ് പൊട്ടുന്നത് ! ബേജാറാവാന് വേറെ എവിടെയെങ്കിലും പോണോ!!\nകാര്യമുള്ളത്തിനും ഇല്ലാതതിന്നും തമ്മില് തല്ലുന്ന മലയാളികളും, ആവശ്യമുള്ളിടതും ഇല്ലാത്തിടത്തും വെറുതെ കയറി അഭിപ്രായം പറയുന്ന മലയാളികളെയും ആ ബസ്സിനുള്ളില് ഞാന് കണ്ടു . വാക്പ്രയോഗങ്ങള്‍ക്ക് അടിവരയിട്ടുകൊണ്ട് കണ്ടക്ടര്‍അദ്ദേഹം അടി പിടിക്കു തുടക്കം കുറിച്ചു. ആകെ ജഹ പോഹ ! എനിക്കു ചിരി വന്നു പക്ഷെ ചിരിച്ചില്ല, അഥവാ കമ്പിയിലെ പിടിയെങ്ങാനും വിട്ടുപോയാലോ .. .. ഞാന് ആരാ മോന്!\nഎന്‍റെ അടുതിരിക്കുന്നവര് ഇ അടിയും പിടിയും കണ്ടു കാര്യമെന്തന്നറിയാതെ ഭയങ്കരര ചര്‍ച്ചയിലാണ് മുന്നിലിരിക്കുന്ന സ്ത്രീകളും അതെ .\nഅതുപിന്നെ ബസ്സിനുള്ളിലെ ഒരു ആഗോള പ്രശ്നമായിമാറി . ഇതിനിടയില് എനിക്ക് ഇറങ്ങാനുള്ള സ്ഥലമെത്തി ,അപ്പോഴും ഇ അടിപിടിയുടെ കാരണം എനിക്ക് മനസ്സിലായില്ലായിരുന്നു .\nഇത്രമാത്രം കൊലാഹനം ഉണ്ടാക്കാന് ഇവിടെ എന്ത് സംഭവിച്ചു ?\nഅറിയാനുള്ള ആഗ്രഹം അതിരുകടന്നപോ ഇറങ്ങുന്നതിനു മുന്‍പ് കുറച്ചു മുന്‍പോട്ടു പോയി ഒരാളുടെ ചെവിയില് ചോദിച്ചു ,\n" എന്താ ചേട്ടാ പ്രശ്നം" അയാള് പറഞ്ഞു " 50 പൈസ ബാക്കി കോ ടുക്കാത്തതിനാ അങ്ങേരു കലിപ്പുണ്ടാക്കിയത്..." കലികാലം !\nബസ്സിറങ്ങി നടക്കുമ്പോ എന്‍റെ വട്ടു മനസ്സിന്‍റെ പോട്ടചിന്തയില് മിന്നിയത് ഒരു കാര്യമായിരുന്നു ,\nഇവിടെ കണ്ടത് ആര്‍ക്കും വിലയില്ലാത്ത , യാചകരുപോലും വാങ്ങിക്കില്ല എന്ന് നമ്മളൊക്കെ പറയുന്ന അവഹേളിക്കുന്ന 50 പൈസയ്ക്കുള്ള വിലയോ അതോ എന്തിനും ഏതിനും ശബ്ദം ഉയര്‍ത്തുന്ന , പ്രതികരിക്കുന്ന മലയാളി സ്വഭാവത്തെയോ ... ആ !!\nPosted by Rishad at 4:29:00 am\nLabels: എന്‍റെ കത്തി\nകാര്യങ്ങള് എപ്പോളും കൃത്യമായി തന്നെ ഇരിക്കണം. ഒരു പൈസ ആയാല് പോലും അതാണ് എല്ലാവര്ക്കും എപ്പോഴും നല്ലത്.\n5 January 2012 at 08:44\nഒരു അമ്പതു പൈസയുടെയും ഒരു രൂപയുടെയും ഒക്കെ മൂല്യം ചിലടിയിടങ്ങളില് ഞാന് അനുഭവിച്ചറിഞ്ഞിട്ടുണ്ട് ..\nആയതിനാല് ഞാന് പൈസ കൊടുക്കുന്നതിലും വാങ്ങുന്നതിലും കുറച്ചു കടും പിടുത്തം കാണിക്കും . ചിലപ്പോള്\nഎന്നെ പോലെ ഒരാളാകാം ആ വഴക്ക് ഉണ്ടാക്കിയത് . നാട്ടിലെ ബസ് കണ്ടക്ടര്‍മാര് ചില്ലറ ഉണ്ടെങ്കിലും പലരോടും\nചേട്ടാ ..പിന്നെ തരാം ടോ ... എന്ന് തട്ടും .. ഒന്നോ രണ്ടു രൂപയല്ലേ എന്ന് കരുതി തിരക്കില് ഞെരുങ്ങുന്ന യാത്രക്കാര്\nഅതിനു പിറകെ പോകാറില്ല. പത്തിരുപതു പേരുടെ കയ്യില് നിന്ന് ഇങ്ങിനെ തട്ടിയാല് ......? അവനു കുശാല് .. ചോദ്യം ചെയ്യുക തന്നെ\nചെയ്യും ... പൈസക്ക് വില കല്‍പ്പിക്കുന്നവര്....\nഅക്ഷര തെറ്റുകള് നിരവധി ... ഒന്ന് എഡിറ്റ് ചെയ്തു റീ പോസ്റ്റ് ചെയ്താല് കൊള്ളാം ...\nഅല്ലെങ്കില് പിറകെ വരുന്നവരുടെ കയ്യില് നിന്നും തനിക്കു കൊള്ളും\nആശംസകള് ... സുഹൃത്തേ\n6 January 2012 at 03:54\n@റാംജി , വേണുഗോപാല് ,\nഇ കുഞ്ഞു ഗ്ലോഗിനു കിട്ടിയ ആദ്യത്തെ കമന്റ് ആണ് . വളരെ നന്ദി ..ഇവിടെ വന്നതിനും , പ്രോത്സാഹിപിച്ചതിനും\n6 January 2012 at 04:21\nഫോല്ലോവാര് വിട്ജെറ്റ് ചേര്‍ക്കുക...\nഅക്ഷര തെറ്റുകള് ശ്രദ്ധിക്കുക...\nഅമ്മ്ടു ബ്ലോഗുകള് സന്ദര്‍ശിച്ചു അതില് ചേര്‍ത്തിട്ടുള്ള വിട്ജെട്ടുകളും മറ്റും ആഡ് ചെയ്യാന് ശ്രമിക്കുക....\n7 January 2012 at 10:23\nnanni absar bhai\n9 January 2012 at 22:23\nവന്ന സ്ഥിതിക്ക് ഒരു അഭിപ്രായം കമന്റിയെച്ചും പോന്നേയ്\nഎട്ടും പൊട്ടും തിരിയാത്ത ഒരു താനുരുകാരന് പീക്കിരി പയ്യൻ..കഥയോ കവിതയോ എന്താണെന്ന് പോലും അറിയില്ല..പിന്നെ ഇത്, എന്‍റെ വിവരക്കേടുകളില് ഒന്നുമാത്രം! സസ്നേഹം..\nCopyright (c) 2011 അക്ഷര മോട്ടുകള്. Designed for Plenty Of Health - Acne Remedies, Metformin Side Effects, Pure Acai Berry


ആചാരങ്ങള്‍ക്കു പുറകിലെ ആരോഗ്യവസ്‌തുകള് | Facts Behind Religious Believes - Malayalam BoldSky\n» ആചാരങ്ങള്‍ക്കു പുറകിലെ ആരോഗ്യവസ്‌തുകള്\nആചാരങ്ങള്‍ക്കു പുറകിലെ ആരോഗ്യവസ്‌തുകള്\nUpdated: Thursday, March 24, 2016, 8:02 [IST]\nഇന്ത്യയില് രസകരമായ പല ആചാരങ്ങളും പിന്‍തുടര്‍ന്നു വരുന്നുണ്ട്. ഇവ വെറും വിശ്വാസങ്ങളാണെന്നു തള്ളിക്കളയാന് വരട്ടെ, ഇവയ്‌ക്കു പുറകില് ശാസ്‌ത്രീയ സത്യങ്ങളുമുണ്ട്.\nഇത്തരം രസകരമായ ചില ആചാരങ്ങള് ആരോഗ്യത്തിനും ഏറെ നല്ലതാണെന്നതാണ് വാസ്‌തവം. അതായത് ഇവ ചെയ്യുന്നത് ആരോഗ്യ ഗുണങ്ങള് നല്‍കും.\nഇത്തരം ചില ആചാരങ്ങളേയും അവയുടെ പുറകിലെ സത്യങ്ങളേയും കുറിച്ചറിയൂ,\nപരീക്ഷയ്‌ക്കു പോകുന്നതിനു മുന്‍പും ശുഭകാര്യങ്ങള്‍ക്കു പുറമേയ്‌ക്കു പോകുമ്പോഴും തൈരില് അല്‍പം പഞ്ചസാര കലര്‍ത്തി നല്‍കുന്ന ശീലം ഇന്ത്യയുടെ പല ഭാഗങ്ങളിലുമുണ്ട്. തൈര് ശരീരത്തെ തണുപ്പിയ്‌ക്കും, റിലാക്‌സ് ചെയ്യാന് സഹായിക്കും. ഇതുപോലെ പഞ്ചസാര ശരീരത്തിന് ഊര്‍ജം നല്‍കും.\nസൂര്യഗ്രഹണസമയത്തു പുറത്തിറങ്ങരുതെന്നു പറയും. ഇതിനു പുറകിലുമുണ്ട് ആരോഗ്യപരമായ കാരണങ്ങള്. ഗ്രഹണസമയത്ത് ഭൂമിയുടെ കാന്തികശക്തി കുറവായിരിയ്‌ക്കും. ഇതുമൂലം സൂര്യനില് നിന്നുള്ള അള്‍ട്രാവയലറ്റ് രശ്‌മികള് നേരിട്ടു ശരീരത്തില് പതിയ്‌ക്കും. ക്യാന്‍സറടക്കമുള്ള പല രോഗങ്ങള്‍ക്കും കാരണമാകും.\nഭഗവാന് പ്രസാദം നിവേദിയ്‌ക്കുന്നതിനു മുന്‍പ് ഇതിനു ചുറ്റും വെള്ളം തളിയ്‌ക്കാറുണ്ട്. ഇതുവഴി പ്രാണികളെ അകറ്റി നിര്‍ത്താം. ഭക്ഷണത്തില് അണുബാധയില്ലാതിരിയ്‌ക്കാന് ഇത് നല്ലതാണ്.\nപൂജയ്‌ക്കും മറ്റും വെള്ളം ചെമ്പുപാത്രത്തില് വയ്‌ക്കുന്ന ശീലമുണ്ട്. ഇതിന് കാരണവുമുണ്ട്. കോപ്പറിന് ബാക്ടീരിയ, ഫംഗ്‌സ തുടങ്ങിയവയെ ചെറുക്കാന് കഴിവുണ്ട്. ഇത് ദഹനത്തിന് സഹായിക്കും. കൊളസ്‌ട്രോള് ചെറുക്കാനും നല്ലതാണ്.\nസില്‍വര് പാത്രങ്ങളില് കഴിയ്‌ക്കുന്നതും ഇതുകൊണ്ടു വിളമ്പുന്നതും മറ്റൊരു ശീലം. ശരീരത്തിന് ആവശ്യമായ സില്‍വര് ഇതില് നിന്നും ലഭിയ്‌ക്കും.\nഉപവാസം മതപരമായ ആചാരമെന്ന പേരിലാണ് പൊതുവെ അറിയപ്പെടുന്നത്. എന്നാല് സ്ഥിരം പ്രവര്‍ത്തിച്ചു കൊണ്ടിരിയ്‌ക്കുന്ന ദഹനവ്യവസ്ഥയ്‌ക്ക് വിശ്രമം നല്‍കുന്നതിനുള്ള ഒരു വഴിയാണ് ഇത്. ഭക്ഷണം ഉപേക്ഷിയ്‌ക്കുമ്പോഴോ കുറയ്‌ക്കുമ്പോഴോ ദഹനേന്ദ്രിയത്തിന് അധികം അധ്വാനിയ്‌ക്കേണ്ടി വരുന്നില്ല.\nനിലത്തിരുന്നു ഭക്ഷണം കഴിയ്‌ക്കുമ്പോള് നാം മുന്നോട്ടായുകയും പുറകോട്ടായുകയും ചെയ്യുന്നുണ്ട്. ഇതുവഴി ശരീരം കൂടുതല് ദഹനരഹസങ്ങള് ഉല്‍പാദിപ്പിയ്‌ക്കും. ഇത് ദഹനത്തിന് ഗുണകരമാണ്.\nഇന്ത്യന് ക്ലോസറ്റ് മലബന്ധമകറ്റുമെന്നു പറയുന്നു. വാസ്‌തവമാണ്. ഇന്ത്യന് ക്ലോസറ്റില് ഇരിയ്‌ക്കുമ്പോള് ഈ പൊസിഷന് വയറിനും മസിലുകള്‍ക്കും കുടലിനുമെല്ലാം മര്‍ദമേല്‍പ്പിയ്‌ക്കും. ഇത് നല്ല ശോധനയ്‌ക്കു സഹായിക്കും.\nസൂര്യാസ്‌തമയത്തിനു മുന്‍പ് ഭക്ഷണം\nസൂര്യാസ്‌തമയത്തിനു മുന്‍പ് ഭക്ഷണം കഴിയ്‌ക്കുകയെന്നത് ജൈനമതത്തില് പതിവാണ്. ഇതിന് ആരോഗ്യപരമായ കാരണവുമുണ്ട്. കിടക്കും മുന്‍പ് നല്ല ദഹനം ലഭിയ്‌ക്കാന് ഇത് കാരണമാകും. നല്ല ഉറക്കം, കൊഴുപ്പു കുറയ്‌ക്കുക തുടങ്ങിയ ഗുണങ്ങള് ഏറെയാണ്.\nFacts Behind Religious Believes\nHere are some of the facts behind religious believes. Read more to know about,


അമിത് ഷായുമായി ചർച്ച പരാജയം; നാളെ കർഷക സംഘടനകളുടെ യോഗം, കേന്ദ്ര കാബിനറ്റും ചേരും | Farmer unions to discuss central governments promise cabinet to meet tomorrow\nDelhi, First Published Dec 8, 2020, 11:25 PM IST\nഅമിത് ഷായുടെ വസതിയിലാണ് ആദ്യം ചർച്ച നിശ്ചയിച്ചിരുന്നതെങ്കിലും പിന്നീട് വേദി മാറ്റി. കൃഷിമന്ത്രാലയത്തിനു കീഴിലെ പുസ ഇൻസ്റ്റിറ്റ്യൂട്ടിലേക്കാണ് ചർച്ചയുടെ വേദി മാറ്റിയത്. 13 കർഷകനേതാക്കൾ അമിത് ഷായുമായി ചർച്ച നടത്തി\nദില്ലി: കർഷക നിയമം പിൻവലിക്കണമെന്ന് ആവശ്യപ്പെട്ട് ദില്ലിയിൽ സമരം ചെയ്യുന്ന കർഷക സംഘടനകളുമായി കേന്ദ്ര ആഭ്യന്തര മന്ത്രി അമിത് ഷാ നടത്തിയ ചർച്ചയും പരാജയപ്പെട്ടു. നിയമം പിൻവലിക്കില്ലെന്ന് കേന്ദ്രസർക്കാർ വ്യക്തമാക്കി. ഇതോടെ നാളത്തെ ചർച്ചയിൽ നിന്ന് കർഷക സംഘടനകൾ പിന്മാറി. നാളെ സംഘടനകൾ യോഗം ചേരും. നിയമം പിൻവലിക്കുമെന്ന ഉറപ്പില്ലാതെ സമരം തീരില്ലെന്ന് ഹന്നൻ മൊല്ല പ്രതികരിച്ചു.\nഇന്ന് അമിത് ഷായുടെ വസതിയിലാണ് ആദ്യം ചർച്ച നിശ്ചയിച്ചിരുന്നതെങ്കിലും പിന്നീട് വേദി മാറ്റി. കൃഷിമന്ത്രാലയത്തിനു കീഴിലെ പുസ ഇൻസ്റ്റിറ്റ്യൂട്ടിലേക്കാണ് ചർച്ചയുടെ വേദി മാറ്റിയത്. 13 കർഷകനേതാക്കൾ അമിത് ഷായുമായി ചർച്ച നടത്തി. കാർഷികനിയമം പിൻവലിച്ചുള്ള ഒത്തുതീർപ്പ് ആലോചിക്കുന്നില്ലെന്ന് കേന്ദ്രസർക്കാർ വ്യക്തമാക്കി. അഞ്ച് ഉറപ്പുകൾ എഴുതി നൽകാമെന്ന് അമിത് ഷാ വ്യക്തമാക്കി. കഴിഞ്ഞ ചർച്ചയിലും ഇതേ നിലപാടാണ് കേന്ദ്രം സ്വീകരിച്ചതെന്ന് പറഞ്ഞ കർഷകർ നിയമം പിൻവലിക്കുമോ ഇല്ലേയെന്ന് വ്യക്തമാക്കാൻ ആവശ്യപ്പെട്ടു. ഇത് നടക്കാതെ വന്നതോടെയാണ് നാളത്തെ ചർച്ചയിൽ നിന്ന് പിന്മാറാനുള്ള തീരുമാനം.\nനേരത്തെ ചർച്ചയുടെ വേദി മാറ്റിയതിൽ പ്രതിഷേധിച്ച് ചർച്ച ബഹിഷ്ക്കരിച്ച കർഷക നേതാവ് റോൾദു സിംഗിനെ പോലീസ് സുരക്ഷയോടെ തിരിച്ചെത്തിച്ചു. നാളെ രാവിലെ കേന്ദ്രമന്ത്രിസഭാ യോഗം ചേരാൻ തീരുമാനിച്ചിട്ടുണ്ട്. സമരത്തിന്റെ ഭാഗമായി ഇന്ന് ദേശവ്യാപകമായി കർഷക സംഘടനകൾ നടത്തിയ ബന്ദ് ശക്തമായിരുന്നു. പൊതുവേ സമാധാനപരമായിരുന്നു പ്രതിഷേധം. കേന്ദ്രസർക്കാരിനെതിരായ ശക്തമായ പ്രതിഷേധം ബന്ദിൽ പ്രതിഫലിച്ചു. എന്നാൽ രാജ്യത്തിന്റെ പല ഭാഗത്തും പ്രതിപക്ഷ നേതാക്കളെ ഒന്നൊന്നായി അറസ്റ്റ് ചെയ്തതും വീട്ടുതടങ്കലിലാക്കിയതും വലിയ പ്രതിഷേധത്തിന് കാരണമായി.\nLast Updated Dec 8, 2020, 11:41 PM IST\ncentral governments promise\nഅമിത് ഷായുമായി കർഷക സംഘടനകളുടെ ചർച്ച അവസാനിച്ചു


പരിസ്ഥിതി സൗഹൃദ ഹൈബ്രീഡ് അബ്രകൾ ദുബൈയിൽ പരീക്ഷണയോട്ടം തുടങ്ങി\n30 Dec, 2018 at 02:20 AM\nപരിസ്ഥിതി സൗഹൃദപരമായ പുതിയ ഹൈബ്രീഡ് അബ്രകൾ ദുബൈയിൽ പരീക്ഷണയോട്ടം തുടങ്ങി. അൽ സീഫ് അൽ ഗുബൈബ റൂട്ടിലാണ് നിലവിൽ സർവീസ് നടത്തുന്നത്. അൽ സീഫ്, ബനിയാസ്, ദുബൈ ഓൾഡ് സൂഖ്, അൽ ഗുബൈബ എന്നീ നാല് സ്റ്റേഷനുകളെ ബന്ധിപ്പിക്കുന്ന പാതയാണിത്.\nറോഡ്സ് ആൻറ് ട്രാൻസ്പോർട്ട് അതോറിറ്റി ഡയറക്ടർ ജനറലും ഡയറക്ടർ ബോർഡ് ചെയർമാനുമായ മത്താർ അൽ തായർ ഉദ്ഘാടനം ചെയ്തു.\n20 പേർക്ക് സഞ്ചരിക്കാവുന്ന അബ്രക്ക് രണ്ട് ദിർഹം മാത്രമാണ് ടിക്കറ്റ് നിരക്ക്. സൗരോർജം ഉപയോഗിച്ച് പ്രവർത്തിക്കുന്ന 20 കിലോവാട്ട് വൈദ്യുതി മേേട്ടാറാണ് ഈ അബ്രയിൽ ഘടിപ്പിച്ചിരിക്കുന്നത്. 26 ലെഡ് ക്രിസ്റ്റൽ ബാറ്ററികളില വൈദ്യൂതി സംഭരിച്ചുവെക്കും. ഇതോടൊപ്പം അത്യാവശ്യ ഘട്ടങ്ങളിൽ ഉപയോഗിക്കാൻ ജനറേറ്ററും ഉണ്ട്. ബാറ്റികൾ അമിതമായി ചൂടായാൽ സ്വയം പ്രവർത്തിക്കുന്ന അഗ്നിരക്ഷാ ഉപകരണങ്ങൾ ദുരന്തം ഒഴിവാക്കും.\nയാത്രക്കാർക്ക് മൊബൈൽ ഫോൺ ചാർജ് ചെയ്യാൻ നിരവധി യു.എസ്.ബി. പോർട്ടുകളും ഇതിൽ സ്ഥാപിച്ചിട്ടുണ്ട്.\nശബ്ദമില്ലാതെ പ്രവർത്തിക്കുന്ന ഇവ പെട്രോൾ എഞ്ചിൻ ഘടിപ്പിച്ച അബ്രകളെക്കാൾ 87 ശതമാനം കുറവ് കാർബൺ ബഹിർഗമനമെ നടത്തുന്നുള്ളൂ. ഇന്ധനം ഉപയോഗിക്കുന്നതിൽ 175 ശതമാനം കുറവുണ്ടെന്നും ഇന്ധന ചെലവ് 134 ശതമാനം കുറവാണെന്നും ആർ.ടി.എ. അധികൃതർ അറിയിച്ചു. സാധാരണ അബ്രകളെക്കാൾ 83 ശതമാനം പരിപാലനചെലവ് കുറച്ചു മതിയെന്ന മെച്ചവുമുണ്ട്.\nപ്രതിവർഷം 1.30 കോടി യാത്രികരാണ് ദുബൈയിലെ ജലഗതാഗത മാർഗ്ഗങ്ങൾ ഉപയോഗിക്കുന്നത്. രണ്ട് വർഷത്തിനുള്ളിൽ 11 ജല ഗതാഗത കേന്ദ്രങ്ങൾ കൂടി നിർമ്മിക്കാനുള്ള ഒരുക്കത്തിലാണ് ആർ.ടി.എ. എന്ന് അധികൃതർ അറിയിച്ചു. ഇതോടെ ആകെ കേന്ദ്രങ്ങളുടെ എണ്ണം 58 ആകും.


സൗദിയിൽ 21 ദിവസത്തേക്ക് കർഫ്യൂ, ജനങ്ങൾ പുറത്തിറങ്ങുന്നതിന് നിയന്ത്രണം- King Salman bin Abdulaziz of Saudi Arabia orderedacurfew to curb the spread of the coronavirus\nരാത്രി7മുതൽ പുലർച്ചെ6വരെ ജനങ്ങൾ പുറത്തിറങ്ങുന്നതിന് നിയന്ത്രണങ്ങളുണ്ടാകും\nMarch 23, 2020 11:23:22 am\nറിയാദ്: കൊറോണ വൈറസ് വ്യാപനം നേരിടുന്നതിന് കർശന നിയന്ത്രണവുമായി സൗദി അറേബ്യ. രാജ്യത്ത് 21 ദിവസം കർഫ്യൂ പ്രഖ്യാപിച്ചുകൊണ്ട് സൽമാൻ രാജാവ് ഉത്തരവ് പുറപ്പെടുവിച്ചു. ഇന്നു (മാർച്ച് 23) വൈകുന്നേരം മുതൽ കർഫ്യൂ നിലവിൽ വരും. ഈ ദിവസങ്ങളിൽ രാത്രി7മുതൽ പുലർച്ചെ6വരെ ജനങ്ങൾ പുറത്തിറങ്ങുന്നതിന് നിയന്ത്രണങ്ങളുണ്ടാകും.\nകര്‍ഫ്യൂ നടപ്പാക്കുന്നതിന് സിവില്, സൈനിക വിഭാഗങ്ങള് ആഭ്യന്തര മന്ത്രാലയവുമായി സഹകരിക്കണമെന്ന് ഉത്തരവിൽ പറയുന്നു. പൊതു-സ്വകാര്യ മേഖലയിലെ അവശ്യ ജീവനക്കാർ, സുരക്ഷ, സൈനികം, മാധ്യമം എന്നീ മേഖലകളിൽ പ്രവർത്തിക്കുന്നവരെ കര്‍ഫ്യൂവില് നിന്ന് ഒഴിവാക്കി. സൂപ്പർ മാർക്കറ്റുകളും മെഡിക്കൽ ക്ലിനിക്കുകളും കർഫ്യൂ ദിവസങ്ങളിൽ തുറന്നു പ്രവർത്തിക്കും.\nRead Also: കോവിഡ്-19: മരണം 14,641, രോഗം സ്ഥിരീകരിച്ചത് 337,042 പേർക്ക്\nകർഫ്യൂ ദിവസങ്ങളിൽ ജനങ്ങൾ വീട്ടിൽ തന്നെ തുടരണമെന്നും അത്യാവശ്യ ഘട്ടത്തിൽ അല്ലാതെ പുറത്തിറങ്ങരുതെന്നും അധികൃതർ ആവശ്യപ്പെട്ടിട്ടുണ്ട്. സൗദിയിൽ കൊറോണ വൈറസ് ബാധിതരുടെ എണ്ണം വർധിച്ച സാഹചര്യത്തിലാണ് പുതിയ തീരുമാനം. ഞായറാഴ്ച മാത്രം 119 പേർക്കാണ് സൗദിയിൽ കൊറോണ വൈറസ് സ്ഥിരീകരിച്ചത്. ഇതോടെ രാജ്യത്ത് കൊറോണ വൈറസ് ബാധിച്ചവരുടെ എണ്ണം 511 ആയി ഉയർന്നു.\nഅതിനിടെ, ആഗോളതലത്തിൽ വൈറസ് ബാധയേറ്റു മരിച്ചവരുടെ എണ്ണം 14,641 ആയി. 337,042 പേർക്കാണ് ഇതുവരെ രോഗം സ്ഥിരീകരിച്ചത്. ഇറ്റലിയില് ഇന്ന് മാത്രം മരിച്ചത് 651 പേരാണ് മരിച്ചത്. ഇതോടെ ഇറ്റലിയില് മരിച്ചവരുടെ എണ്ണം 5476 ആയി. ഐസിആര് കണക്കുപ്രകാരം ഇന്ത്യയില് കോവിഡ് ബാധിച്ചവരുടെ എണ്ണം 396ആയി. ഏഴു പേർ മരിച്ചു. ഞായറാഴ്ച മാത്രം മൂന്നു പേരാണ് മരിച്ചത്.\nWeb Title: Saudi imposes curfew to curb coronavirus spread\nCovid-19: വിസയുണ്ടെങ്കിലും രണ്ടാഴ്ചത്തേക്ക് യുഎഇയിലേക്കു മടങ്ങാനാവില്ല


ചൈനീസ് റോക്കറ്റിന്റെ ഒരു ഭാഗം ഇന്ന് രാത്രി ഭൂമിയിലേക്ക് വീഴുമെന്ന് റിപ്പോർട്ട് | Metro Journal Online\nവാഷിംഗ്ടൺ ഡി സി : ഭീമാകാരമായ ചൈനീസ് റോക്കറ്റിന്റെ ഒരു ഭാഗം ഇന്ന് രാത്രി ഭൂമിയിലേക്ക് വീഴുമെന്ന് റിപ്പോർട്ട്. ജനവാസമേഖലയില് പതിക്കുമെന്നാണ് സൂചനയെങ്കിലും സ്ഥലം, സമയം എന്നിവയെ സംബന്ധിച്ച വിവരങ്ങള് ഇനിയും പുറത്തുവിട്ടിട്ടില്ല.\nഅന്തരീക്ഷത്തിലേക്ക് കടന്നതിനു ശേഷമേ ഇക്കാര്യം കൃത്യമായി നിര്‍വചിക്കാനാവൂ എന്നാണ് വിവിധ സ്പേസ് ഏജന്‍സികള് വ്യക്തമാക്കുന്നത്. അതേസമയം, ന്യൂയോര്‍ക്കിന്റെ പ്രാന്തപ്രദേശങ്ങളില് വീഴുമോ എന്ന ആശങ്കയിലാണ് അമേരിക്ക. എന്തെങ്കിലും നാശനഷ്ടമുണ്ടാകാനുള്ള സാധ്യത വളരെ കുറവാണെന്നാണ് ചൈന പറയുന്നത്. അന്തരീക്ഷത്തില് കടന്നാലുടന് വെടിവെച്ചിടുന്നതിനെക്കുറിച്ച് യുഎസ് സൈന്യം ആലോചിച്ചിരുന്നുവെങ്കിലും പിന്നീടത് വേണ്ടെന്നു വച്ചു.\nലോംഗ് മാര്‍ച്ച് -5 ബി റോക്കറ്റ് ഏപ്രില് 29 ന് ചൈനയുടെ പുതിയ ബഹിരാകാശ നിലയത്തിന്റെ ആദ്യ മൊഡ്യൂള് ഭ്രമണപഥത്തില് എത്തിക്കാനായാണ് വിക്ഷേപിച്ചത്. 18 ടണ് ഭാരമുള്ള പ്രധാന സെഗ്മെന്റാണ് ഇപ്പോള് നിയന്ത്രണം നഷ്ടപ്പെട്ട് ഭൂമിയുടെ അന്തരീക്ഷത്തിലേക്ക് കടക്കുന്നത്.\n← നിർണായക കണ്ടെത്തൽ; കൊറോണയെ ജൈവായുധമാക്കാൻ ചൈന അഞ്ചു വർഷം മുൻപേ പദ്ധതിയിട്ടിരുന്നു\nഅലെയ്പായുദേ: ഭാഗം6→


കനത്ത മഴയിൽ മുംബൈയിൽ രണ്ടിടത്ത് മണ്ണിടിച്ചിൽ; 14 മരണം, നിരവധി പേർ കുടുങ്ങിക്കിടക്കുന്നു\nHomeNewsകനത്ത മഴയിൽ മുംബൈയിൽ രണ്ടിടത്ത് മണ്ണിടിച്ചിൽ; 14 മരണം, നിരവധി പേർ കുടുങ്ങിക്കിടക്കുന്നു\nമുംബൈ: കനത്ത മഴയെ തുടർന്ന് രണ്ടിടങ്ങളിലുണ്ടായ മണ്ണിടിച്ചിലിൽ മുംബൈയില് 14 മരണം. മുംബൈയിലെ ചെമ്പൂരിലെ ഭരത് നഗറിലുണ്ടായ അപകടത്തിൽ 11 പേർ മരിച്ചതായി ദേശീയ ദുരന്ത നിവാരണ അതോറിറ്റി അറിയിച്ചു. നിരവധി പേരെ കാണാതായതായും റിപ്പോർട്ടുണ്ട്.[www.malabarflash.com]\nനിർത്താതെ പെയ്യുന്ന മഴയെ തുടർന്നാണ് ശനിയാഴ്ച രാത്രിയോടെ അപകടമുണ്ടായത്. സംഭവസ്ഥലത്തുനിന്ന് ഇതുവരെ 15 പേരെ രക്ഷപ്പെടുത്തി. ഇവരെ സമീപത്തെ ആശുപത്രിയിലേക്ക് മാറ്റി. നിരവധി പേർ കുടുങ്ങിക്കിടക്കുന്നതിനാൽ മരണസംഖ്യ ഇനിയും ഉയരാനാണ് സാധ്യത.\nകനത്ത മഴയെ തുടർന്ന് വിക്രോളി മേഖലയിലും കെട്ടിടം തകർന്ന് മൂന്ന് പേര് മരിച്ചു. രക്ഷാപ്രവർത്തനം തുടരുകയാണെന്ന് ബി.എം.സി അറിയിച്ചു. ഇവിടെ നിന്ന് ഇനി ആറ് പേരെ കൂടി കണ്ടെത്താനുണ്ടെന്ന് അധികൃതർ വ്യക്തമാക്കി.


'വിമതരുടെ സിനിമ തിയേറ്ററില് പ്രദര്‍ശിപ്പിക്കില്ല'; ലിജോക്കെതിരെ പ്രൊഡ്യൂസേഴ്‌സ് അസോസിയേഷന് | producers association against lijo jose pellissery\n'വിമതരുടെ സിനിമ തിയേറ്ററില് പ്രദര്‍ശിപ്പിക്കില്ല'; ലിജോക്കെതിരെ പ്രൊഡ്യൂസേഴ്‌സ് അസോസിയേഷന്\nKochi, First Published 26, Jun 2020, 12:27 PM\nതീയേറ്റര് ഉടമകളുടെ ഉറപ്പ് ഇക്കാര്യത്തില് ലഭിച്ചിട്ടുണ്ടെന്നും ഏതെങ്കിലും ഗ്രൗണ്ടില്‍പ്രദര്‍ശിപ്പിക്കുകയാകും ഉചിതമെന്നും സിയാദ് കോക്കര്\nസംവിധായകന് ലിജോ ജോസ് പെല്ലിശേരിക്കെതിരെ പ്രൊഡ്യൂസേഴ്‌സ് അസോസിയേഷന് രംഗത്ത്. വിമതനീക്കം നടത്തുന്നവരുടെ സിനിമ തീയേറ്ററില് പ്രദര്‍ശിപ്പിക്കില്ലെന്ന് അസോ. നിര്‍വ്വാഹക സമിതി അംഗം സിയാദ് കോക്കര് പറഞ്ഞു. തീയേറ്റര് ഉടമകളുടെ ഉറപ്പ് ഇക്കാര്യത്തില് ലഭിച്ചിട്ടുണ്ടെന്നും ഏതെങ്കിലും ഗ്രൗണ്ടില്‍പ്രദര്‍ശിപ്പിക്കുകയാകും ഉചിതമെന്നും സിയാദ് കോക്കര് ഏഷ്യാനെറ്റ് ന്യൂസിനോട് വ്യക്തമാക്കി.\nപ്രൊഡ്യൂസേഴ്‌സ് അസോസിയേഷനെയും ഫിലിം ചേംബറിനെയും പരോക്ഷമായി വിമര്‍ശിച്ച് ലിജോ ജോസ് പെല്ലിശ്ശേരി രംഗത്തെത്തിയിരുന്നു. ഇതിന് പിന്നാലെയാണ് പ്രൊഡ്യുസേഴ്‌സ് അസോസിയേഷന്റെ പ്രതികരണം. ജോലി ചെയ്യരുതെന്ന് ആരും പറയരുതെന്നും കലാകാരന്‍മാരുടെ ആത്മാഭിമാനം ചോദ്യം ചെയ്യരുതെന്നുമായിരുന്നു ലിജോ ജോസ് പല്ലിശേരി പറഞ്ഞത്. ഇന്ന് മുതല് താന് സ്വതന്ത്ര സംവിധായകനാണ്.ഇഷ്ടമുള്ള പ്ലാറ്റ്‌ഫോമില് സിനിമപ്രദര്‍ശിപ്പിക്കുമെന്നും ലിജോജോസ് പെല്ലിശ്ശേരി വ്യക്തമാക്കിയിരുന്നു.\nസിനിമാ ചിത്രീകരണവുമായി ബന്ധപ്പെട്ട തര്‍ക്കത്തിനിടെ പുതിയ സിനിമയുടെ പോസ്റ്റര് ലിജോ പുറത്തുവിട്ടിരുന്നു. എ എന്നാണ് സിനിമയുടെ പേര്. ജൂലായ് ഒന്നിന് ചിത്രീകരണം ആരംഭിക്കുമെന്നും ലിജോ ഫേസ്ബുക്ക് അക്കൗണ്ടിലൂടെ അറിയിച്ചിരുന്നു. മറ്റ് വിവരങ്ങള് പുറത്തുവിട്ടിട്ടില്ല. കഴിഞ്ഞ ദിവസം 'ഞാനൊരു സിനിമ പിടിക്കാന് പോകുവാ ആരാടാ തടയാന്' എന്ന ലിജോയുടെ ഫേസ്ബുക്ക് കുറിപ്പ് ചര്‍ച്ചയായിരുന്നു.\nപുതിയ സിനിമകളുടെ ഷൂട്ടിംഗ് തുടങ്ങുന്നതിനെ സംബന്ധിച്ച് മലയാളി സിനിമയില് തര്‍ക്കം നിലനില്‍ക്കുമ്പോഴാണ് ലിജോയുടെ ഫേസ്ബുക്ക് പോസ്റ്റും സിനിമാ പ്രഖ്യാപനവും എന്നതും ശ്രദ്ധേയം. പുതിയ അറിയിപ്പുണ്ടാകുന്നതുവരെ പുതിയ സിനിമകളുടെ ചിത്രീകരണം തുടങ്ങരുതെന്ന് നിര്‍മാതാക്കാളുടെ സംഘടന ആവശ്യപ്പെട്ടിരുന്നു.\nഎന്നാല്, ഹാഗര് എന്ന സിനിമ പ്രഖ്യാപിച്ച് ആഷിഖ് അബുവും ഫഹദ് ഫാസില് സിനിമ പ്രഖ്യാപിച്ച് മഹേഷ് നാരായണനുംരംഗത്തെത്തി. പിന്നാലെയാണ് ലിജോ ജോസ് പെല്ലിശ്ശേരിയും പുതിയ സിനിമ പ്രഖ്യാപിച്ചത്.പുതിയ സിനിമകളുടെ ചിത്രീകരണത്തിന് തടസ്സമില്ലെന്നും എന്നാല് നിലവില് റിലീസ് മുടങ്ങിയ ചിത്രങ്ങളുടെ റിലീസിന് ശേഷം മതി പുതിയ ചിത്രങ്ങളുടെ റിലീസെന്നുമാണ് ഫെഫ്കയുടെ നിലപാട്.\nLast Updated 26, Jun 2020, 12:39 PM


കൂട്ടുപുഴ പാലം പുതുവർഷ ദിനത്തിൽ ഗതാഗതത്തിന് തുറന്നു കൊടുക്കും - കണ്ണൂരാൻ വാർത്ത\nHome Unlabelled കൂട്ടുപുഴ പാലം പുതുവർഷ ദിനത്തിൽ ഗതാഗതത്തിന് തുറന്നു കൊടുക്കും\nകൂട്ടുപുഴ പാലം പുതുവർഷ ദിനത്തിൽ ഗതാഗതത്തിന് തുറന്നു കൊടുക്കും\nഇരിട്ടി : തലശ്ശേരി – വളവുപാറ അന്തര്സംസ്ഥാന പാതയിൽ സംസ്ഥാനാതിർത്തിയിൽ നിർമ്മാണം പൂർത്തിയായ കൂട്ടുപുഴ പാലം പുതുവർഷ ദിനത്തിൽ പൊതുമരാമത്ത് മന്ത്രി പി. എ. മുഹമ്മദ് റിയാസ് ഗതാഗതത്തിന് തുറന്നുകൊടുക്കും. ഉച്ചക്ക് ഒരു മണിക്ക് നടക്കുന്ന ചടങ്ങിൽ സണ്ണിജോസഫ് എംഎൽഎ അധ്യക്ഷനാവും. ജില്ലാ പഞ്ചായത്ത് വൈസ് പ്രസിഡന്റ് ബിനോയ് കുര്യൻ അടക്ക മുള്ള മേഖലയിലെ ജനപ്രതിനിധികളും ഉദ്യോഗസ്ഥരും പങ്കെടുക്കും.\nകെ എസ്‌ടിപി പദ്ധതിയിൽ ഉൾപ്പെടുത്തി നവീകരിക്കുന്ന തലശ്ശേരി –- വളവുപാറ 53 കിലോമീറ്റർ പാതയിൽ പുതുതായി നിർമ്മിക്കുന്ന ഏഴ് വലിയ പാലങ്ങളിൽ ഒന്നാണ് കൂട്ടുപുഴ പാലം. ബാക്കി അഞ്ചു പാലങ്ങൾ നിർമ്മാണം പൂർത്തിയാക്കി ഗതാഗതത്തിന് തുറന്നു കൊടുത്ത് കഴിഞ്ഞു. കൂട്ട് പുഴ പാലവും കൂടി തുറന്നുകൊടുക്കുന്നതോടെ ഈ പാതയിൽ ഇനി ശേഷിക്കുന്നത് എരഞ്ഞോളി പാലം മാത്രമാണ്. ഇതിന്റെയും പ്രവർത്തി അവസാന ഘട്ടത്തിലാണ്.\nകർണ്ണാടക വനംവകുപ്പധികൃതരുടെ തടസ്സ വാദം മൂലം മൂന്നു വർഷത്തോളം നിർമ്മാണം നിലച്ച പാലമാണ് ഇപ്പോൾ നിർമ്മാണം പൂർത്തിയാക്കി തുറന്നു കൊടുക്കുന്ന കൂട്ടുപുഴ പാലം. 1928ൽ ബ്രിട്ടീഷുകാർ നിർമ്മിച്ച കൂട്ടുപുഴ പഴയ പാലം പൈതൃക പട്ടികയിൽ സംരക്ഷിക്കണമെന്ന ആവശ്യം ഉയർന്നിട്ടുണ്ട്. ടാറിങ് തകർന്ന് അപകടകരമായ രീതിയിലായിരുന്ന പഴയ പാലം പുതിയ പാലത്തിനൊപ്പം ഉപരിതല ടാറിംഗ് നടത്തി ഗതാഗതം സുഗമമാക്കിയിട്ടുണ്ട്.


വോട്ടുവണ്ടി സ്റ്റാർട്ടായി, സോഷ്യല്‍മീഡിയ പ്രചാരണവും വൈറലാക്കി പിപി ദിവ്യ | Kerala Local Body Election 2020 Kannur PP Divya LDF Candidate\nNov 15, 2020, 10:35 PM IST\nഇടതുമുന്നണിയുടെ ജില്ലാ പഞ്ചായത്ത് പ്രസിഡന്റ് സ്ഥാനാര്‍ഥിയായ പി.പി.ദിവ്യ കല്യാശ്ശേരി ഡിവിഷനില്‍നിന്നാണ് മത്സരിക്കുന്നത്.\nപിപി ദിവ്യ തിരഞ്ഞെടുപ്പ് പ്രചരണത്തില്\nകണ്ണൂര്: വോട്ടുവണ്ടി സ്റ്റാര്‍ട്ട് ആയില്ല..പൈലറ്റുവണ്ടിയും പുറപ്പെട്ടില്ല. പക്ഷേ, പി.പി.ദിവ്യയുടെ ഫേസ്ബുക്ക് വണ്ടി ഇതിനകം കിലോക്കണക്കിന് ലൈക്കുമായി ഓട്ടം തുടങ്ങി. വഴിവക്കിലെ ഷോപ്പുകളില് അരിവാള്‍ചുറ്റികയുടെ മാസ്‌കും ബട്ടണ് ബാഡ്ജും കീചെയിനും കാണാം. പ്രവര്‍ത്തകര്‍ക്കൊപ്പമുള്ള ഹൈസ്പീഡ് യാത്രയെ ഹിറ്റാക്കാന് അവയും ഇനി കൂടെയുണ്ട്.\nഇടതുമുന്നണിയുടെ ജില്ലാ പഞ്ചായത്ത് പ്രസിഡന്റ് സ്ഥാനാര്‍ഥിയായ പി.പി.ദിവ്യ കല്യാശ്ശേരി ഡിവിഷനില്‍നിന്നാണ് മത്സരിക്കുന്നത്. ചിരി മറച്ച മാസ്‌കും കൈകൊടുക്കലുമില്ലാത്ത കോവിഡ് കാലത്തെ പ്രചാരണത്തില് സോഷ്യല്‍മീഡിയ പേജുകളെ പരമാവധി വൈറലാക്കുകയാണ് ദിവ്യയുടെ ടീം. സി.എം.പി.യുടെ 'നക്ഷത്ര' തിളക്കവുമായി കാഞ്ചന മാച്ചേരിയാണ് മറുഭാഗത്തുള്ളത്. കേരള മഹിളാ ഫെഡറേഷന് സംസ്ഥാന പ്രസിഡന്റായ കാഞ്ചനയ്ക്ക് പിന്നാലെ യു.ഡി.എഫ്. ടീമും എസ്.എം.എസോടെ (സോപ്പ്, മാസ്‌ക്, സോഷ്യല് ഡിസ്റ്റന്‍സ്) റെഡിയായി നില്‍പ്പുണ്ട്.\nഫേസ്ബുക്ക് പേജില് ഓടുന്ന ദിവ്യയുടെ വോട്ടുവണ്ടി രണ്ടുദിവസത്തിനുള്ളില് 6400 പേര് കണ്ടു. വണ്ടിയില് ദിവ്യയുടെ പുഞ്ചിരി മുഖം കാണാം. മഞ്ഞ ജീപ്പിന് മുന്നില് ചുവന്ന അരിവാള് ചുറ്റിക നക്ഷത്രത്തിന്റെ കൊടി പറക്കുന്നു. കല്യാശ്ശേരിയിലൂടെ അനൗണ്‍സ്മെന്റുമായി വണ്ടി പോകുമ്പോള് വഴിയരികിലെ വലിയ പോസ്റ്ററില് ഒരു നേതാവുണ്ട്. മാസ്റ്റര്‍പീസ് ചിരിയുമായി ഇ.കെ. നായനാര്. ഈ അനിമേഷന് വീഡിയോക്ക് പിന്നില് ശ്രീലേഷ് ഒറവില്, സിജു കണ്ണന് എന്നിവരാണ്.\nപഴയ തയ്യില് തൊഴിലാളി നേതാവും സുഹൃത്തുമായ ഇരിണാവിലെ ശാരദ എന്ന സ്ത്രീയുടെ കൈയില് സാനിറ്റൈസര് ഒഴിച്ചു കൊടുക്കുമ്പോള് അത് കരുതലിന്റെ ക്ലിക്കായി മാറി. ഫേസ്ബുക്കിലെ ചിരി മാസ്‌ക് ധരിച്ച് വോട്ട് ചോദിക്കാന് പോകുമ്പോള് കാണില്ലല്ലോ എന്ന ചോദ്യത്തിന് മുന് ജില്ലാ പഞ്ചായത്ത് വൈസ് പ്രസിഡന്റിന്റെ മറുപടി ഇങ്ങനെ: എന്റെ ഒരു ചിരി ഫേസ്ബുക്കില് കാണാം. മാസ്‌കിനപ്പുറം കണ്ണിലൂടെയുള്ളത് നേരിലും കാണാം. ഈ രണ്ടു ചിരിയും വോട്ടര്‍മാര് കാണുന്നുണ്ട്. മാസ്‌ക് താഴ്ത്തില്ല. കോവിഡിന്റെ സുരക്ഷ സ്ഥാനാര്‍ഥി സ്വയംപാലിച്ച് മറ്റുള്ളവര്‍ക്ക് കാണിക്കണം.\nContent Highlights: Kerala Local Body Election 2020 Kannur PP Divya LDF Candidate\nമത്സരിക്കുന്നു ഞങ്ങൾ ‘മത്സര’മില്ലാതെ, ഓരേ ഡിവിഷനില് മത്സരിക്കാന് ഉറ്റ സുഹൃത്തുക്കള്\nകണ്ണൂര്: പരസ്പരം വോട്ട് ചോദിച്ചുകൊണ്ടാണ് ഉറ്റചങ്ങാതിമാരായ ഇവര് തിരഞ്ഞെടുപ്പ് ..


Stray Dogs: Is sterilization, birth control, licencing the way forward?-തെരുവുനായ: പരിസരങ്ങൾ, പ്രശ്‌നങ്ങൾ, നിയന്ത്രണങ്ങൾ\nStray Dogs Sterilization Birth Control Licencing Book Excerpt\nJuly 05, 2019 11:10:45 am\nഭൂമിയിലാകമാനം ജീവജാലങ്ങൾക്ക് നിലനില്പിനുള്ള സാഹചര്യങ്ങൾ ഇല്ലാതാവുകയും ജീവനുതന്നെ ഭീഷണി നേരിടുകയും ചെയ്യുന്ന പശ്ചാത്തലത്തിലാണ് കേരളത്തിൽ നായകൾ തെരുവുനായകളായതും തെരുവുനായ പ്രശ്നം ഗൗരവമായി ചർച്ചചെയ്യപ്പെടുകയും ചെയ്തുതുടങ്ങിയത്. ഭൂമിയിൽ പരിസ്ഥിതിയുടെ നിലനിൽപ്പുതന്നെ അപകടത്തിലാവുന്നു. ചെറുജീവികൾ, മത്സ്യങ്ങൾ, പക്ഷികൾ മുതൽ കരയിലെ ഏറ്റവും വലിയ സസ്തനി ആയ ആനകൾ വരെ വിവിധ തരത്തിലുള്ള ഭീഷണികൾക്ക് വിധേയരായിക്കൊണ്ടിരിക്കുകയാണ്. പ്രകൃതിയിൽ ഏറ്റവും അനുയോജ്യമായവ നിലനിൽക്കും എന്നതാണ് ഇന്നത്തെ പ്രകൃതിനിയമമെന്ന് സ്വാർത്ഥനായ മനുഷ്യൻ തീരുമാനിച്ചിരിക്കുന്നു. ഭൂമി മനുഷ്യനു വേണ്ടി മാത്രമാണെന്നുള്ള ധാരണയും, തെരുവുനായകൾ ഇല്ലാതായാൽ അതോടെ പ്രശ്നങ്ങൾ എല്ലാം തീരും എന്ന തരത്തിലുള്ള ചർച്ചകളും ശാസ്ത്രീയമായ രീതിയല്ല. മാറിമാറി വരുന്ന ഉപഭോഗസംസ്‌കാരം മുന്നോട്ടുവെക്കുന്ന മുദ്രാവാക്യമായ ‘വാങ്ങുക, ഉപയോഗിക്കുക, വലിച്ചെറിയുക’ എന്നതിന്റെ ബാക്കിപത്രമാണ് യഥാർത്ഥത്തിൽ വർദ്ധിച്ചുവരുന്ന തെരുവുനായ പ്രശ്നം.\nതെരുവുനായ്ക്കളുടെ വർദ്ധന നമ്മുടെ ശുചിത്വബോധത്തിന്റെ അഭാവവും ആസൂത്രണത്തിന്റെ പിഴവും വെളിവാക്കുന്ന സൂചകങ്ങളായി കാണേണ്ട കാലം അതിക്രമിച്ചിരിക്കുന്നു. നിശ്ചയമായും ഖരമാലിന്യ പ്രശ്നങ്ങളുടെ ഒരു ഉപോത്പന്നമാണ് തെരുവിലെ നായ്ക്കൾ. ഇത്തരത്തിൽ തെരുവിൽ ഇവയുടെ എണ്ണം വർദ്ധിക്കാനിടയായ കാരണങ്ങൾ പലതാണ്. മനുഷ്യന്റെ സാമീപ്യം ഇഷ്ടപ്പെടുന്ന നായ്ക്കൾ തെരുവിൽ ഒറ്റപ്പെട്ട് അനാഥരായി സ്വഭാവമാറ്റം സംഭവിച്ചതിന്റെ ഫലമാണ് ഇന്ന് കാണുന്ന നായ്ക്കളിൽ നിന്നുള്ള ആക്രമണങ്ങളും പേവിഷബാധയും മറ്റും.\nദിനംപ്രതി വർദ്ധിക്കുന്ന റോഡപകടങ്ങളിൽ മരണം ക്രമാതീതമാകുമ്പോഴും വാഹനങ്ങളുടെ എണ്ണം നിയന്ത്രിക്കുന്ന തരത്തിലുള്ള ചർച്ചകൾ ഉയർന്നുവരാത്തതും പൊതുഗതാഗത മാർഗങ്ങൾ ഉപയോഗിക്കാൻ ജനങ്ങളെ പ്രേരിപ്പിക്കാത്തതുമായ സാഹചര്യത്തിൽ, നിലനിൽപിനും ജീവിക്കാനുമുള്ള നായയുടെ അവകാശത്തെ മാത്രം എന്തിന് ഇല്ലാതാക്കുന്നു? യാഥാർത്ഥ്യങ്ങൾ ഇതൊക്കെയാണെങ്കിലും വർദ്ധിച്ചുവരുന്ന തെരുവുനായ പ്രശ്നം നേരിടുവാനും പരിഹാരം കണ്ടെത്താനും ശ്രമിക്കേണ്ടത് ഏതൊരു കേരളീയന്റെയും കടമയും ഉത്തരവാദിത്വവുമാണ്.\nനായ: ഉന്മൂലനത്തിന്റെയും അതിജീവനത്തിന്റെയും പ്രശ്‌നങ്ങൾ\nതെരുവുനായ്ക്കളെ കൊണ്ടുള്ള പ്രശ്നങ്ങൾ അനിയന്ത്രിതവും ഒരു ആഗോള പ്രതിഭാസമാവുകയും ചെയ്ത സാഹചര്യത്തിലാണ് 1990കളിൽ ലോകാരോഗ്യസംഘടനയും മൃഗക്ഷേമരംഗത്ത് പ്രവർത്തിക്കുന്ന വിവിധ സംഘടനകളും ഫലപ്രദമായ നിയന്ത്രണ മാർഗ്ഗങ്ങളെപ്പറ്റി ആലോചനകൾ തുടങ്ങിയത്. കൂട്ടമായി കൊന്നൊടുക്കുന്ന രീതിയാണ് അതുവരെ നിലവിലുണ്ടായിരുന്നത്. 19-ാം നൂറ്റാണ്ടിൽ ബ്രിട്ടീഷ് ഭരണകാലത്തു തുടങ്ങിയ ഈ രീതി ക്രൂരവും അശാസ്ത്രീയവും അപ്രായോഗികവും ആണെന്ന് കാലം തെളിയിച്ചതാണ്.\nകൂട്ടത്തോടെ കൊന്നൊടുക്കാൻ ശ്രമിക്കുമ്പോഴും ബാക്കിവരുന്ന നായ്ക്കൾക്ക് ഭക്ഷണം സുലഭമായി ലഭിക്കുന്നതുമൂലം അവ പെറ്റു പെരുകുന്നു. ദക്ഷിണാഫ്രിക്കയുടെ തെക്കുകിഴക്കൻ പ്രദേശത്തുള്ള മാരിയൻ ദ്വീപിൽ (Marion Island) നിന്നും പൂച്ചകളെയും നായ്ക്കളെയും നിർമാർജ്ജനം ചെയ്യാൻ കൂട്ടമായി കൊന്നൊടുക്കുന്ന രീതിയാണ് അവലംബിച്ചത്. ഇതിന് ഏകദേശം 16 വർഷമെടുത്തു എന്നാണ് പറയപ്പെടുന്നത്. ഇത് ഇന്ത്യയിൽ നടപ്പിലാക്കിയാലുണ്ടാകാവുന്ന സ്ഥിതി ഊഹിക്കാവുന്നതേയുള്ളൂ. അതുകൊണ്ട് പരീക്ഷിച്ച് വിജയിച്ച പദ്ധതികൾ മാത്രമെ പ്രജനന നിയന്ത്രണത്തിന് അവലംബിക്കാവൂ. ഭൂമിയിലുള്ള ഏതെങ്കിലും ജീവിയെ കൊന്നൊടുക്കി വംശനാശം വരുത്തി മനുഷ്യന് സുഖമായി ജീവിക്കാമെന്ന ചിന്ത മാറ്റേണ്ടിയിരിക്കുന്നു.\nഇന്ത്യയിലെ വൻ നഗരങ്ങളായ മുംബൈ, ഡൽഹി, ചെന്നൈ തുടങ്ങിയ സ്ഥലങ്ങളിൽ ലക്ഷക്കണക്കിന് നായ്ക്കളെ കൊന്നൊടുക്കിക്കൊണ്ടുള്ള നൂറ്റാണ്ടുകൾ നീണ്ടുനിന്ന ഉന്മൂലനമാർഗ്ഗം പരാജയമായിരുന്നു എന്ന് പറയേണ്ടതില്ലല്ലോ. ക്രൂരവും സമൂഹത്തിന് യോജിക്കാത്തതുമായ ഈ കൂട്ടക്കുരുതി 1990 വരെ നീണ്ടു നിന്നുവെങ്കിലും തെരുവുനായ്ക്കളുടെ എണ്ണത്തിൽ കുറവുവന്നില്ല എന്നു മാത്രമല്ല കൂടുകയും ചെയ്തു. ഈ സാഹചര്യത്തിലാണ് ലോകാരോഗ്യ സംഘടനയുടെ ആഭിമുഖ്യത്തിൽ വിവിധ ഏജൻസികളുടെ സഹായത്തോടെ ഒരു പരിഹാരത്തിനായി കൂട്ടായ ശ്രമം നടത്തുകയും ഈ പ്രാചീന രീതിക്ക് അന്ത്യമുണ്ടാക്കാനുള്ള നടപടികൾക്ക് തുടക്കം കുറിക്കുകയും ചെയ്തത്. കൊന്നൊടുക്കലിനു പകരമായി ജനന നിയന്ത്രണ മാർഗ്ഗങ്ങളും പ്രതിരോധ കുത്തിവയ്പുകളും പ്രചാരം നേടി.\nതെരുവുനായ വർദ്ധനയും അതുമായി ബന്ധപ്പെട്ട നിരവധി പ്രശ്നങ്ങളും, വിഷബാധയുള്ള നായ്ക്കളിൽനിന്ന് നേരിടുന്ന ആക്രമണങ്ങളും, തെരുവുനായ്ക്കളെ നിയന്ത്രിക്കേണ്ട മാർഗ്ഗങ്ങളെക്കുറിച്ചുള്ള വ്യത്യസ്ത അഭിപ്രായങ്ങളും എല്ലാം ചേർന്ന് കേരളത്തിൽ ഈ വിഷയം വിവാദമായി തീർന്നിരിക്കയാണ്.\nപേവിഷബാധ പരത്തുന്നതിന് 98 ശതമാനം കാരണം നായ്ക്കളിൽ നിന്നുള്ള കടിയാണ് എന്ന് കണക്കുകൾ സൂചിപ്പിക്കുന്നു. കോടിക്കണക്കിനു രൂപ ചെലവാക്കി പേവിഷബാധക്കെതിരായ മരുന്നു വാങ്ങിയിട്ടും പരാതിരഹിത ചികിത്സനൽകാൻ സാധിക്കാത്ത അവസ്ഥയാണ് കേരളത്തിൽ. നിലവിലുള്ള നിയമങ്ങൾക്ക് വിധേയമാക്കി നായകളിലെ വംശവർദ്ധന തടയുന്നതിനുള്ള പ്രജനനനിയന്ത്രണമാണ് ഏക പോംവഴി. അതായത് ഒട്ടാകെയുള്ള ഉന്മൂലനമല്ല നിയന്ത്രണമാണ് കരണീയമാർഗ്ഗം. കൊന്നൊടുക്കി ഉടൻ പരിഹാരം ഒരു പരിഷ്‌കൃത സമൂഹത്തിന് അംഗീകരിക്കാവുന്നതല്ല.\nപേവിഷബാധയും തെരുവ് നായ്ക്കളുടെ ആക്രമണവും അതുമൂലമുണ്ടാകുന്ന വാഹന അപകടങ്ങളും മറ്റും കാലങ്ങളായി വാർത്തയിൽ ഇടം തേടുമ്പോൾ വളരെ പെട്ടെന്ന് വൈകാരികമായി മനുഷ്യർ പ്രതികരിക്കുന്നു. ഭരണാധികാരികളിൽ നിന്ന് ചില പ്രഖ്യാപനങ്ങളും നിർദ്ദേശങ്ങളും ഉണ്ടാകുന്നു. വിശേഷിച്ച് ഒന്നും സംഭവിച്ചില്ല എന്ന യാഥാർഥ്യം വീണ്ടും എവിടെയെങ്കിലും തെരുവുനായ ആക്രമണം ഉണ്ടാകുമ്പോൾ മാത്രമാണ് നമ്മളോരോരുത്തരും തിരിച്ചറിയുന്നത്.\nവളർത്തുനായ്ക്കളിലെ പ്രജനന നിയന്ത്രണത്തിന്റെ പ്രാധാന്യം\nവീട്ടിൽ വളർത്തുന്ന നായ്ക്കള്‍ക്കും പ്രതിരോധ കുത്തിവയ്പ് അനിവാര്യമാണ്. പ്രജനന നിയന്ത്രണ മാർഗ്ഗങ്ങൾക്കും ഈ തത്വം അംഗീകരിച്ചാൽ അതൊരു സാമൂഹിക ഉത്തരവാദിത്വമാകും. ഇത്തരം കാര്യങ്ങൾ സമൂഹത്തിന്റെ അടിസ്ഥാനഘടകമായ വീടുകളിൽ നിന്നു തന്നെ ആരംഭിക്കാനാകും. നമ്മുടെ നാട്ടിൽ നായ്ക്കളെ വീട്ടുകാവലിനും പ്രജനന ആവശ്യങ്ങൾക്കും ആയി വളർത്തുന്നവരുണ്ട്. പ്രത്യേക ജനുസ്സിൽപ്പെട്ട വിദേശ ഇനങ്ങളോടുള്ള അമിതസ്നേഹം മൂലം ഇത്തരം ഇനങ്ങളെയാണ് ഇവർ കൂടുതലായും തെരെഞ്ഞടുക്കുന്നത്. ഇതിന്റെ ഫലമായി നാടൻ ഇനങ്ങൾ അധികപ്പറ്റാവുകയും ആരാലും പരിചരിക്കപ്പെടാതാവുകയും ചെയ്തു.\nസ്നേഹത്തോടെ വളർത്തിയ നാടൻ നായ പ്രസവിക്കുമ്പോൾ6മുതൽ 8 വരെ കുഞ്ഞുങ്ങൾ ഉണ്ടാവുകയും ഇവയെ പോറ്റാൻ വീട്ടുടമസ്ഥന് കഴിയാതെവരികയും ചെയ്യുന്നു. ആൺ കുഞ്ഞുങ്ങളെ പലരും വാങ്ങിക്കൊണ്ടു പോകുമെങ്കിലും പെൺകുഞ്ഞുങ്ങൾ അവശേഷിക്കും. ആത്യന്തികമായി അവ തെരുവിലേക്ക് തള്ളപ്പെടും. അതായത് അനാവശ്യ ഗർഭത്തിന്റെ ഉത്പന്നങ്ങളാണ് തെരുവുനായ്ക്കൾ. ഇത് വർഷത്തിൽ രണ്ടു പ്രാവശ്യം എന്ന കണക്കിൽ ശരാശരി6മുതൽ7വർഷം വരെ തുടരും. പ്രകൃതി നിയമമനുസരിച്ച് ഏറ്റവും ശക്തരായവർ രക്ഷപ്പെടുകയും ചെയ്യും. ഇവ അടുത്ത വർഷം മുതൽ പ്രസവം ആരംഭിക്കുകയും 6-7 വർഷം തെരുവിൽ തുടർച്ചയായി പെറ്റു പെരുകുകയും ചെയ്യുന്നു. ഈ കണക്ക് സാധാരണ യുക്തിയനുസരിച്ച് കൂട്ടി നോക്കുക. ഇത്തരത്തിൽ നായ്ക്കൾക്ക് സുലഭമായി ഭക്ഷണം ലഭിക്കുകയും അനുകൂല സാഹചര്യങ്ങളിൽ അവ പെറ്റു പെരുകുന്നതുമാണ് ഇന്നത്തെ തെരുവുനായ പ്രശ്നത്തിന്റെ അടിസ്ഥാനം.\nഈ നിഗമനങ്ങളുടെ അടിസ്ഥാനത്തിൽ നിന്നും വേണം നിയന്ത്രണമാർഗ്ഗങ്ങൾ ആലോചിക്കാൻ. ഇവിടെയാണ് സമൂഹത്തിന്റെ അടിസ്ഥാന ഘടകമായ വീട്ടിൽ നിന്നുവേണം തുടങ്ങാൻ എന്ന് പറയുന്നതിലെ യുക്തി. ഇതിന് ആദ്യമായി ചെയ്യേണ്ടത് നാട്ടിലെ പ്രജനനത്തിനുള്ള നായ്ക്കളെ പ്രത്യേകം ഫീസ് ഈടാക്കി തദ്ദേശസ്വയംഭരണ സ്ഥാപനങ്ങളിൽ രജിസ്റ്റർ ചെയ്യിക്കണം. അവരെ പ്രത്യേക ജനുസുകളിൽപ്പെട്ട നായ്ക്കളെ ഉത്പാദിപ്പിക്കുന്നതിന് ലൈസൻസ് ഉള്ളവരായി അംഗീകരിക്കണം. അവർ നൽകുന്ന നായ്ക്കളുടെ കണക്ക് തദ്ദേശസ്വയം ഭരണ സ്ഥാപനങ്ങളിൽ സൂക്ഷിയ്ക്കണം. ഇത്തരത്തിൽ നായ്ക്കളെ പ്രതിരോധ കുത്തിവെയ്പ് നടത്തി ലൈസൻസ് നൽകുകയും ഒരു വർഷത്തിന് ശേഷം അത് പുതുക്കി നൽകുന്നതിന് നിർബന്ധമായും വന്ധ്യംകരണ ശസ്ത്രക്രിയ നടത്തി എന്ന് ഉറപ്പു വരുത്തുകയും വേണം. ഇത് അശാസ്ത്രീയമായ പ്രജനനത്തെ തടയും. വംശവർദ്ധന ഇല്ലാതാവും. കാരണം ഇന്ന് അപൂർവ്വം ആളുകളെങ്കിലും തങ്ങൾ നൽകിയ നായക്കുഞ്ഞുങ്ങൾ വലുതായി പ്രസവിച്ചാൽ കുഞ്ഞുങ്ങളെ മൊത്തമായി വാങ്ങി വീണ്ടും ആവശ്യക്കാർക്ക് നൽകുന്നു. മറ്റു ചിലർ നായകളെ വളർത്തി പ്രസവിപ്പിച്ച് കുഞ്ഞുങ്ങളെ വിൽക്കുന്നു. അതായത് നേരത്തെ തെരുവിൽ ഉപേക്ഷിച്ച നായ്ക്കളുടെ വർദ്ധനയുടെ തോതിൽ വീടുകളിലും ഇത് തന്നെ സംഭവിക്കുന്നു. അടുത്തകാലത്ത് കുപ്രസിദ്ധിയാർജ്ജിച്ച ‘മണി ചെയ്ൻ’ മോഡലിൽ ഇത് വികസിക്കുകയും നമ്മുടെ നാട്ടിൽ നിലവാരം കുറഞ്ഞതും ആരോഗ്യമില്ലാത്തതുമായ വിവിധയിനം വിദേശജനുസുകൾ സുലഭമാവുകയും ചെയ്യുന്നു. ഓരോ ജനുസുകൾക്കും അതതിന്റെ ലക്ഷണങ്ങൾ ഉണ്ട്. അതാണ് അവയുടെ ഓമനത്തവും ആകർഷണീയതയും. ഇത് മറ്റു ജനുസുകളുമായി പ്രകൃതി നിയമങ്ങളനുസരിച്ച് ഇണചേരുകയും രണ്ടിന്റെയും ഭംഗി നഷ്ടപ്പെട്ട് പുതിയ ഇനം ഉണ്ടാവുകയും ചെയ്യും.\nമൊബൈൽ ഫോൺ പരസ്യത്തിലൂടെ എല്ലാവരുടെയും ശ്രദ്ധയാകർഷിച്ച ഇനമാണ് ‘ചൈനീസ് പഗ്’ എന്ന നായ. ഇതിന്റെ പ്രജനനത്തിൽ അതേ വർഗ്ഗത്തിൽ തന്നെയുള്ള ആൺ നായയെ ഉപയോഗിക്കണം. അതാണ് ആരോഗ്യകരമായ രീതി. എന്നാൽ നമ്മുടെ നാട്ടിൽ പണ്ടുമുതൽ സുലഭമായ പോമറേനിയൻ ആൺനായയും ചൈനീസ് പഗ് പെൺനായയും ഇണചേർന്ന് കുഞ്ഞുങ്ങൾ ഉണ്ടാവുന്നു. അത്തരം നായകളെ രോഗം വന്ന് ചികിത്സിക്കേണ്ടി വന്നിട്ടുണ്ട്. മേൽപറഞ്ഞ ജോഡിയിൽ നിന്നുണ്ടായ കുഞ്ഞുനായക്ക് നീളം കൂടിയ മുഖവും ചൈനീസ് പഗ്ഗിന്റെ നിറവും പോമറേനിയന്റെ വാലും രോമപ്രകൃതവുമാണ്. മനുഷ്യൻ ചെയ്യുന്ന കാര്യങ്ങൾ പ്രകൃതിയുടെ സ്വാഭാവിക നിർദ്ധാരണ പ്രവർത്തനങ്ങളെ ബാധിക്കുന്നുണ്ട്. തെരുവുനായ പ്രശ്നത്തിന് തെരുവിലെ നായ്ക്കൾ മാത്രമല്ല ഉത്തരവാദി എന്നതാണ് യാഥാർത്ഥ്യം.\nനായ്ക്കളുടെ ലൈസൻസിങ് ഉടമസ്ഥർ നിർബന്ധമായും പാലിക്കേണ്ട ഉത്തരവാദിതമാണ്. നമ്മുടെ നാട്ടിലെ വളർത്തു നായ്ക്കൾക്ക് ആദ്യവർഷം ലൈസൻസ് നൽകുന്നതിന് അവയുടെ ഹെൽത്ത് സർട്ടിഫിക്കറ്റും പ്രതിരോധ കുത്തിവയ്പ് വിവരങ്ങളും അതതു പ്രദേശത്തെ വെറ്ററിനറി ഡോക്ടർമാരിൽ നിന്നും വാങ്ങി തദ്ദേശസ്വയംഭരണ സ്ഥാപനങ്ങൾ ലൈസൻസ് നൽകേണ്ടതാണ്. രണ്ടാം വർഷം മുതൽ ലൈസൻസ് നൽകുമ്പോൾ വീട്ടുനായയാണെങ്കിൽ നിർബന്ധമായും വന്ധ്യംകരണം നടത്തിയതിന്റെ സർട്ടിഫിക്കറ്റും സാധാരണ ലൈസൻസ് ഫീസും പ്രജനനത്തിനു വേണ്ടിയാണെങ്കിൽ അതു സംബന്ധിച്ചുള്ള വിശദമായ Pedigree Certificateഉം ഉയർന്ന ഫീസും ഈടാക്കേണ്ടതാണ്. ഇത് വിദേശ ജനുസുകൾക്കും നാടൻനായ്ക്കൾക്കും ഉറപ്പാക്കണം. ഇതിനുശേഷം മാത്രമെ ലൈസൻസ് നൽകുകയുള്ളു എന്ന നിബന്ധന നിയമം മൂലം നടപ്പാക്കിയാൽ പ്രശ്ന പരിഹാരമാർഗ്ഗങ്ങൾക്ക് നല്ല തുടക്കമാവും. ഇത്തരം കാര്യങ്ങൾ ബുദ്ധിമുട്ടാണെന്ന് കരുതേണ്ടതില്ല. നമ്മുടെ നാട്ടിലെ വാഹന രജിസ്ട്രേഷനും ഇൻഷൂറൻസും ഇതിന് നല്ലൊരു മാതൃകയാണ്. രജിസ്ട്രേഷനും ഇൻഷൂറൻസുമില്ലാത്ത ഒരു വാഹനത്തിനും നിരത്തിൽ ഇറങ്ങാൻ നിലവിലെ നിയമ വ്യവസ്ഥകൾ അനുവദിക്കുന്നില്ല. ഇത്തരം കാര്യങ്ങൾ നടപ്പാക്കിയാൽ നാട്ടിൽ നടക്കുന്ന തെരുവുനായ ശല്യത്തിന്റെ ഒരു പ്രധാന സ്രോതസിനെ ഇല്ലാതാക്കാൻ സാധിക്കും.\nവിവിധ നിയന്ത്രണ മാർഗ്ഗങ്ങൾ\nകൂട്ടമായി കൊന്നൊടുക്കൽ (Euthanasia)\nചരിത്രം പരിശോധിച്ചാൽ, തെരുവുനായ നിയന്ത്രണങ്ങളെപ്പറ്റിയുള്ള ആലോചനകളും നടപടികളും 19-ാം നൂറ്റാണ്ടുമുതൽ എടുത്തിരുന്നതായി കാണാം. ബ്രിട്ടീഷ് ഇന്ത്യയിൽ കൂട്ടമായി കൊന്നൊടുക്കുന്ന രീതിയാണ് നിലനിന്നിരുന്നത്. ഇതിനായി അന്ന് അവലംബിച്ച മാർഗ്ഗങ്ങളിൽ കാരുണ്യത്തിന്റെ ഒരംശം പോലും ഇല്ലായിരുന്നു. നായ്ക്കളെ ഒരു ഗ്യാസ് ചേമ്പറിൽ കൂട്ടത്തോടെ കയറ്റിയ ശേഷം വിഷവാതകം കടത്തിവിട്ട് കൊന്നൊടുക്കുന്ന രീതിയാണ് അതിലൊന്ന്. വിഷം കുത്തിവെയ്ക്കുന്നതും വൈദ്യുതി ഉപയോഗിച്ച് ഷോക്കടിപ്പിച്ച് കൊല്ലുന്നതുമാണ് മറ്റു മാർഗ്ഗങ്ങൾ.\nവൈദ്യുതി ഉപയോഗിച്ചുള്ള കുരുതിയ്ക്ക് ഞാൻ ദൃക്സാക്ഷിയായിട്ടുണ്ട്. ഒരു ജീവിയെ ഉന്മൂലനം ചെയ്യാൻ അവലംബിച്ചിരുന്ന പ്രാകൃതരീതി മനസ്സിലാക്കാനും അത് നിർത്തലാക്കുന്നതിന് ലോകമെമ്പാടുനിന്നും എതിർപ്പുകൾ ഉയർന്നുവന്നതിന്റെ പശ്ചാത്തലം വിവരിക്കാനും മാത്രമാണ് ഇക്കാര്യങ്ങൾ പറയുന്നതിന്റെ ഉദ്ദേശ്യം. ഗവേഷണത്തിന്റെ ഭാഗമായാണ് നായ്ക്കളെ കൊണ്ടു വന്നിരുന്നത്. കൊന്നൊടുക്കൽ കാത്തിരിക്കുന്ന നായ്ക്കളെ വിളിച്ച് അടുത്തു ചെല്ലുമ്പോൾ വാലാട്ടി സൗഹൃദം നടിക്കുന്ന നായ്ക്കളെ ഞങ്ങൾ ഗവേഷണത്തിന് തെരഞ്ഞെടുക്കും. ദിവസവും പല ഭാഗങ്ങളിൽ നിന്നും ഒരു പ്രത്യേക സ്ഥലത്തേക്ക് പട്ടിപിടുത്തക്കാർ എത്തിക്കുന്ന നായകളാണ് മരണം കാത്തിരിന്നിരുന്നത്. യഥാർത്ഥത്തിൽ മരണത്തിന് കാത്തുനിൽക്കുമ്പോൾപോലും അവയൊന്നും മനുഷ്യരെ ഉപദ്രവിച്ചിരുന്നില്ല എന്നത് ഇന്നും ആ ജീവി മനുഷ്യനോട് കാണിക്കുന്ന ഒരു അതിശയിപ്പിക്കുന്ന വാസ്തവമാണ്. ഏകദേശം 20 മുതൽ 30 വരെ (എണ്ണം കൃത്യമായി ഓർമ്മയില്ല) നായ്ക്കളെ ഒരു ഇരുമ്പു കൂടിനുള്ളിലേക്ക് കയറ്റി വാതിൽ അടക്കുന്നു (ലിതൽ ചേമ്പർ). എല്ലാ നായ്ക്കളുടെയും ദേഹത്ത് എത്തുന്ന രൂപത്തിൽ പച്ചവെള്ളം കോരി ഒഴിക്കുന്നു. എല്ലാവരും നനഞ്ഞു എന്ന് ഉറപ്പു വരുത്തിയതിനുശേഷം ഈ ഇരുമ്പുകൂട്ടിലേക്ക് വൈദ്യുതി കടത്തിവിടുന്നു. നിമിഷ നേരംകൊണ്ട് അവയുടെ ജീവൻ ഇല്ലാതാകുന്നത് അതിഭീകരകാഴ്ചയും അനുഭവവും ആണ്.\nപ്രത്യേകം കുടുക്കുകൾ കഴുത്തിലിട്ട് വലിച്ച് മുറുക്കി സയനൈഡ് പോലുള്ള വിഷം കുത്തിവെച്ച് കൊല്ലുന്ന രീതിയും മുൻകാലങ്ങളിൽ നടപ്പിലാക്കിയിരുന്നു. സ്നേഹം പ്രകടിപ്പിക്കുന്ന നായ്ക്കളാണ് പിടിക്കപ്പെടുന്നത്. നായ്ക്കളുടെ എണ്ണത്തിനനുസരിച്ചാണ് പ്രതിഫലമെന്നതുകൊണ്ട് എണ്ണം മാത്രമാണ് നായ പിടുത്തക്കാർക്ക് പ്രധാനം. അവിടെയും സ്നേഹവും വിശ്വാസ്യതയും തന്നെയാണ് കുരുക്കായിത്തീരുന്നത്. ഇത്തരം ക്രൂരരീതികൾ പരിഷ്‌കൃത സമൂഹത്തിന് യോജിച്ചതല്ലെന്ന് മാത്രമല്ല, പരീക്ഷിച്ച് പരാജയപ്പെട്ടതും ഇപ്പോൾ നിരോധിച്ചിട്ടുള്ളതുമാണ്.\nഗർഭനിരോധന മരുന്നുകൾ നൽകൽ\nനായ്ക്കളുടെ പ്രത്യുൽപാദന രീതി പ്രത്യേക തരത്തിലുള്ളതാണ്. വർഷത്തിൽ ഒന്നോ പരമാവധി രണ്ടോ പ്രാവശ്യം മാത്രമെ പ്രസവിക്കുകയുള്ളു. ക്രമമായി മരുന്നു നൽകൽ വിലയേറിയതും പ്രായോഗികവുമല്ലാത്ത രീതിയാണ്.\nAnimal Birth Control (ABC) പദ്ധതി\n1992ൽ ഡൽഹി ഹൈക്കോടതിയിൽ ശ്രീമതി മനേകഗാന്ധി നൽകിയ ഒരു കേസും അതിനോടനുബന്ധിച്ച വിധിയുമാണ് ഇന്ത്യയിൽ ഇന്ന് കാണുന്ന നായ്ക്കളുടെ ജനന നിയന്ത്രണ മാർഗ്ഗങ്ങള്‍ക്കടിസ്ഥാനം. തെരുവുനായ നിയന്ത്രണത്തിനുള്ള നിലവിലുള്ള മാർഗ്ഗങ്ങൾ പഠനവിധേയമാക്കുകയും ഏറ്റവും ഉചിതമെന്ന് അന്ന് കണ്ടെത്തിയ Animal Birth Control Programme ആരംഭിക്കുകയും ചെയ്തു. 2001 ലാണ് കേന്ദ്ര ഗവൺമെന്റ് ABC (Dog) Rule ഇന്ത്യൻ പാർലമെന്റിൽ പാസ്സാക്കിയത്.\nപ്രായപൂർത്തിയായ നായ്ക്കളെ പിടികൂടി ശസ്ത്രക്രിയ വഴി വന്ധ്യംകരിച്ച് മുറിവുണങ്ങിയശേഷം പ്രതിരോധ കുത്തി വെയ്പു നൽകി തിരികെ വിടുന്നതാണ് ഈ പദ്ധതി. 1994 മുതൽ ഇന്ത്യയിലെ വിവിധ നഗരങ്ങളിൽ നടപ്പാക്കി വരുന്ന ഇത് 2001 മുതൽ നിയമമാക്കി. പ്രായോഗികമായി പരിശീലനം ലഭിച്ച ഡോക്ടർമാരും, നായ പരിചരണക്കാരും നായപിടുത്തക്കാരുമാണ് ഇതിന്റെ പ്രധാനികൾ. നായ്ക്കളെ പിടിച്ചുകൊണ്ടുവരുവാനുള്ള സംവിധാനങ്ങളും അവയ്ക്കുള്ള പാർപ്പിടവും സജ്ജീകരിച്ചാൽ ഈ പദ്ധതി വിജയകരമായി നടപ്പാക്കാവുന്നതാണ്. ABC പദ്ധതിയെ മനുഷ്യത്വപരമായ പദ്ധതിയായി കണക്കാക്കാമെങ്കിലും പ്രായോഗിക ബുദ്ധിമുട്ടുകൾ ഏറെയാണ്.\n1994-95ൽ ഡൽഹി, ബോംബെ, ചെന്നൈ, കൽക്കത്ത, ബാംഗളൂരു മുതലായ പ്രധാന നഗരങ്ങൾ കേന്ദ്രീകരിച്ചു ഈ പദ്ധതി നടപ്പിലാക്കാൻ തുടങ്ങി. പക്ഷേ, പൂർണ്ണ ലക്ഷ്യം നേടാനായില്ല. പ്രായപൂർത്തിയായ നായ്ക്കളെ പിടികൂടുന്നതും വന്ധ്യംകരിക്കുന്നതും ഏറെ പ്രായോഗിക ബുദ്ധിമുട്ടുള്ള കാര്യമാണ്. വേണ്ടത്ര സഹായികളും ആവശ്യമാണ്. അതുകൊണ്ടു തന്നെ ഈ പദ്ധതി പൂർണ്ണരൂപത്തിൽ പ്രാവർത്തികമാക്കാൻ സാധിക്കാതെ വരികയും ചെയ്തു. കഴിഞ്ഞ കാൽ നൂറ്റാണ്ടായി നടപ്പിലാക്കി വരുന്ന ഈ പദ്ധതി ഇന്ത്യയിൽ ചുരുക്കം ചില സ്ഥലങ്ങളിൽ (ചെന്നൈ, ജയ്പൂർ) വിജയകരമായി നടപ്പാക്കിയെങ്കിലും വേണ്ടത്ര വിജയം കൈവരിക്കാൻ കഴിഞ്ഞിട്ടില്ല. പദ്ധതി നിർദ്ദേശിക്കുന്ന രീതിയിൽ നടപ്പാക്കാത്തതാണ് ഇതിന് പ്രധാന കാരണം. എങ്കിലും നടപ്പാക്കിയ സ്ഥലങ്ങളിൽ പേവിഷബാധ കുറഞ്ഞതായി കണക്കുകൾ സൂചിപ്പിക്കുന്നു.\nഒരു സ്ഥലത്ത് നടപ്പിലാക്കുന്ന പദ്ധതിയിൽ ചുരുങ്ങിയത് 70 മുതൽ 80 ശതമാനം നായ്ക്കളെ ഏറ്റവും കുറഞ്ഞ കാലഘട്ടത്തിൽ(പരമാവധി6മാസം) തന്നെ വന്ധ്യംകരണത്തിന് വിധേയമാക്കിയാൽ മാത്രമാണ് പദ്ധതിയുടെ ഗുണഫലങ്ങൾ ലഭ്യമാകുക. വലിയ നായ്ക്കളെ പിടികൂടൽ, വന്ധ്യംകരണം, സർജറിക്കുശേഷമുള്ള പരിചരണം, പുനരധിവാസം മുതലായവയിലെ പ്രായോഗിക ബുദ്ധിമുട്ടുകൾ ഈ പദ്ധതിയുടെ ലക്ഷ്യം നേടുന്നതിന് തടസ്സമായി. അനിയന്ത്രിതമായ നഗരവത്ക്കരണവും ഖരമാലിന്യ സംസ്‌ക്കരണത്തിന്റെ അപാകതകളും നായ്ക്കളുടെ വംശവർദ്ധനക്ക് സഹായകരമായി നിലനിൽക്കുകയും ചെയ്യുന്നു.\nഈ നായ്ക്കൾക്ക് വീണ്ടും ശരണമാകുന്നത് അവ ജീവിച്ചുപോന്ന അതേ പരിതസ്ഥിതികളാണ്. ഭക്ഷണ ലഭ്യത കുറഞ്ഞാൽ തെരുവിൽ വീണ്ടും ഇവ കലാപം സൃഷ്ടിക്കാൻ സാധ്യതയുണ്ടെങ്കിലും പ്രജനനം ഇല്ലെന്നതും വന്ധ്യംകരണശേഷം താരതമ്യേന ശാന്തസ്വഭാവക്കാരാകുന്നതും ഈ പദ്ധതിയുടെ പ്രത്യേകതയാണ്. നിരന്തരം നിരീക്ഷണങ്ങൾക്ക് വിധേയമാക്കി സുസജ്ജമായ സംവിധാനങ്ങൾ ഏർപ്പാടാക്കിയാൽ മാത്രം വിജയിക്കുന്നതാണ് ഈ പദ്ധതി. തുടങ്ങി 25 വർഷം കഴിഞ്ഞിട്ടും പോരായ്മകൾ പരിഹരിക്കാൻ സാധിക്കാത്തത് ഈ പദ്ധതിയുടെ ഒരു വലിയ ന്യൂനതയാണ്. തെരുവുനായ്ക്കളെ പിടികൂടുന്നതിന് പ്രോത്സാഹനം നൽകുന്ന നമ്മുടെ നാട്ടുകാരും മൃഗസ്നേഹികളും ABC പദ്ധതിയുടെ ഭാഗമായി സർജറി കഴിഞ്ഞ് പ്രതിരോധ കുത്തിവയ്പുകൾ എടുത്തതിനുശേഷം തിരികെ അതേ പ്രദേശത്ത് തുറന്നുവിടുമ്പോൾ യഥാർത്ഥ ”മൃഗസ്നേഹം” കാണിക്കുകയും സന്നദ്ധ പ്രവർത്തകരെ എതിർക്കുകയും ചെയ്യുന്നു എന്നത് ഒരു യാഥാർത്ഥ്യമാണ്. മേൽ പ്രവർത്തനങ്ങൾ വേണ്ട രീതിയിൽ നടപ്പാക്കുന്നതിന് സന്നദ്ധ സംഘടനകൾക്കും തദ്ദേശസ്വയംഭരണ സ്ഥാപനങ്ങൾക്കും കേന്ദ്ര സർക്കാരിന്റെ കീഴിലുള്ള മൃഗക്ഷേമ ബോർഡ് സാമ്പത്തിക സഹായം നൽകുന്ന ഈ പദ്ധതി ഇപ്പോഴും നിലവിലുണ്ട്.\nEarly Neutering in Dogs (END) പദ്ധതി\nതെരുവുനായ്കളുടെ പ്രജനന നിയന്ത്രണത്തിനായുള്ള പ്രായോഗികവും മൃഗക്ഷേമ കേന്ദ്രീകൃതവുമായ ഒരു പദ്ധതിയെ കുറിച്ചുള്ള ആലോചനയാണ് ഗവേഷണത്തിലേക്ക് വഴിതെളിയിച്ചത്. ഇതുപ്രകാരം വികസിപ്പിച്ചെടുത്ത പ്രശ്നപരിഹാരമാതൃക സൃഷ്ടിക്കുന്നതിനുള്ള പ്രാരംഭ പഠനം മൃഗസംരക്ഷണവകുപ്പിന്റെ സാമ്പത്തിക സഹായത്തോടെയാണ് നടത്തിയത്. പഠനം വിജയകരമായിരുന്നു. തദ്ദേശസ്വയംഭരണ സ്ഥാപനങ്ങളുടെ മേൽനോട്ടത്തിൽ വളരെ എളുപ്പത്തിൽ നടത്താവുന്ന പദ്ധതിയാണ് ചെറുപ്രായത്തിലുള്ള നായ്ക്കുട്ടികളിലെ വന്ധ്യംകരണപദ്ധതി അഥവാ END പദ്ധതി (Early Neutering Dogs).\nപരമാവധി 8-12 ആഴ്ച വരെ പ്രായമുള്ള നായ്കുട്ടികളെ വന്ധ്യംകരണ ശസ്ത്രക്രിയക്ക് വിധേയമാക്കി പ്രതിരോധകുത്തിവെപ്പ് നൽകിയതിനുശേഷം ദത്തെടുത്ത് വളർത്താൻ പര്യാപ്തമാക്കുന്ന പദ്ധതിയാണ് END. വന്ധ്യംകരണവും ദത്തെടുക്കലും നിമിത്തം തെരുവിലെ നായ്ക്കളുടെ എണ്ണം ക്രമമായി കുറയുകയും, ഇവ സ്നേഹമുള്ള വീട്ടുനായയായി വളരുകയും ചെയ്യുന്നു. നായ്ക്കൾക്ക് ഭക്ഷണവും പാർപ്പിടവും ലഭിക്കുന്നു. മനുഷ്യത്വപരമായ സമീപനമുണ്ട് എന്നതാണ് ഇതിന്റെ ഏറ്റവും വലിയ പ്രത്യേകത. നടപ്പിലാക്കാൻ വളരെ എളുപ്പം. നായക്കുട്ടികളെ പിടിക്കാൻ പ്രത്യേക പരിശീലനം ആവശ്യമില്ല. ശസ്ത്രക്രിയയ്ക്ക് മുമ്പും ശേഷവുമുള്ള പരിചരണം താരതമ്യേന എളുപ്പമാണ്. രാത്രി കാലങ്ങളിൽ അക്രമാസക്തരാകുന്നതും ABC പദ്ധതി നടപ്പിലാക്കുന്ന ഏജൻസികൾക്ക് കൈകാര്യം ചെയ്യാൻ പറ്റാത്തതുമായ യഥാർത്ഥ തെരുവുനായകളെ നിയന്ത്രിക്കുന്നതിന് അവയുടെ കുഞ്ഞുങ്ങളെ കേന്ദ്രീകരിച്ച് തുടർച്ചയായി അഞ്ചുവർഷം ഈ പദ്ധതി നടപ്പിലാക്കിയാൽ കേരളത്തിലെ തെരുവുനായ പ്രശ്‌നത്തിന് പരിഹാരമാകും. തദ്ദേശ സ്വയംഭരണ സ്ഥാപനങ്ങൾക്ക് കുടുംബശ്രീയുടെ സഹകരണത്തോടെ കേരളത്തിൽ ഒട്ടാകെ വളരെ എളുപ്പത്തിൽ നടപ്പിലാക്കാവുന്ന ഒരു പദ്ധതിയാണ് ഇത്.\nനിലവിലുള്ള നിയന്ത്രണ മാർഗങ്ങളുടെ പരാജയ കാരണങ്ങൾ\nനായ്ക്കളുടെ എണ്ണം കൂടുന്നതും ഭക്ഷണത്തിന്റെ ലഭ്യതയും തമ്മിൽ ബന്ധമുണ്ട്. ഭക്ഷണം ലഭ്യമായ സ്ഥലത്തേക്ക് മറ്റു സ്ഥലങ്ങളിൽ നിന്നും പുതിയ നായ്ക്കൾ എത്തും. നായ്ക്കൾ പ്രധാനമായും അവയുടെ വിഹാരകേന്ദ്രങ്ങൾ/പ്രദേശങ്ങൾ കയ്യടക്കിവയ്ക്കുന്ന സ്വഭാവം (Territorial agression) ഉള്ളവയാണ്. അതിർത്തി ലംഘിച്ചെത്തുന്നവയെ എതിർത്തു തോല്പിക്കാനുള്ള ശ്രമത്തിൽ അവ തമ്മിൽ അക്രമങ്ങൾ ഉണ്ടാവുന്നത് സ്വാഭാവികമാണ്.\nകൂട്ടമായി കൊല്ലുമ്പോൾ താല്ക്കാലികമായി എണ്ണത്തിൽ കുറവുവരുന്ന അവ പൂർവ്വാധികം ശക്തിയാർജ്ജിച്ച് പെരുകി വരുന്നത് പ്രകൃതിനിയമമാണ്. പൊതുജനങ്ങൾക്ക് മേൽപ്പറഞ്ഞ കാര്യങ്ങളിൽ ബോധവൽക്കരണം നടത്തിയാൽ പ്രജനന നിയന്ത്രണ മാർഗ്ഗങ്ങളുടെ പ്രസക്തി മനസ്സിലാകും. ഒരു പ്രദേശത്ത് നായശല്യം പെരുകുമ്പോൾ മാധ്യമങ്ങളിൽ ഉടൻ വാർത്തകൾ വരികയും ഭരണനേതൃത്വം പരിഹാരമാർഗ്ഗങ്ങൾ നിർദ്ദേശിക്കാനായി യോഗങ്ങൾ നടത്തുകയും ചെയ്യും. ഇതേ തുടർന്ന് എല്ലാം ശുഭകരമാണെന്ന് സാധാരണക്കാർ കരുതി സമാധാനിക്കും. എന്നാൽ അടുത്ത ദിവസം മുതൽ ഭക്ഷണാവശിഷ്ടങ്ങൾ വലിച്ചെറിയുന്ന പഴയശീലം തുടരുകയും ചെയ്യും.\nമുൻകാലങ്ങളിൽ നായ്ക്കളെ കൂട്ടമായി കണ്ടിരുന്നത് കശാപ്പുശാലകൾക്കും ചന്തകൾക്കും സമീപമായിരുന്നു. എന്നാൽ ഇന്നു കേരളത്തിലെ ജനങ്ങളുടെ ജീവിതശൈലിയിലുള്ള മാറ്റം കേരളത്തിലെ ഓരോ മുക്കും മൂലയും തെരുവുനായ്ക്കളുടെ ആവാസകേന്ദ്രങ്ങളാക്കി മാറ്റിയിരിക്കുന്നു. ഒരു വീട്ടിൽ സ്ഥിരമായി നിൽക്കുകയും അയൽപക്കങ്ങളിൽ നിന്ന് ഭക്ഷണം കഴിക്കുകയും ചെയ്യുന്ന നായ്ക്കൾ നാട്ടിൻപ്രദേശങ്ങളിൽ സാധാരണമായിരുന്നു. ഇന്ന് അത് ചില കോളനികളിൽ മാത്രം കാണപ്പെടുന്നു. ആധുനിക ജീവിതശൈലിയിലെ പാർപ്പിട സമുച്ചയങ്ങളിലുള്ളവരും ചുറ്റുമതിലോടുകൂടിയ വീടുകളിൽ താമസിക്കുന്നവരും ഭക്ഷണാവശിഷ്ടങ്ങൾ സൗകര്യപൂർവ്വം തെരുവിൽ വലിച്ചെറിയുന്നതിൽ മുൻപിലാണ്. സാധാരണ മനുഷ്യർ വളരെ കുറഞ്ഞ അളവിൽ മാത്രമേ ഭക്ഷണം പാഴാക്കുന്നുള്ളൂ. ഏറ്റവും കൂടുതൽ തരം ഭക്ഷണസാധനങ്ങൾ വാങ്ങുകയും ജീവിതശൈലി രോഗത്തിന് അടിമയായി ഏറ്റവും കൂടുതൽ ഭക്ഷണം പാഴാക്കികളയുകയും ചെയ്യുന്നവർക്കാണ് തെരുവുനായ പെരുകുന്നതിന് ഏറ്റവും കൂടുതൽ ഉത്തരവാദിത്വം. താരതമ്യേന മാംസാഹാരം പാകം ചെയ്യുന്ന ഫാസ്റ്റ് ഫുഡ് സംസ്‌കാരം വർദ്ധിച്ചുവരുന്ന ഇക്കാലത്ത് സമൂഹത്തിൽ ശരാശരിക്ക് മുകളിൽ ജീവിതസാഹചര്യങ്ങൾ ഉള്ളവർ പ്രത്യേകം ശ്രദ്ധിക്കണം. ഭക്ഷണ സാധനങ്ങൾ അനിയന്ത്രിതമായി വാങ്ങിക്കൂട്ടാതിരിക്കുകയും ബാക്കി വരുന്ന ഭക്ഷണവും വീട്ടിലെ മാലിന്യവും തെരുവിൽ ഒഴിഞ്ഞു കിടക്കുന്ന ഇടങ്ങളിൽ ഇടാതിരിക്കുകയും വഴി നമുക്ക് ഓരോരുത്തർക്കും തെരുവുനായ നിയന്ത്രണ പ്രക്രിയയുടെ ഭാഗമാകാൻ സാധിയ്ക്കും.\nവികസിത രാജ്യങ്ങളിൽ തെരുവിൽ ഭക്ഷണ സാധനങ്ങൾ വലിച്ചെറിയുന്ന രീതിയില്ലാത്തതിനാൽ അവിടെ തെരുവുനായ ശല്യവും ഇല്ല. ഉപേക്ഷിക്കപ്പെട്ട നായ്ക്കൾക്ക് അവിടെ പ്രത്യേകം സങ്കേതങ്ങളും ഒരുക്കിയിട്ടുണ്ട്. ഉപയോഗിക്കുകയും വലിച്ചെറിയുകയും ചെയ്യുന്ന സംസ്‌കാരം വ്യാപകമായപ്പോൾ ആദ്യം അനുഭവിക്കേണ്ടിവന്നത്, മൂക്കുപൊത്താതെ പൊതുഇടങ്ങളിലൂടെ നടക്കാനാവില്ല എന്ന അവസ്ഥയായിരുന്നു. അതിന്റെ തുടർച്ചയായാണ് കേരളത്തിന്റെ ചരിത്രത്തിൽ ഉണ്ടായിട്ടില്ലാത്തവിധം വ്യാപകമായ ആക്രമണം തെരുവിലെ നായ്ക്കളിൽ നിന്നും സംസ്ഥാനം നേരിട്ടുകൊണ്ടിരിക്കുന്നത്. ഇത്രയും രൂക്ഷമായ തിരിച്ചടികൾ നേരിടുമ്പോൾ അതിന്റെ കാരണം അന്വേഷിച്ച് കണ്ടുപിടിക്കുകയും അതിന് പരിഹാരം നിർദ്ദേശിക്കുകയുമാണ് ചെയ്യേണ്ടത്. നിർഭാഗ്യവശാൽ ഇരുട്ടുകൊണ്ട് ഓട്ടയടക്കലാണ് ചുറ്റും നടന്നുകൊണ്ടിരിക്കുന്നത്.\nപത്തായം ബുക്സ് പ്രസിദ്ധീകരിക്കുന്ന ‘നായ മനുഷ്യനോടൊപ്പം സഞ്ചരിക്കുന്ന ജീവി’ എന്ന പുസ്തകത്തില് നിന്ന് ഒരു അധ്യായം\nTags: Book, Stray Dogs


കൊച്ചി വിമാനത്താവളത്തിലെ മയക്കുമരുന്ന് വേട്ട; രണ്ട് വിദേശികള്‍ക്കായി വ്യാപക അന്വേഷണം | drugs seized from kochi airport investigation going one\nപിടിയിലായ യുവതിക്കൊപ്പം മറ്റ് രണ്ട് വിദേശികൾ കൂടി ഉണ്ടായിരുന്നതായി നാർക്കോട്ടിക് കൺട്രോൾ ബ്യൂറോയ്ക്ക് വിവരം ലഭിച്ചു. മൂന്നരക്കിലോ ലഹരി മരുന്നുമായി ഖത്തർ എയർവേസ് വിമാനത്തിൽ നെടുമ്പാശേരിയിലെത്തിയപ്പോഴാണ് സിംബാബ്‍വേ സ്വദേശി ഷാരോൺ ചിഗ് വാസേ പിടിയിലായത്\nKochi, First Published Jun 23, 2021, 12:48 AM IST\nകൊച്ചി: നെടുമ്പാശേരി വിമാനത്താവളത്തിൽ മയക്കുമരുന്ന് പിടികൂടിയ കേസിന്‍റെ അന്വേഷണം ബംഗളൂരു, ദില്ലി എന്നിവിടങ്ങളിലേക്ക് വ്യാപിപ്പിച്ചു. പിടിയിലായ യുവതിക്കൊപ്പം മറ്റ് രണ്ട് വിദേശികൾ കൂടി ഉണ്ടായിരുന്നതായി നാർക്കോട്ടിക് കൺട്രോൾ ബ്യൂറോയ്ക്ക് വിവരം ലഭിച്ചു. മൂന്നരക്കിലോ ലഹരി മരുന്നുമായി ഖത്തർ എയർവേസ് വിമാനത്തിൽ നെടുമ്പാശേരിയിലെത്തിയപ്പോഴാണ് സിംബാബ്‍വേ സ്വദേശി ഷാരോൺ ചിഗ് വാസേ പിടിയിലായത്.\nഇവരോടൊപ്പമുണ്ടായിരുന്ന രണ്ടു പേർ കൊച്ചിയിൽ ഇറങ്ങി ബംഗളൂരു വഴി ദില്ലിയിലേക്ക് കടന്നതായാണ് നാർക്കോട്ടിക് കൺട്രോൾ ബ്യൂറോയ്ക്ക് ലഭിച്ചിരിക്കുന്ന വിവരം. യുവതിയെ ചോദ്യം ചെയ്തപ്പോൾ ഇക്കാര്യം സമ്മതിക്കുകയും ചെയ്തു. ഷാരോൺ ക്യാരിയറും ഒപ്പമുണ്ടായിരുന്നവർ ഇവരുടെ സംരക്ഷണത്തിന് എത്തിയവരുമാണ്. ദില്ലിയും ബംഗളൂരുവും മുമ്പ് സന്ദർശിച്ചിട്ടുള്ള യുവതി ആദ്യമായാണ് കൊച്ചിയിലെത്തുന്നത്. ദോഹ വഴിയാണിവർ കൊച്ചിയിലെത്തിയത്. കൊണ്ടു വന്ന മയക്കുമരുന്ന് മൂന്നിടത്ത് കൈമാറാനാണ് ലക്ഷ്യമിട്ടിരുന്നതെന്നും ഷാരോൺ ചിഗ് വാസേ സമ്മതിച്ചിട്ടുണ്ട്.\nഎന്നാൽ, ഇത് ആ‍ർക്കൊക്കെയാണെന്ന കൃത്യമായ വിവരം ഇവർ വെളിപ്പെടുത്തിയിട്ടില്ല. കടത്തുമായി ബന്ധപ്പെട്ട സാമ്പത്തിക ഇടപാടുകൾ വിദേശത്തു വച്ചാണ് നടന്നതെന്നാണ് സൂചന. സിംബാബ്‍വേയിൽ നിന്നും വിവിധ രാജ്യങ്ങളിലേക്ക് മയക്കുമരുന്ന് എത്തിക്കുന്ന രാജ്യാന്തര റാക്കറ്റിലെ കണ്ണിയാണ് പിടിയിലായ ഇവരെന്നും ചോദ്യം ചെയ്യലിൽ മനസ്സിലായിട്ടുണ്ട്. അഞ്ച് പാക്കറ്റുകളിലാക്കി സ്യൂട്ട് കേസിനകത്ത് രഹസ്യ അറ തീർത്ത് ഒളിപ്പിച്ചാണ് മയക്കുമരുന്ന് കൊണ്ടു വന്നത്.\nക്രിസ്റ്റൽ രൂപത്തിലാക്കിയ ഹെറോയിൻ ഇനത്തിൽപ്പെട്ട മയക്കുമരുന്നാണെന്നാണ് പ്രാഥമിക വിവരം. ലാബിലെ പരിശോധനക്ക് ശേഷമേ ഇത് കൃത്യമായി അറിയാൻ കഴിയൂ. ഇവരിൽ നിന്നും മയക്കുമരുന്ന് ഏറ്റുവാങ്ങാൻ കാത്തിരുന്നവരെ കണ്ടെത്താനുള്ള ശ്രമത്തിലാണ് നാർക്കോട്ടിക് കൺട്രോൾ ബ്യൂറോ. എൻസിബി യുടെ കൊച്ചി, ബംഗളൂരു യൂണിറ്റുകൾ സംയുക്തമായാണ് കേസ് അന്വേഷിക്കുന്നത്.\nLast Updated Jun 23, 2021, 12:48 AM IST\ndrugs seized kochi\ndrugs seized kochi airport\nയുഎഇയില് വന് ലഹരിമരുന്ന് വേട്ട; പിടിച്ചെടുത്തത് 216 കിലോയിലധികം മയക്കുമരുന്ന്\nഅഞ്ചുമാസത്തിനിടെ ബഹ്‌റൈനില് പിടിച്ചെടുത്തത് 130 കിലോ ലഹരിമരുന്ന്\nമത്സ്യത്തിന്റെ വയറ്റിലൊളിപ്പിച്ച് കടത്താന് ശ്രമിച്ചത് 16 കിലോ ലഹരിമരുന്ന്\nഒമാന് തീരത്ത് വന് മയക്കുമരുന്ന് വേട്ട


ഇംഗ്ലണ്ടിനെ വീഴ്ത്തി ക്രൊയേഷ്യ ഫൈനലിലേക്ക് - Samakalika Malayalam\nഇംഗ്ലണ്ടിനെ വീഴ്ത്തി ക്രൊയേഷ്യ ഫൈനലിലേക്ക്\nBy സമകാലികമലയാളം ഡെസ്‌ക് | Published: 12th July 2018 02:28 AM |\nLast Updated: 12th July 2018 03:02 AM | A+A A- |\nമോസ്‌കോ: എക്‌സ്ട്രാ ടൈമിലേക്ക് നീണ്ട സെമി പോരാട്ടത്തില് ഇംഗ്ലണ്ടിനെതിരെ ക്രൊയേഷ്യയ്ക്ക് ജയം. ഒന്നിനെതിരെ രണ്ട് ഗോളുകള്‍ക്ക് ജയിച്ചാണ് ക്രൊയേഷ്യ ഫൈനലില് സ്ഥാനമുറപ്പിച്ചത്.\nസൂപ്പര്‍താരം മരിയോ മാന്‍സൂക്കിച്ച് എക്‌സ്ട്രാ ടൈമില് നേടിയ ഗോളിലാണ് സമനില ഭേദിച്ച് ക്രൊയേഷ്യ ലീഡ് സ്വന്തമാക്കിയത്. ഇംഗ്ലിഷ് ബോക്‌സിലേക്ക് വന്ന പന്ത് ഇവാന് പെരിസിച്ച് ഹെഡ് ചെയ്ത് മാന്‍സുകിച്ചിന് നല്‍കുകയായിരുന്നു. ഇംഗ്ലണ്ട് പ്രതിരോധനിരയേയും ഗോളിയെയും കടന്ന് മാന്‍സുക്കിച്ച് ഗോളവല കുലുക്കി. കളിയുടെ 109-ാം മിനിറ്റിലായിരുന്നു ഗോള്.\nഫിഫ റാങ്കിങ്ങില് ഇരുപതാം സ്ഥാനക്കാരായ ക്രൊയേഷ്യയുടെ ചരിത്രനേട്ടത്തിനാണ് പിന്നീട് ലുഷ്‌നിക്കി സ്റ്റേഡിയം സാക്ഷ്യം വഹിച്ചത്. ക്രായേഷ്യയുടെ രണ്ടാം ഗോളിന് മറുപടി നല്‍കാനാകാതെ വിയര്‍ത്ത ഇംഗ്ലീഷ് പടയ്ക്ക് ഒടുവില് പരാജയം. മറുവശത്ത് ചരിത്രത്തിലാദ്യമായി ലോകകപ്പ് ഫൈനലിലെത്തിയ ആവേശത്തില് ക്രൊയേഷ്യന് താരങ്ങളുടെ ആഘോഷം.\nതുടക്കം മുതല് ആവേശം ചോരാതെനിന്ന മത്സരത്തില് ആദ്യ പകുതി പൂര്‍ത്തിയായപ്പോള് മുന്നിട്ടുനിന്ന ഇംഗ്ലണ്ടിനെ സമനിലയില് പിടികൂടാന് ക്രൊയേഷ്യയ്ക്ക് 67-ാം മിനിറ്റുവരെ പൊരുതേണ്ടിവന്നു. ഇംഗ്ലണ്ടിനായി അഞ്ചാം മിനിറ്റില് കീറന് ട്രിപ്പിയര് നേടിയ ഗോളിന് ഇവാന് പെരിസിച്ചാണ് ക്രൊയേഷ്യയുടെ മറുപടി ഗോള് വലയിലെത്തിച്ചത്.\nനിശ്ചിത സമയത്ത് ഇരുടീമുകളും ഒപ്പത്തിനൊപ്പം നീങ്ങിയതോടെയാണ് ഇംഗ്ലണ്ട്-ക്രൊയേഷ്യ സെമിഫൈനല് എക്‌സ്ട്രാ ടൈമിലേക്കെത്തിയത്. എക്‌സ്ട്രാ ടൈമില് ഇംഗ്ലീഷ് പ്രതിരോധ താരങ്ങള് കാണിച്ച ഒരു പിഴവാണ് രണ്ടാം ഗോളിലേക്കും സെമി ജയത്തിലേക്കും ക്രൊയേഷ്യയെ എത്തിച്ചത്. ബോക്‌സിലേക്ക് ഉയര്‍ന്നുവന്ന പന്ത് ബോക്‌സിനുള്ളിലേക്കുതന്നെ ഉയര്‍ത്തിയടിക്കുകയായിരുന്നു ഇംഗ്ലണ്ട് താരങ്ങള്. ഒത്തുകിട്ടിയ അവസരം പാഴാക്കാതെ മാന്‍സൂക്കിച്ച് ലക്ഷ്യംകണ്ടു.\nഇതോടെ ലോകകപ്പ് ഫൈനല് കളിക്കുന്ന ഏറ്റവും കുറഞ്ഞ ഫിഫ റാങ്കിങ്ങുള്ള ടീമായി ക്രൊയേഷ്യ. 1998ലെ ലോകകപ്പില് നേടിയ മൂന്നാം സ്ഥാനത്തിന് ശേഷം ഗ്രൂപ്പ് ഘട്ടം പോലും കടക്കാന് കഴിയാതിരുന്ന ടീമാണ് ഇക്കുറി ആദ്യ മത്സരം മുതല് ചുവടുകള് പിഴയ്ക്കാതെ ഫൈനലിലേക്ക് നടന്നടുത്തിരിക്കുന്നത്. ജൂലൈ 15ന് നടക്കുന്ന ഫൈനലില് ക്രൊയേഷ്യ ഫ്രാന്‍സിനെ നേരിടും.


Redwine Malayalam: തിരഞ്ഞെടുത്തതും മനോരമ;വാര്‍ത്ത മുക്കിയതും മനോരമ\nതിരഞ്ഞെടുത്തതും മനോരമ;വാര്‍ത്ത മുക്കിയതും മനോരമ\nകൊച്ചി: മനോരമ ചാനല് നടത്തിയ 'ഇരുപതിലെത്ര' എന്ന പരിപാടിയുടെ ഫലപ്രഖ്യാപനം മനോരമ പത്രത്തില് ഇടം കണ്ടില്ല. ഫേസ്ബുക്ക് അടക്കമുള്ള സോഷ്യല് മീഡിയകളില് ഇപ്പോഴത്തെ പ്രധാന ചര്‍ച്ചയാണിത്. കഴിഞ്ഞ ലോക്‌സഭയില്\nകേരളത്തില് മികച്ച പ്രകടനം കാഴ്ചവച്ച അഞ്ച് എംപിമാരെയാണ് 'ഇരുപതിലെത്ര' എന്ന പരിപാടിയിലൂടെ തിരഞ്ഞെടുത്തത്.\nഇതില് മൂന്ന് പേരും സിപിഎം കാരാണ്. തിരഞ്ഞെടുക്കപ്പെട്ട രണ്ട് കോണ്‍ഗ്രസ് എംപിമാരില് പിടി തോമസിന് ഇത്തവണ സീറ്റും ലഭിച്ചിട്ടില്ല. പ്രേക്ഷക വോട്ടിങ്ങും കൃത്യമായ മാനദണ്ഡങ്ങളും വച്ചായിരുന്നു മികച്ച എംപിമാരെ തിരഞ്ഞെടുത്തത്.\nരണ്ട് മാസം നീണ്ടുനിന്ന പ്രക്രിയക്കൊടുവില് മാര്‍ച്ച് 23 നാണ് ഫലം പ്രഖ്യാപിച്ചത്. മനോരമയുടെ പ്രഖ്യാപിത രാഷ്ട്രീയനിലപാടിനോട് യോജിക്കാത്ത ഫലം വന്നതിനാലാണ് വാര്‍ത്ത പത്രത്തില് പ്രസിദ്ധീകരിക്കാത്തത് എന്നാണ് പ്രധാനമായും ഉയരുന്ന\nആക്ഷേപം. മനോരമയില് ഇത് സംബന്ധിച്ച വാര്‍ത്ത വന്നാല് സിപിഎം എംപിമാര് അത് അവരുടെ മണ്ഡലത്തില് പ്രചാരണത്തിന് ഉപയോഗിച്ചേക്കും എന്ന ഭയമാണ് പിന്നിലെന്നും ചിലര് ആരോപിക്കുന്നു.\nപി കരുണാകരന് എംപിയെ ആദ്യ അഞ്ചില് പെടുത്താത്തതിനെതിരേയും ഫേസ്ബുക്ക് ചര്‍ച്ചകളില് പരാതികളുണ്ട്. സാധാരണ ഗതിയില് ചാനലിലെ ഇത്തരം സര്‍വ്വേകളും മറ്റും പ്രധാന്യത്തോടെ നല്‍കാറാണ് പതിവ്. ഫേസ്ബുക്കില് സിപിഎം\nഅനുഭാവികളാണ് വിഷയം ചര്‍ച്ചയായി ഉര്‍ത്തിക്കൊണ്ടുവന്നിട്ടുള്ളത്.


"ഞാൻ പറഞ്ഞു വരുന്നത് നമ്മൾ ആനന്ദത്തിനും അറിവിനും വേണ്ടി വായിക്കുന്നതിനെപ്പറ്റിയാണ്..." വൈറലായി മമ്മൂട്ടിയുടെ വാക്കുകൾ !!\n“ഞാൻ പറഞ്ഞു വരുന്നത് നമ്മൾ ആനന്ദത്തിനും അറിവിനും വേണ്ടി വായിക്കുന്നതിനെപ്പറ്റിയാണ്…” വൈറലായി മമ്മൂട്ടിയുടെ വാക്കുകൾ !!\nJoison George 25/06/2020\nവായനയുടെ പ്രാധാന്യം പുതുതലമുറയെ അറിയിക്കുക എന്ന ഉദ്ദേശ്യത്തോടെ മമ്മൂട്ടി പങ്കുവെച്ച വീഡിയോ സമൂഹമാധ്യമങ്ങളിലൂടെ വൈറലായിരിക്കുകയാണ്. വായനയുടെ പ്രാധാന്യത്തെക്കുറിച്ചും ആവശ്യത്തെക്കുറിച്ചും മുടിയുടെ ആധികാരികമായ വാക്കുകൾ പുതുതലമുറ ശ്രദ്ധിക്കേണ്ടത് തന്നെയാണ്. അദ്ദേഹത്തിന്റെ വാക്കുകൾ ഇങ്ങനെ:\n“വായന, വായനാദിനം, വായനാവാരം… വായനാ വാരത്തിലും വായനാദിനത്തിലും വായിക്കണം എന്ന് ഒന്നുമില്ല എപ്പോഴും വായിക്കാം. ഒരു ദിവസത്തിൽ ഒരു വരിയെങ്കിലും വായിക്കാതെ നമ്മുടെ ഈ ജീവിതം കടന്നു പോകുന്നില്ല. ഒന്നുകിൽ ഒരു പത്രത്തിന്റെ തലക്കെട്ടൊ അല്ലെങ്കിൽ ഒരു ബോർഡോ ഒരു കുറിപ്പോ എന്തെങ്കിലുമൊക്കെ നമ്മൾ വായിക്കും. ഞാനാ വായനയെപ്പറ്റിയല്ല പറയുന്നത്, നമ്മൾ അറിവിനും ആനന്ദത്തിനും വേണ്ടി വായിക്കുന്ന വായിക്കുന്നതിനെ പറ്റിയാണ് പറയുന്നത്. സാധാരണ അങ്ങനെ വായിക്കുന്നത് പുസ്തകങ്ങളാണ്. പലരും പല തരത്തിൽ വായിക്കും മനസ്സുകൊണ്ട് വായിക്കുന്നവരുണ്ട്, ചുണ്ടനക്കി വായിക്കുന്നവർ ഉണ്ട്, കുറച്ച് ശബ്ദത്തിൽ വാദിക്കുന്നവരുണ്ട്, വളരെ ഉറക്കെയും ശബ്ദത്തിലും വായിക്കുന്നത് സാധാരണ വേദഗ്രന്ഥങ്ങളും അങ്ങനെയുള്ള വിശിഷ്ട ഗ്രന്ഥങ്ങളുമാണ്. ഞാൻ പറഞ്ഞു വരുന്നത് നമ്മൾ ആനന്ദത്തിനും അറിവിനു വേണ്ടി വായിക്കുന്നതിനെപ്പറ്റിയാണ്. നമ്മൾ കൂടുതലും പുസ്തകങ്ങളാണ് വായിക്കുന്നത്. വേറെ ഒരുപാട് സംവിധാനങ്ങൾ ഉണ്ടെങ്കിൽ പോലും. പുസ്തകത്തിന്റെ ആ ഒരു മണവും ആ ഒരു സുഖവും ഒക്കെ പുസ്തകം വായിക്കുമ്പോഴാണ്… നമ്മുടെ പ്രവർത്തനങ്ങൾക്ക് ഒരു നിർബന്ധിത അവധി തന്നിരിക്കുകയാണ്. അല്ലെങ്കിൽ ഒരു അവധിക്കാലം നമ്മൾ അനുഭവിക്കുകയാണ്….”\n“പലരും ഈ അവധിക്കാലം ചെലവഴിക്കുന്നത് സിനിമകൾ കണ്ടും പുസ്തകങ്ങൾ വായിച്ചും എഴുതിയും കാഴ്ചകൾ കണ്ടും, കാഴ്ചകൾ കാണാൻ പുറത്തു പോകാൻ പറ്റില്ല… അങ്ങനെ ചെയ്യുന്നവരാണ് ഞാനും ഇതൊക്കെ ചെയ്യുന്ന കൂട്ടത്തിലാണ്. പുസ്തകങ്ങൾ കുറെ വായിക്കും ചിലപ്പോൾ പകുതിക്ക് നിർത്തും, സിനിമകൾ കുറച്ചു നേരം കാണും അങ്ങനെയൊക്കെ സമയം പോകാൻ പറ്റും. പല പുസ്തകങ്ങളും പലതരത്തിൽ വായിക്കാം. വായനയിൽ തന്നെ പല തരത്തിലുള്ള പ്രത്യേകതകളുണ്ട്. ഞാൻ വായിക്കുന്നത് ടെക്നിക്കുകൾ എന്ന് വേണമെങ്കിൽ പറയാം. പെട്ടെന്ന് വായിക്കുകയും മനസ്സിൽ കാര്യങ്ങൾ മനസ്സിലാക്കുകയോ ഒക്കെയും ചെയ്യുന്ന വായന. അതായത് വായിക്കുന്ന വാക്കുകൾക്ക്… പറയുന്ന വാക്കുകൾക്ക് മുന്നിലെ വാക്കുകൾളിലേയ്ക്ക് എപ്പോഴും കണ്ണുകൾ പൊയ്ക്കൊണ്ടിരിക്കും. അങ്ങനെയാണ് ഞാൻ വായിക്കുന്നത്. നമുക്ക് വായിക്കുകയും ചെയ്യാം വായിക്കുന്ന കാര്യങ്ങൾ മനസ്സിൽ ഹൃദ്യസ്ഥമാവുകയും ചെയ്യും മനസ്സിലാവുകയും ചെയ്യും. അങ്ങനെയാണ് എന്റെ വായന…”\nഒടിയന്‍റെ ഒടിവേലകള് കണ്ടു ഞെട്ടി പ്രേക്ഷകര്…ട്രൈലെര് വൈറല്..കാണാം…